cyanic-selkie/wikianc huggingface dataset:
ᱢᱟᱱᱤ ᱨᱟᱛᱱᱟᱢ
ᱜᱚᱯᱟᱞᱟ ᱨᱟᱛᱱᱟᱢ ᱥᱩᱵᱽᱨᱟᱢᱟᱱᱤᱭᱟᱢ (ᱤᱝᱨᱟᱹᱡᱤᱺ Gopala Ratnam Subramaniam; ᱡᱟᱱᱟᱢᱺ ᱒ ᱡᱩᱱ ᱑᱙᱕᱖) ᱚᱠᱚᱭ ᱫᱚ ᱦᱚᱲ ᱠᱚ ᱥᱠᱮᱨᱤᱱ ᱞᱮᱠᱟ ᱠᱟᱛᱮ ᱢᱟᱱᱤ ᱨᱟᱛᱱᱟᱢ ᱧᱩᱛᱩᱢ ᱛᱮ ᱠᱚ ᱵᱟᱰᱟᱭ ᱟᱠᱟᱫᱮᱭᱟ, ᱩᱱᱤ ᱫᱚ ᱥᱤᱧᱚᱛ ᱥᱤᱱᱮᱢᱟ ᱫᱩᱱᱤᱭᱟᱹ ᱨᱮᱱ ᱥᱤᱱᱮᱢᱟ ᱰᱟᱭᱨᱮᱠᱴᱚᱨ, ᱥᱨᱠᱤᱱ ᱚᱞᱚᱜ-ᱤᱡ, ᱟᱨ ᱯᱨᱚᱰᱤᱭᱩᱥᱟᱨ, ᱩᱱᱤ ᱫᱚ ᱟᱥᱚᱠᱟᱭ ᱛᱮ ᱛᱟᱢᱤᱞ ᱥᱤᱱᱮᱢᱟ ᱤᱱᱰᱟᱥᱴᱨᱤ ᱱᱨᱮᱭᱮ ᱠᱟᱹᱢᱤᱭᱟ| ᱨᱟᱛᱱᱟᱢ ᱫᱚ ᱛᱩᱨᱩᱭ ᱜᱚᱴᱟᱝ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ, ᱥᱩᱨᱩᱭ ᱜᱚᱴᱟᱝ ᱥᱟᱣᱩᱛ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱟᱹ, ᱟᱨ ᱟᱹᱰᱤ ᱟᱭᱢᱟ ᱥᱤᱨᱯᱟᱹᱭ ᱠᱚᱭ ᱧᱟᱢ ᱟᱠᱟᱫᱟ ᱫᱷᱟᱹᱨᱛᱤ ᱨᱮᱭᱟᱜ ᱵᱷᱤᱱᱟᱹ ᱵᱷᱤᱱᱟᱹ ᱯᱡᱤᱞᱢ ᱯᱚᱨᱚᱵᱽ ᱠᱚᱨᱮ| ᱒᱐᱐᱒ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱯᱚᱫᱽᱢᱚ ᱥᱨᱤ ᱥᱤᱨᱯᱟᱹ ᱛᱮᱭᱮ ᱢᱟᱱᱚᱛ ᱞᱮᱫᱮᱭᱟ, ᱥᱤᱱᱮᱢᱟ ᱨᱮ ᱮᱱᱮᱢ ᱠᱷᱟᱹᱛᱤᱨ ᱛᱮ|
ᱮᱛᱚᱦᱚᱵ ᱡᱤᱭᱚᱱ
ᱢᱟᱱᱤ ᱨᱟᱛᱱᱟᱢ ᱫᱚ ᱒ ᱡᱩᱱ ᱑᱙᱕᱖ ᱢᱟᱹᱦᱤᱛ ᱦᱤᱞᱚᱜ ᱢᱟᱫᱩᱨᱟᱭ ᱛᱟᱢᱤᱞ ᱱᱟᱰᱩ ᱨᱮᱭᱮ ᱡᱟᱱᱟᱢ ᱞᱮᱱᱟ, ᱩᱱᱤ ᱫᱚ ᱟᱭᱭᱟᱨ ᱜᱷᱟᱨᱚᱧᱡᱽ ᱨᱮᱱ ᱫᱚᱥᱟᱨ ᱦᱚᱯᱚᱱ ᱢᱮᱱᱛᱮ ᱯᱦᱤᱞᱢ ᱯᱨᱚᱰᱟᱠᱥᱚᱱ ᱥᱟᱶ ᱟᱹᱰᱤ ᱵᱟᱹᱲᱛᱤ ᱜᱮᱭᱮ ᱡᱚᱲᱟᱣᱮ ᱛᱟᱦᱮᱸᱠᱟᱱᱟ| ᱩᱱᱤ ᱨᱮᱱ ᱟᱯᱟᱛᱟᱜ ᱧᱩᱛᱩᱢ ᱫᱚ ᱮᱥᱹ ᱜᱚᱯᱟᱞ ᱨᱟᱛᱱᱟᱢ ᱛᱟᱦᱮᱸᱠᱟᱱ ᱛᱟᱭᱟ, ᱚᱠᱚᱭ ᱫᱚ ᱵᱷᱤᱱᱩᱣ ᱯᱤᱠᱪᱟᱨ ᱨᱮ ᱰᱤᱥᱴᱨᱤᱵᱚᱣᱴᱟᱨ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱠᱟᱱᱟ| ᱟᱨ ᱩᱱᱤ ᱟᱡ ᱦᱚᱯᱚᱱᱵᱟ "ᱵᱮᱱᱟᱥ" ᱠᱨᱤᱥᱱᱟᱢᱩᱨᱛᱷᱤ ᱫᱚ ᱯᱷᱤᱞᱢ ᱯᱨᱚᱰᱤᱭᱩᱥᱟᱨᱮ ᱛᱟᱦᱮᱸᱠᱟᱱᱟ| ᱩᱱᱤ ᱨᱮᱱ ᱢᱟᱨᱟᱝ ᱫᱟᱫᱟ ᱡᱤᱹ ᱵᱷᱮᱱᱠᱮᱴᱮᱥᱣᱟᱨᱟᱱ ᱢᱟᱱᱤ ᱯᱷᱤᱞᱢ ᱯᱨᱚᱰᱤᱭᱩᱥ ᱞᱮᱫᱟᱭ| ᱩᱱᱤ ᱨᱮᱱ ᱦᱩᱰᱤᱧ ᱵᱚᱭᱦᱟ ᱡᱤᱹ ᱥᱨᱤᱱᱮᱵᱟᱥ ᱫᱚ ᱟᱡ ᱢᱟᱨᱟᱝ ᱫᱟᱫᱟ ᱯᱦᱤᱞᱢ ᱯᱨᱚᱰᱤᱭᱩᱥ ᱨᱮ ᱜᱚᱲᱚᱣᱟᱫᱮᱭᱟ| ᱢᱟᱱᱤ ᱨᱟᱛᱱᱟᱢ ᱫᱚ ᱢᱟᱫᱽᱨᱟᱥ (ᱱᱟᱦᱟᱜ ᱪᱮᱱᱱᱟᱭ) ᱨᱮ ᱟᱡ ᱵᱚᱭᱦᱟ ᱟᱨ ᱢᱟᱢᱚ-ᱦᱟᱛᱚᱢ ᱵᱚᱭᱦᱟ ᱠᱚ ᱥᱟᱶ ᱛᱮᱭᱮ ᱦᱟᱨᱟ ᱵᱩᱨᱩ ᱞᱮᱱᱟ| ᱢᱤᱫᱴᱮᱱ ᱯᱷᱤᱞᱢ ᱜᱷᱟᱨᱚᱧᱡᱽ ᱨᱮᱱ ᱦᱚᱭ ᱠᱟᱛᱮ ᱨᱮᱷᱚᱱ ᱯᱷᱤᱞᱢ ᱵᱟᱠᱚ ᱧᱮᱞ ᱚᱪᱚᱣᱟ ᱠᱚ ᱠᱟᱱ ᱛᱟᱦᱮᱸᱠᱟᱱᱟ, ᱩᱱᱠᱚ ᱞᱟᱟᱹᱜᱤᱫ ᱪᱤᱱᱮᱢᱟ ᱧᱮᱞ ᱫᱚ ᱟᱵᱨᱚᱱ ᱜᱮ ᱛᱟᱦᱮᱸᱠᱟᱱᱟ|
ᱟᱡᱟᱜ ᱡᱤᱭᱚᱱ
ᱨᱟᱛᱱᱟᱢ ᱫᱚ ᱥᱩᱦᱟᱥᱤᱱᱤ ᱥᱟᱶᱮ ᱵᱟᱯᱞᱟ ᱞᱮᱱᱟ, ᱚᱠᱚᱭ ᱫᱚ ᱥᱟᱣᱩᱛ ᱥᱤᱱᱮᱢᱟ ᱨᱮᱱ ᱱᱟᱢᱰᱟᱠ ᱮᱠᱴᱨᱮᱥ ᱠᱟᱱᱮ| ᱩᱱᱠᱤᱱᱟᱜ ᱵᱟᱯᱞᱟ ᱫᱚ ᱑᱙᱘᱘ ᱥᱮᱨᱢᱟ ᱨᱮ ᱦᱚᱭ ᱞᱮᱱᱟ| ᱩᱱᱤᱠᱤᱱ ᱨᱮᱱ ᱫᱚ ᱢᱤᱫᱴᱮᱱ ᱠᱚᱲᱟ ᱦᱚᱯᱚᱱ ᱢᱮᱱᱟᱭᱟ, ᱚᱠᱭ ᱫᱚ ᱑᱙᱙᱒ ᱥᱮᱨᱢᱟ ᱨᱮᱭᱮ ᱡᱟᱱᱢ ᱟᱠᱟᱱ | ᱨᱟᱛᱱᱟᱢ ᱫᱚ ᱟᱡᱟᱜ ᱜᱷᱟᱨᱚᱧᱡᱽ ᱥᱟᱶ ᱟᱞᱣᱟᱨᱯᱤᱴ, ᱪᱮᱱᱱᱟᱭ ᱨᱮᱭᱮ ᱛᱟᱦᱮᱱ ᱠᱟᱱᱟ, ᱚᱠᱟ ᱨᱮ ᱩᱱᱤ ᱰᱚ ᱟᱡᱟᱜ ᱯᱨᱚᱰᱟᱠᱥᱚᱱ ᱠᱚᱢᱯᱟᱱᱤ ᱢᱟᱫᱽᱨᱟᱥ ᱴᱚᱠᱤᱥᱮ ᱪᱟᱞᱟᱣᱮᱫ ᱠᱟᱱᱟ|
ᱮᱛᱚᱦᱚᱵ ᱠᱮᱨᱤᱭᱟᱨ
ᱢᱟᱱᱤ ᱨᱟᱛᱱᱟᱢ ᱫᱚ ᱟᱡᱟᱜ ᱪᱟᱹᱠᱨᱤ ᱛᱮ ᱵᱟᱭ ᱫᱷᱤᱨ ᱯᱩᱨ ᱞᱮᱱ ᱛᱮ ᱟᱡᱟᱜ ᱚᱞᱚᱜ ᱯᱟᱲᱦᱟᱣ ᱵᱟᱹᱲᱛᱤ ᱨᱮᱭᱟᱜ-ᱮ ᱠᱩᱨᱩᱢᱩᱴᱩ ᱞᱮᱫᱟ| ᱚᱱᱟ ᱚᱠᱛᱮ ᱨᱮ ᱩᱱᱤ ᱨᱮᱱ ᱢᱤᱫᱴᱮᱱ ᱜᱟᱛᱮ ᱨᱟᱵᱤ ᱥᱟᱝᱠᱟᱨ, ᱚᱠᱚᱭ ᱫᱚ ᱢᱤᱫᱴᱮᱱ ᱯᱷᱤᱞᱢ ᱰᱟᱭᱨᱮᱠᱴᱚᱨ ᱵᱤᱹᱟᱨᱹ ᱯᱟᱱᱴᱷᱩᱞᱩ ᱨᱮᱱ ᱦᱚᱯᱚᱱ ᱠᱟᱱᱮ, ᱩᱱᱤ ᱫᱚ ᱟᱡᱟᱜ ᱯᱟᱹᱦᱤᱞ ᱯᱷᱤᱞᱢᱮ ᱵᱟᱱᱟᱣᱮᱫ ᱠᱟᱱ ᱛᱟᱦᱮᱸᱠᱟᱱᱟ| ᱢᱟᱱᱤ ᱨᱟᱛᱱᱟᱢ, ᱨᱟᱵᱤ ᱥᱟᱝᱠᱟᱨ ᱟᱨ ᱟᱨ ᱢᱤᱫᱴᱮᱱ ᱜᱟᱛᱮ ᱮᱥᱹ ᱵᱟᱞᱟᱪᱟᱱᱫᱟᱨ ᱨᱮᱱ ᱦᱚᱯᱚᱱ ᱢᱤᱞᱟᱹᱣ ᱠᱟᱛᱮ ᱱᱚᱣᱟ ᱯᱷᱤᱞᱢ ᱨᱮ ᱥᱠᱨᱤᱯᱴ ᱨᱮᱭᱟᱜ ᱠᱚ ᱠᱟᱹᱢᱤ ᱞᱮᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱤᱱᱮᱢᱟ
ᱚᱱᱤᱛᱟ ᱨᱚᱛᱱᱚᱢ
'ᱚᱱᱤᱛᱟ ᱨᱚᱛᱱᱚᱢ (᱒᱑ ᱢᱮ ᱑᱙᱕᱔ ᱨᱮ ᱡᱟᱱᱟᱢ) ᱫᱚ ᱥᱤᱧᱚᱛᱤᱭᱟᱹ ᱥᱟᱥᱛᱨᱤᱭᱚ ᱮᱱᱮᱡᱤᱡ ᱠᱟᱱᱟᱭ ᱚᱱᱟ ᱥᱟᱶ ᱮᱱᱮᱡ ᱥᱟᱯᱲᱟᱣᱤᱭᱟᱹ ᱠᱟᱱᱟᱭ ᱾ᱟᱡ ᱵᱷᱟᱨᱚᱛᱱᱟᱴᱭᱚᱢ ᱥᱟᱶ, ᱠᱚᱛᱷᱚᱠᱚᱞᱤ, ᱢᱳᱦᱤᱱᱤᱟᱴᱴᱚᱢ, ᱛᱟᱭᱤ ᱪᱤ ᱟᱨ ᱠᱚᱞᱚᱨᱤᱯᱯᱟᱭᱟᱴᱴᱩ ᱟᱭᱢᱟ ᱮᱱᱮᱡ ᱨᱮ ᱟᱪᱮᱫ ᱟᱠᱟᱱᱟᱭ ᱾ ᱟᱡ ᱪᱮᱫ ᱟᱠᱟᱫᱮᱱᱮᱡ ᱠᱚ ᱢᱮᱥᱟ ᱠᱟᱛᱮᱫ ᱢᱤᱫ ᱱᱟᱣᱟ ᱮᱱᱮᱡ ᱰᱷᱟᱸᱪᱟᱭ ᱵᱮᱨᱮᱫ ᱠᱮᱫᱟ ᱡᱟᱦᱟᱸ ᱫᱚᱭ ᱧᱩᱢ ᱠᱮᱫᱟ ᱱᱤᱭᱳ ᱵᱷᱟᱨᱚᱛ ᱱᱟᱴᱭᱚᱢ ᱾ ᱪᱮᱱᱟᱭ ᱨᱮ ᱑᱙᱙᱒ ᱨᱮ ᱵᱮᱨᱮᱫ ᱞᱮᱱ ᱚᱨᱚᱝᱜᱷᱚᱢ ᱴᱨᱩᱥᱴ ᱨᱤᱱᱤᱡ ᱟᱦ ᱵᱩᱱᱤᱭᱟᱹᱫᱤᱭᱟ ᱟᱨ ᱫᱤᱥᱟᱹ ᱩᱫᱩᱜᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱙᱓ ᱨᱮ ᱟᱡ ᱢᱤᱫ ᱠᱟᱹᱢᱤ ᱦᱚᱨᱟ ᱠᱚᱢᱯᱟᱱᱤ ᱠᱷᱩᱞᱟ ᱞᱮᱫᱟᱭ ᱡᱟᱦᱟ ᱨᱮᱱᱟᱜ ᱧᱩᱛᱩᱢ ᱟᱡ ᱮ ᱫᱚᱦᱚ ᱞᱮᱫᱟ ᱚᱨᱝᱜᱷᱚᱢ ᱰᱮᱱᱥ ᱛᱷᱤᱭᱮᱴᱚᱨ ᱟᱨ ᱒᱐᱐᱐ ᱨᱮ ᱟᱡ ᱱᱚᱨᱛᱷᱚᱠᱤᱰᱚᱴ ᱠᱚᱢ ᱧᱩᱛᱩᱢ ᱛᱮ ᱢᱤᱫ ᱥᱤᱧᱚᱛ ᱨᱮᱱᱟᱜ ᱰᱮᱱᱥ ᱣᱮᱵᱽ ᱯᱳᱨᱴᱟᱞ ᱮ ᱵᱮᱱᱟᱣ ᱞᱮᱫᱟ ᱾ᱟᱡ ᱮᱱᱮᱡ ᱵᱟᱰᱚᱦᱤ,ᱮᱱᱮᱡ ᱥᱟᱯᱲᱟᱣᱤᱭᱟᱹ ᱦᱤᱥᱟᱹᱵᱽ ᱛᱮ, ᱯᱟᱹᱨᱩᱠᱷᱤᱭᱟᱹ ᱜᱮᱭᱟᱱᱛᱤ ᱦᱚᱲ ᱟᱨ ᱞᱟᱠᱪᱟᱨ ᱦᱩᱞᱜᱟᱹᱨᱤᱭᱟᱹ ᱦᱤᱥᱟᱹᱵ ᱛᱮ ᱦᱚᱸ ᱟᱡ ᱫᱤᱥᱚᱢ ᱨᱮ ᱟᱨ ᱫᱤᱥᱚᱢ ᱵᱟᱦᱟᱨᱮ ᱨᱮᱦᱚᱸ ᱟᱹᱰᱤᱜᱟᱱ ᱢᱟᱱ ᱥᱟᱨᱦᱟᱣ ᱥᱤᱨᱯᱟᱹ ᱢᱟᱱ ᱟᱨ ᱧᱩᱛᱩᱢ ᱟᱛᱟᱝ ᱟᱠᱟᱫᱟ ᱾
ᱠᱟᱶᱢᱤᱠᱚ
ᱳᱨᱮᱞᱤᱱᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱛᱷᱤᱭᱮᱴᱚᱨ ᱟᱨ ᱴᱮᱞᱤᱵᱷᱤᱡᱚᱱ ᱨᱮ ᱮᱢ ᱮ ᱠᱮᱫ ᱛᱟᱭᱚᱢ ᱜᱮᱞ ᱥᱮᱨᱢᱟ ᱟᱢᱮᱨᱤᱠᱟ ᱨᱮᱜᱮ ᱛᱟᱦᱮᱸ ᱮᱱᱟᱭ, ᱚᱱᱰᱮ ᱴᱟᱦᱮᱸ ᱠᱟᱛᱮ ᱟᱡ ᱥᱟᱹᱜᱤᱧ ᱧᱮᱧᱮᱞᱚᱢ ᱨᱮ ᱜᱟᱞᱚᱪᱤᱭᱟᱹ ᱟᱨ ᱵᱮᱱᱟᱣᱤᱡ ᱠᱟᱹᱢᱤᱨᱮ ᱛᱟᱦᱮᱸ ᱮᱱᱟᱭ ᱾ᱟᱡᱟᱜ ᱠᱟᱹᱢᱤ ᱨᱮ ᱦᱩᱱᱟᱹᱨ, ᱥᱤᱧᱚᱛ ᱨᱮ ᱫᱟᱲᱟᱱ ᱟᱨ ᱞᱟᱠᱪᱟᱨ ᱪᱮᱛᱟᱱ ᱨᱮ ᱦᱟᱯᱛᱟᱠᱤᱭᱟᱹ ᱥᱤᱨᱤᱭᱮᱞ ᱮ ᱵᱮᱱᱟᱣ ᱛᱟᱦᱮᱸᱫ ᱾ ᱱᱟᱦᱟᱜ ᱡᱩᱜ ᱨᱤᱱ ᱢᱟᱱᱢᱤ ᱦᱤᱥᱟᱹᱵ ᱛᱮ ᱠᱟᱹᱢᱤ ᱟᱡ ᱟᱹᱰᱤ ᱜᱚᱨᱚᱡ ᱛᱟᱭ ᱢᱮᱱᱟᱜ-ᱟ, ᱥᱩᱨ ᱥᱩᱯᱩᱨ ᱯᱚᱨᱤᱵᱮᱥ ᱠᱷᱚᱱ ᱜᱮ ᱞᱟᱜᱮ ᱟᱡ ᱠᱟᱹᱢᱤ ᱮᱛᱚᱦᱚᱵ ᱤᱫᱤᱭᱟᱭ, ᱵᱷᱟᱨᱚᱛᱱᱟᱴᱭᱚᱢ ᱨᱮᱱᱟᱜ ᱯᱩᱭᱞᱩ ᱟᱥᱲᱟ ᱨᱮᱱᱟᱜ ᱯᱟᱸᱡᱟ ᱰᱟᱦᱟᱨ ᱛᱮ ᱛᱟᱲᱟᱢ ᱟᱛᱮᱫ ᱟᱡ ᱟᱹᱰᱤᱜᱟᱱ ᱟᱱᱟᱣᱟ ᱱᱟᱣᱟ ᱰᱷᱟᱱᱪᱟᱭ ᱵᱮᱨᱮᱫ ᱠᱮᱫᱟ ᱾
ᱥᱟᱨᱦᱟᱣ
ᱚᱱᱤᱛᱟ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱫᱤᱥᱚᱢ ᱟᱨ ᱫᱤᱥᱚᱢ ᱵᱟᱦᱨᱮ ᱠᱷᱚᱱ ᱟᱹᱰᱤᱜᱟᱱ ᱢᱟᱱ ᱟᱨ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ : ᱮᱱᱮᱡ ᱨᱮ ᱠᱚᱸᱫᱨᱚᱸᱰᱽ ᱠᱦᱟᱹᱛᱤᱨ ᱛᱟᱢᱤᱞᱱᱟᱰᱩ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱠᱚᱞᱟᱭ ᱢᱟᱢᱟᱱᱤ (᱑᱙᱙᱘) ᱱᱮᱥᱱᱟᱞ ᱚᱨᱜᱟᱱᱟᱭᱡᱮᱚᱱ ᱚᱯᱷ ᱣᱳᱢᱮᱱ ᱤᱱ ᱱᱤᱭᱩᱭᱚᱨᱞ ᱯᱟᱦᱴᱟ ᱠᱷᱚᱱ ᱢᱤᱰᱤᱭᱟ ᱟᱪᱤᱵᱷᱢᱮᱱᱴ ᱟᱣᱟᱨᱰ (᱑᱙᱙᱑) ᱭᱩ ᱮᱥ ᱠᱷᱚᱱ ᱠᱚᱞᱪᱚᱨᱟᱞ ᱦᱟᱨᱟᱢᱚᱱᱤ ᱞᱟᱹᱜᱤᱫ ᱢᱚᱦᱟᱛᱢᱟ ᱜᱟᱱᱫᱷᱤ ᱟᱣᱟᱨᱰ  (᱑᱙᱙᱖) US ᱢᱚᱭᱥᱩᱨ ᱨᱮᱱᱟᱜ ᱞᱚᱞᱤᱛᱷᱚ ᱠᱚᱞᱟ ᱮᱠᱟᱰᱮᱢᱤ ᱯᱷᱟᱣᱰᱮᱥᱚᱱ ᱴᱨᱚᱥᱴ ᱠᱷᱚᱱᱞᱚᱞᱤᱛᱷᱚ ᱠᱚᱞᱟ ᱨᱚᱛᱱᱚ (᱒᱐᱐᱓) ᱥᱨᱤ ᱥᱚᱱᱢᱩᱠᱷᱚᱱᱚᱱᱫᱚ ᱥᱚᱸᱜᱤᱛᱟ ᱥᱚᱵᱷᱟ, ᱱᱟᱣᱟ ᱫᱤᱞᱞᱤ ᱯᱟᱦᱟᱴᱟ ᱠᱷᱚᱱᱱᱟᱴᱭᱚ ᱨᱚᱛᱱᱚ (᱒᱐᱐᱓) ᱱᱮᱥᱱᱟᱞ ᱤᱱᱰᱤᱭᱟᱱ ᱟᱣᱟᱨᱰᱥ ᱒᱐᱑᱗ ᱠᱷᱚᱱ''ᱵᱤᱥᱣᱚ ᱠᱚᱲᱟ ᱨᱚᱛᱱᱚ (᱒᱐᱑᱗), ᱭᱩ ᱠᱮ ᱠᱷᱚᱱ (ᱢᱤᱞᱟᱯᱷᱮᱥᱴ)
ᱫᱷᱤᱵᱮᱦᱤ ᱯᱟᱹᱨᱥᱤ
ᱢᱟᱞᱫᱤᱵᱷᱤᱭᱟᱱ ᱥᱮ ᱫᱷᱤᱵᱮᱦᱤ ᱥᱮ ᱫᱤᱵᱮᱦᱤ ᱦᱚᱠᱚ ᱢᱮᱛᱟᱜᱼᱟ, ᱱᱚᱣᱟ ᱫᱚ ᱢᱤᱫ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱢᱟᱞᱫᱤᱯ ᱟᱨ ᱥᱤᱧᱚᱛ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱴᱚᱴᱷᱟ ᱞᱟᱠᱷᱭᱟᱫᱤᱯ ᱨᱮᱱᱟᱜ ᱢᱤᱱᱤᱠᱚᱭ ᱫᱤᱯ ᱨᱮᱠᱚ ᱨᱚᱲᱼᱟ ᱾ ᱫᱷᱤᱵᱷᱮᱦᱤ ᱯᱟᱹᱨᱥᱤ ᱥᱨᱤᱞᱚᱝᱠᱟ ᱨᱮᱠᱚ ᱨᱚᱲᱼᱮᱫ ᱠᱟᱱ ᱥᱤᱝᱦᱚᱞᱤ ᱯᱟᱹᱨᱥᱤ ᱥᱟᱶ ᱟᱹᱰᱤ ᱜᱟᱱ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾
ᱫᱟᱨᱮ
ᱫᱟᱨᱮ ᱫᱚ ᱢᱮᱱ ᱞᱮᱠᱷᱟᱱ ᱵᱩᱫᱟᱹ, ᱯᱩᱨᱩ ᱦᱚᱸ ᱢᱤᱢᱤᱫᱴᱟᱹᱝ ᱫᱟᱨᱮ ᱜᱮ ᱾ ᱟᱫᱚ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱫᱟᱨᱮ ᱢᱮᱱ ᱞᱮᱠᱷᱟᱱ ᱢᱟᱨᱟᱝ ᱢᱟᱨᱟᱝ ᱫᱟᱨᱮ ᱜᱮ ᱵᱩᱡᱷᱟᱹᱣᱜᱼᱟ ᱾ ᱫᱟᱨᱮ ᱫᱚ ᱚᱱᱟ, ᱡᱟᱦᱟᱸ ᱠᱷᱚᱱ ᱫᱚ ᱰᱟᱹᱨ ᱪᱟᱸᱜᱽᱲᱟ ᱚᱰᱚᱠ ᱠᱚᱜᱼᱟ, ᱠᱟᱹᱡ ᱠᱷᱚᱱ ᱠᱟᱹᱡ ᱵᱟᱨ ᱥᱮᱨᱢᱟ ᱫᱷᱟᱹᱵᱤᱡ ᱡᱤᱣᱤᱫ ᱛᱟᱦᱮᱸᱱᱟ, ᱟᱨ ᱡᱟᱦᱟᱸ ᱠᱷᱚᱱ ᱠᱟᱴ ᱧᱟᱢᱚᱜᱼᱟ ᱾
ᱫᱷᱤᱵᱮᱦᱤ ᱯᱟᱹᱨᱥᱤ
ᱥᱤᱨᱡᱚᱱ
ᱢᱟᱞᱫᱤᱵᱷᱤᱭᱟᱱ ᱯᱟᱹᱨᱥᱤ ᱫᱚ ᱥᱨᱤᱞᱚᱝᱠᱟ ᱨᱮᱱᱟᱜ ᱥᱤᱝᱦᱚᱞᱤ ᱯᱟᱹᱨᱥᱤ ᱥᱟᱶ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱥᱟᱱᱟᱢ ᱠᱷᱚᱱ ᱮᱛᱚᱢ ᱩᱛᱟᱹᱨᱟᱜ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱦᱚᱸ ᱠᱟᱱᱟ ᱾ ᱢᱟᱞᱫᱤᱵᱷᱤᱭᱟᱱ ᱟᱨ ᱥᱤᱝᱦᱚᱞᱤ ᱯᱟᱹᱨᱥᱤ ᱢᱤᱫ ᱥᱟᱶᱛᱮ ᱱᱟᱦᱟᱜ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱜᱩᱥᱴᱤ ᱨᱮᱭᱟᱜ ᱢᱤᱫ ᱪᱟᱸᱜᱟ ᱜᱩᱥᱴᱤ ᱠᱤᱱ ᱛᱮᱭᱟᱨ ᱟᱠᱟᱫᱟ, ᱫᱚ ᱫᱤᱯᱤᱭᱟᱹ ᱤᱱᱫᱳᱼᱟᱨᱡᱚ (Insular Indo-Aryan) ᱠᱚ ᱢᱮᱛᱟᱜᱼᱟ ᱾ ᱛᱚᱵᱮ ᱱᱚᱣᱟ ᱠᱤᱱ ᱢᱩᱫᱽ ᱨᱮ ᱢᱤᱫ ᱞᱮᱠᱟᱱ ᱵᱩᱯᱩᱡᱷᱟᱹᱶ ᱫᱚ ᱵᱟᱹᱱᱩᱜᱼᱟ ᱾
ᱫᱟᱨᱮ
ᱠᱟᱛᱷᱟ
ᱫᱟᱨᱮ ᱨᱮᱭᱟᱜ ᱢᱤᱫ ᱨᱮᱦᱮᱫ, ᱡᱟᱦᱟᱸ ᱫᱚ ᱚᱛ ᱵᱷᱤᱛᱨᱤ ᱨᱮ ᱛᱟᱦᱮᱸᱱᱟ ᱾ ᱚᱛ ᱵᱷᱤᱛᱨᱤ ᱨᱮᱜᱮ ᱚᱱᱟ ᱫᱚ ᱜᱚᱴᱟ ᱯᱟᱲᱟ ᱟᱹᱛᱤᱧ ᱟᱛᱮ ᱯᱟᱥᱱᱟᱣ ᱠᱚᱜᱼᱟ ᱾ ᱟᱨ ᱚᱛ ᱠᱷᱚᱱ ᱪᱮᱛᱟᱱ ᱨᱮᱫᱚ ᱰᱟᱹᱨ ᱟᱨ ᱥᱟᱠᱟᱢ ᱛᱟᱦᱮᱸᱱᱟ, ᱡᱟᱦᱟᱸ ᱫᱚ ᱦᱚᱭ ᱨᱮ ᱛᱟᱦᱮᱸᱱᱟ ᱾ ᱡᱟᱦᱟᱸ ᱫᱚ ᱵᱟᱹᱲᱤᱡ ᱦᱚᱭ ᱦᱤᱥᱤᱫ ᱥᱟᱯᱷᱟᱭ ᱞᱟᱹᱜᱤᱫ ᱠᱟᱹᱢᱤ ᱨᱮ ᱛᱟᱦᱮᱸᱱᱟ ᱾ ᱤᱠᱷᱟᱹᱱ ᱠᱟᱴ ᱟᱨᱵᱟᱝ ᱚᱛ ᱦᱟᱥᱟ ᱨᱮᱭᱟᱜ ᱞᱟᱹᱠᱛᱤ ᱠᱷᱟᱹᱛᱤᱨ ᱜᱮ ᱦᱚᱲ ᱱᱚᱣᱟ ᱫᱚᱠᱚ ᱢᱟᱜ ᱪᱟᱵᱟᱭᱮᱜᱼᱟ ᱾
ᱫᱷᱤᱵᱮᱦᱤ ᱯᱟᱹᱨᱥᱤ
ᱥᱤᱨᱡᱚᱱ
ᱥᱨᱤᱞᱚᱝᱠᱟ ᱨᱮᱱᱟᱜ ᱥᱮᱫᱟᱭ ᱟᱨ ᱛᱟᱞᱢᱟ ᱡᱩᱜᱽ ᱨᱮᱱᱟᱜ ᱮᱞᱩ ᱯᱨᱟᱠᱨᱤᱛ ᱠᱷᱚᱱ ᱢᱟᱞᱫᱤᱵᱷᱤᱭᱟᱱ ᱟᱨ ᱥᱤᱝᱦᱚᱞᱤ ᱯᱟᱹᱨᱥᱤ ᱦᱮᱡ ᱟᱠᱟᱱᱟ ᱾ ᱱᱚᱣᱟ ᱯᱨᱟᱠᱨᱤᱛ ᱫᱚ ᱢᱩᱲᱩᱫ ᱵᱳᱭᱫᱤᱠ ᱥᱚᱸᱥᱠᱨᱤᱛ ᱥᱟᱶ ᱡᱚᱯᱲᱟᱣ ᱢᱟᱨᱮ ᱤᱱᱫᱳᱼᱟᱨᱡᱚ ᱥᱟᱥᱛᱨᱚ ᱠᱷᱚᱱ ᱦᱮᱡ ᱟᱠᱟᱱᱟ ᱾
ᱫᱟᱨᱮ
ᱫᱟᱨᱮ ᱨᱮᱭᱟᱜ ᱞᱟᱹᱠᱛᱤ
ᱥᱤᱨᱡᱚᱱ ᱨᱮᱭᱟᱜ ᱢᱤᱫ ᱟᱹᱰᱤ ᱜᱮ ᱫᱟᱢᱟᱱ ᱥᱤᱨᱯᱷᱟᱹ ᱠᱟᱱᱟ ᱫᱟᱨᱮ, ᱱᱟᱹᱬᱤ ᱫᱚ ᱟᱵᱚ ᱠᱚ ᱞᱟᱹᱜᱤᱫ ᱾ ᱱᱚᱣᱟ ᱫᱚ ᱟᱵᱚ ᱡᱚ, ᱵᱟᱦᱟ, ᱥᱟᱠᱟᱢ, ᱠᱟᱴ, ᱢᱟᱫ, ᱥᱟᱦᱟᱱ, ᱨᱟᱱ ᱥᱟᱶᱛᱮ ᱟᱹᱰᱤ ᱞᱮᱠᱟᱱ ᱡᱤᱱᱤᱥ ᱮ ᱮᱢᱟ ᱵᱚ ᱠᱟᱱᱟ ᱾ ᱫᱟᱨᱮ ᱱᱟᱹᱬᱤ ᱵᱮᱜᱚᱨ ᱢᱟᱱᱣᱟ, ᱡᱟᱱᱣᱟ ᱡᱤᱵᱚᱱ ᱫᱚ ᱚᱦᱚᱣᱟᱱ ᱜᱮᱭᱟ ᱾ ᱫᱟᱨᱮ, ᱱᱟᱹᱬᱤ ᱠᱷᱟᱹᱛᱤᱨ ᱜᱮ ᱪᱮᱦᱮᱧ ᱱᱚᱶᱟ ᱥᱚᱝᱥᱟᱨ ᱨᱮ ᱦᱟᱹᱨᱭᱟᱹᱲ ᱢᱮᱱᱟᱜᱼᱟ ᱾ ᱟᱨ ᱱᱚᱣᱟ ᱠᱷᱟᱹᱛᱤᱨ ᱜᱮ ᱟᱵᱚ ᱦᱚᱸ ᱡᱤᱣᱤᱜ ᱵᱚᱱ ᱛᱟᱦᱮᱸᱱ ᱠᱟᱱᱟ ᱾ ᱢᱟᱹᱱᱢᱤ ᱡᱤᱭᱚᱱ ᱥᱟᱶ ᱥᱟᱶᱛᱮ ᱡᱟᱱᱣᱟ, ᱪᱮᱬᱮ ᱪᱤᱯᱨᱩᱜ, ᱱᱩᱠᱩᱣᱟᱜ ᱡᱤᱭᱚᱱ ᱦᱚᱸ ᱫᱟᱨᱮ ᱱᱟᱹᱬᱤ ᱪᱮᱛᱟᱱ ᱨᱮᱜᱮ ᱞᱟᱫᱮ ᱛᱟᱦᱮᱸᱱ ᱠᱟᱱᱟ ᱾ ᱡᱟᱱᱣᱟ ᱛᱟᱥᱟᱫ ᱟᱨ ᱫᱟᱨᱮ ᱨᱮᱭᱟᱜ ᱥᱟᱠᱟᱢ ᱡᱚᱢ ᱠᱟᱛᱮ ᱜᱮ ᱡᱤᱭᱚᱱ ᱠᱚ ᱠᱷᱮᱢᱟᱣᱮᱜᱼᱟ ᱾ ᱢᱟᱹᱱᱢᱤ ᱞᱟᱹᱜᱤᱫ ᱡᱚᱢᱟᱜ ᱦᱚᱸ ᱱᱚᱣᱟ ᱠᱷᱚᱱ ᱜᱮ ᱡᱚᱜᱟᱲ ᱦᱩᱭᱩᱜ ᱠᱟᱱᱟ ᱾ ᱟᱨ ᱡᱚᱢᱟᱜ ᱵᱟᱝᱠᱷᱟᱱ ᱟᱵᱚᱣᱟᱜ ᱡᱤᱭᱚᱱ ᱦᱚᱸ ᱚᱦᱚᱣᱟᱱ ᱜᱮᱭᱟ ᱾
ᱢᱮᱱᱮᱛ ᱫᱚ ᱱᱚᱣᱟ ᱠᱟᱱᱟ, ᱫᱟᱨᱮ, ᱱᱟᱹᱬᱤ ᱵᱮᱜᱚᱨ ᱟᱵᱚᱣᱟᱜ ᱡᱤᱭᱚᱱ ᱚᱦᱚᱣᱟᱱ ᱜᱮᱭᱟ ᱾ ᱫᱟᱨᱮ ᱜᱮ ᱟᱵᱚ ᱫᱚ ᱡᱤᱣᱤᱡᱤ ᱦᱚᱭ ᱮ ᱮᱢᱟ ᱵᱚᱱ ᱠᱟᱱᱟ ᱡᱟᱦᱟᱸ ᱫᱚ ᱟᱵᱚᱣᱟᱜ ᱡᱤᱭᱚᱱ ᱡᱤᱣᱤᱫᱚᱜ ᱨᱮ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ ᱟᱸᱜᱽᱨᱟ ᱜᱮᱥ ᱦᱚᱸ ᱟᱡ ᱜᱮᱭ ᱟᱯᱱᱟᱨᱮᱜᱼᱟ ᱾ ᱟᱹᱰᱤ ᱦᱚᱲ ᱟᱠᱚᱣᱟᱜ ᱡᱤᱭᱚᱱ ᱠᱷᱮᱢᱟᱣ ᱞᱟᱹᱜᱤᱫ ᱛᱮ ᱠᱟᱹᱣᱰᱤ ᱨᱩᱯᱛᱮ ᱫᱟᱨᱮ ᱱᱟᱹᱬᱤ ᱪᱮᱛᱟᱱ ᱨᱮᱜᱮ ᱞᱟᱫᱮ ᱢᱮᱱᱟᱜ ᱠᱚᱣᱟ ᱾ ᱫᱟᱹᱭᱠᱟᱹ ᱞᱮᱠᱟᱛᱮ ᱡᱩᱫᱤ ᱵᱚᱱ ᱧᱮᱞᱟ : ᱠᱟᱜᱚᱡᱽ, ᱫᱮᱭᱟᱥᱤᱞ ᱨᱮᱭᱟᱜ ᱵᱮᱱᱟᱣ ᱦᱚᱸ ᱫᱟᱨᱮ, ᱵᱩᱫᱟᱹ ᱪᱮᱛᱟᱱ ᱨᱮᱜᱮ ᱪᱟᱞᱟᱜ ᱠᱟᱱᱟ ᱾ ᱫᱟᱨᱮ, ᱱᱟᱹᱬᱤ ᱛᱮᱜᱮ ᱟᱵᱚ ᱵᱟᱹᱲᱤᱡ ᱥᱟᱰᱮ, ᱵᱟᱹᱲᱤᱡ ᱦᱚᱭ ᱦᱤᱥᱤᱫ ᱵᱚᱱ ᱟᱠᱚᱴ ᱫᱟᱨᱟᱢ ᱫᱟᱲᱮᱭᱟᱜᱼᱟ ᱾ ᱚᱱᱟ ᱥᱟᱶᱛᱮ ᱫᱟᱨᱮ ᱱᱟᱹᱬᱤ ᱦᱚᱛᱮᱛᱮ ᱜᱮ ᱫᱟᱜ ᱡᱟᱹᱲᱤ ᱦᱚᱸ ᱦᱩᱭᱩᱜ ᱠᱟᱱᱟ ᱾ ᱫᱟᱨᱮ ᱱᱟᱹᱬᱤ ᱟᱵᱚ ᱴᱷᱮᱱ ᱠᱷᱚᱱ ᱫᱚ ᱪᱮᱫ ᱦᱚᱸ ᱵᱟᱝ ᱠᱷᱚᱡᱽ ᱠᱟᱛᱮ ᱥᱮᱨᱢᱟ ᱥᱮᱨᱢᱟ ᱟᱵᱚᱣᱟᱜ ᱥᱮᱵᱟ ᱡᱚᱛᱚᱱ ᱨᱮᱭ ᱛᱟᱦᱮᱸᱱ ᱠᱟᱱᱟ ᱾ ᱱᱚᱣᱟ ᱫᱟᱨᱟᱭ ᱛᱮ ᱟᱵᱚ ᱴᱟᱴᱠᱟ ᱦᱟᱹᱡᱩᱜ ᱠᱟᱱ ᱵᱟᱱ ᱫᱟᱜ ᱠᱷᱚᱱ ᱵᱚᱱ ᱚᱣᱟᱨ ᱫᱩᱜ ᱫᱟᱲᱮᱭᱟᱜ ᱠᱟᱱᱟ ᱾ ᱵᱤᱨ ᱡᱟᱱᱣᱟ ᱠᱚ ᱞᱟᱹᱜᱤᱫ ᱦᱚᱸ ᱫᱟᱨᱮ ᱜᱟᱡᱟᱲ ᱫᱚ ᱟᱹᱰᱤ ᱜᱮ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱵᱤᱨ ᱨᱮ ᱢᱮᱱᱟᱜ ᱠᱚ ᱡᱟᱱᱣᱟ ᱨᱟᱵᱟᱝ, ᱞᱚᱞᱚ, ᱡᱟᱹᱯᱩᱫ ᱠᱷᱚᱱ ᱫᱩᱜᱚᱜ ᱞᱟᱹᱜᱤᱫ ᱫᱟᱨᱮ ᱴᱷᱮᱱ ᱜᱮ ᱦᱤᱨᱞᱟᱹ ᱠᱚ ᱦᱟᱛᱟᱣᱟ ᱾
ᱫᱷᱤᱵᱮᱦᱤ ᱯᱟᱹᱨᱥᱤ
ᱱᱟᱜᱟᱢ
ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱮᱱᱟᱜ ᱚᱞ ᱠᱚ ᱑᱒ ᱟᱱ ᱠᱷᱚᱱ ᱑᱓ ᱟᱱ ᱯᱤᱲᱦᱤ ᱨᱮᱱᱟᱜ ᱞᱳᱢᱟᱯᱟᱱᱩ (ᱛᱟᱸᱢᱵᱟ ᱯᱟᱛ ᱨᱮ ᱚᱞ) ᱨᱮ ᱧᱟᱢ ᱟᱠᱟᱱᱟ ᱾
ᱥᱚᱨᱠᱟᱨ ᱢᱟᱹᱱ
ᱢᱟᱞᱫᱤᱵᱷᱤᱭᱟᱱ ᱢᱟᱞᱫᱤᱯ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱟᱨ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱴᱚᱴᱷᱟ ᱞᱟᱠᱷᱭᱟᱫᱤᱯ ᱨᱮᱱᱟᱜ ᱜᱚᱲᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱚᱞ ᱛᱚᱦᱚᱨ
ᱢᱟᱞᱫᱤᱵᱷᱤᱭᱟᱱ ᱯᱟᱹᱨᱥᱤ ᱨᱮᱱᱟᱜ ᱟᱯᱱᱟᱨ ᱪᱤᱠᱤ ᱟᱹᱰᱤ ᱥᱮᱫᱟᱭ ᱠᱷᱚᱱᱟᱜ ᱜᱮ ᱢᱮᱱᱟᱜᱼᱟ ᱾
ᱫᱟᱹᱭᱠᱟᱹ
ᱢᱟᱞᱫᱤᱵᱷᱤᱭᱟᱱ ᱯᱟᱹᱨᱥᱤ ᱛᱮ ᱡᱮᱡᱟᱹᱛᱤᱭᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱩᱪᱷᱟᱹᱱ ᱨᱮᱭᱟᱜ ᱟᱨᱴᱤᱠᱮᱞ ᱑ :
Transliteration (SAMT):
Gloss (word-for-word):
ᱛᱚᱨᱡᱚᱢᱟ (ᱨᱚᱱᱚᱲ ᱞᱮᱠᱟᱛᱮ):
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱢᱟᱞᱫᱤᱯ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱢᱚᱫᱷᱩᱯᱩᱨ ᱠᱚᱞᱮᱡᱽ, ᱡᱷᱟᱨᱠᱷᱚᱸᱰ
ᱢᱚᱫᱷᱩᱯᱩᱨ ᱠᱚᱞᱮᱡᱽ, ᱡᱷᱟᱨᱠᱷᱚᱸᱰ ᱫᱚ ᱑᱙᱖᱖ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱚᱫᱷᱩᱯᱩᱨ, ᱫᱮᱣᱜᱷᱚᱨ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱢᱟᱹᱱ
ᱢᱚᱫᱷᱩᱯᱩᱨ ᱠᱚᱞᱮᱡᱽ, ᱡᱷᱟᱨᱠᱷᱚᱸᱰ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ:ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ
ᱥᱚᱫᱟᱥᱤᱵᱚ ᱛᱨᱤᱯᱟᱴᱷᱤ
ᱥᱤᱫᱟᱥᱤᱵᱚ ᱛᱨᱤᱯᱟᱴᱷᱤ (᱑᱙᱑᱐ - ᱑᱙᱘᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ, ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱟᱡᱽᱟᱹᱨᱤᱛ ᱜᱟᱫᱮᱞ ᱨᱤᱱᱤᱡ ᱢᱤᱫ ᱱᱮᱛᱟ ᱟᱨ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱒᱑ ᱯᱷᱮᱵᱽᱨᱩᱣᱟᱨᱤ ᱑᱙᱖᱕ ᱠᱷᱚᱱ ᱘ ᱢᱟᱨᱪ ᱑᱙᱖᱗ ᱫᱷᱟᱹᱨᱤᱡ ᱮ ᱛᱟᱦᱮᱸ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱥᱚᱫᱟᱥᱤᱵᱚ ᱟᱜ ᱡᱟᱱᱟᱢ ᱫᱚ ᱳᱰᱤᱥᱟ ᱨᱮᱱᱟᱜ ᱱᱚᱵᱚᱨᱚᱝᱜᱚᱯᱩᱨ ᱵᱟᱡᱟᱨ ᱨᱮ ᱒᱑ ᱮᱯᱨᱤᱞ ᱑᱙᱑᱐ ᱦᱤᱞᱚᱜ ᱛᱨᱤᱯᱟᱴᱷᱤ ᱵᱟᱹᱠᱷᱩᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸᱭ ᱴᱷᱮᱱ ᱚᱛ ᱦᱟᱥᱟ ᱨᱮᱱᱟᱜ ᱟᱹᱡᱤ ᱢᱟᱨᱟᱝ ᱵᱷᱟᱜᱽ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱫᱟᱣ ᱮ ᱦᱟᱛᱟᱣ ᱠᱮᱫ ᱠᱷᱟᱹᱛᱤᱨ ᱡᱤᱦᱚᱞ ᱦᱚᱸᱭ ᱪᱟᱞᱟᱣ ᱟᱠᱟᱱᱟ ᱾
ᱨᱟᱡᱽᱟᱹᱨᱤ ᱠᱟᱹᱢᱤ
ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱑᱙᱕᱑ ᱨᱮ ᱯᱩᱭᱞᱩ ᱫᱷᱟᱣ ᱑᱙᱕᱗, ᱑᱙᱖᱑ ᱟᱨ ᱑᱙᱖᱗ ᱨᱮ ᱞᱮᱛᱟᱲ ᱯᱩᱱ ᱫᱷᱟᱣ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱾ ᱩᱱᱤ ᱫᱚ ᱟᱹᱰᱤ ᱡᱤᱞᱤᱧ ᱚᱠᱛᱚ ᱫᱷᱟᱹᱨᱤᱡ ᱳᱰᱤᱥᱟ ᱨᱤᱱᱤᱡ ᱨᱮᱵᱷᱮᱱᱤᱣ ᱢᱤᱱᱤᱥᱴᱚᱨ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ ᱩᱱᱤ ᱫᱚ ᱑᱙᱖᱕ ᱯᱷᱮᱵᱽᱨᱩᱣᱟᱨᱤ ᱒᱑ ᱠᱷᱚᱱ ᱑᱙᱖᱗ ᱢᱟᱨᱪ ᱘ ᱨᱮᱱᱟᱜ ᱛᱟᱞᱟᱨᱮ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱩᱱᱤᱭᱟᱜ ᱠᱟᱹᱢᱤᱠᱛᱚ ᱨᱮ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱞᱮᱸᱰ ᱨᱤᱯᱷᱚᱨᱢ ᱮᱠᱴ ᱠᱚ ᱥᱚᱫᱚᱨ ᱠᱮᱫ-ᱟ ᱾ ᱩᱱᱤ ᱫᱚ ᱟᱡ ᱨᱤᱱ ᱯᱮᱭᱟ ᱦᱚᱯᱚᱱ ᱠᱷᱚᱱ ᱡᱚᱛᱚ ᱦᱚᱲ ᱜᱮ ᱒᱒ ᱮᱠᱚᱨ ᱨᱮᱱᱟᱜ ᱦᱟᱥᱟ ᱦᱟᱹᱴᱤᱧ ᱟᱫ ᱠᱚᱣᱟᱭ ᱟᱨ ᱟᱹᱰᱤᱜᱟᱱ ᱚᱛ ᱦᱟᱥᱟ ᱜᱮ ᱥᱚᱨᱠᱟᱨ ᱮ ᱴᱟᱞ ᱟᱫᱮᱭᱟ ᱾ ᱩᱱᱤᱭᱟᱜ ᱧᱮᱞ ᱡᱚᱛᱚᱱ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱑᱙᱖᱗ ᱨᱮ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮᱭ ᱦᱟᱨᱟᱣ ᱮᱱᱟ ᱾ ᱟᱡ ᱫᱚ ᱑᱘ ᱢᱟᱨᱪ ᱑᱙᱖᱗ ᱠᱷᱚᱱ ᱑᱔ ᱥᱮᱯᱴᱮᱢᱵᱚᱨ ᱑᱙᱗᱐ ᱫᱷᱟᱹᱨᱤᱡ ᱳᱰᱤᱥᱟ ᱵᱤᱫᱷᱟᱹᱱ ᱥᱚᱵᱷᱟ ᱨᱮ ᱵᱮᱯᱟᱦᱴᱟ ᱨᱤᱱᱤᱡ ᱱᱮᱛᱟ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾
ᱮᱛᱚᱦᱚᱵ ᱡᱤᱭᱚᱱ ᱫᱚ ᱢᱤᱫ ᱢᱟᱪᱮᱛ ᱞᱮᱠᱟᱛᱮ ᱮᱛᱚᱦᱚᱵ ᱠᱟᱛᱮ ᱥᱚᱫᱟᱥᱤᱵᱚ ᱫᱚ ᱛᱟᱭᱚᱢ ᱫᱤᱥᱚᱢ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮᱭ ᱥᱮᱞᱮᱫ ᱮᱱᱟ ᱾ ᱑᱙᱓᱗ ᱥᱟᱞᱮᱨᱮ ᱩᱱᱤ ᱫᱚ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟᱨᱮ ᱢᱤᱫ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱥᱮᱞᱮᱫ ᱠᱟᱛᱮ ᱓᱐ ᱵᱚᱪᱷᱚᱨ ᱫᱷᱟᱹᱨᱤᱡ ᱱᱚᱶᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱦᱤᱡᱩᱜ ᱠᱟᱱ ᱛᱟᱦᱮᱸᱫ ᱾ ᱤᱱᱟᱹ ᱚᱠᱛᱚ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱱᱚᱵᱚᱠᱨᱩᱥᱱᱚ ᱪᱚᱣᱫᱷᱚᱨᱤᱭᱟᱜ ᱥᱟᱥᱚᱱ ᱚᱠᱛᱚ ᱨᱮ ᱟᱡ ᱫᱚ ᱨᱮᱵᱷᱮᱱᱤᱣ ᱢᱤᱤᱥᱴᱚᱨ ᱞᱮᱠᱟᱛᱮ ᱠᱟᱹᱢᱤᱭ ᱛᱚᱨᱟᱣ ᱞᱮᱫ ᱛᱟᱦᱮᱸᱫ ᱾ ᱵᱤᱡᱩ ᱯᱚᱴᱱᱟᱭᱚᱠ ᱫᱚ ᱩᱱᱤ ᱥᱚᱨᱠᱟᱨᱤ ᱜᱟᱫᱮᱞ ᱨᱤᱱᱤᱡ ᱱᱮᱛᱟ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱫᱮ ᱛᱮ ᱚᱱᱟ ᱜᱟᱫᱮᱞ ᱨᱤᱱ ᱮᱴᱟᱜ ᱥᱚᱦᱮᱛ ᱟᱨ ᱢᱚᱱᱛᱨᱤ ᱢᱟᱰᱮᱨ ᱨᱮ ᱚᱥᱟᱹᱱᱛᱤ ᱥᱤᱨᱡᱟᱹᱣ ᱞᱮᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱩᱱᱤ ᱱᱚᱶᱟ ᱫᱚᱭ ᱵᱟᱨᱚᱱ ᱜᱤᱰᱤ ᱞᱮᱫ ᱛᱟᱦᱮᱸᱫ ᱾ ᱑᱙᱖᱙ ᱥᱟᱞᱮᱨᱮ ᱠᱚᱸᱜᱽᱨᱮᱥ ᱟᱜ ᱯᱩᱭᱞᱩ ᱦᱟᱹᱴᱤᱧ ᱛᱟᱭᱚᱢ ᱩᱱᱤ ᱫᱚ ᱭᱩᱱᱟᱭᱴᱮᱰ ᱠᱚᱸᱜᱽᱨᱮᱥ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾
ᱛᱟᱭᱚᱢ ᱡᱤᱭᱚᱱ
ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱢᱩᱪᱟᱹᱫ ᱯᱟᱹᱣᱲᱤ ᱨᱮᱫᱚ ᱱᱟᱥᱮ ᱞᱟᱸᱜᱟ ᱫᱷᱟᱨᱟ ᱡᱤᱭᱚᱱ ᱜᱮᱭ ᱠᱷᱮᱢᱟᱣ ᱟᱠᱟᱫ-ᱟ ᱾ ᱚᱱᱟ ᱚᱠᱛᱚ ᱨᱮᱫᱚ ᱩᱱᱤ ᱟᱹᱰᱤ ᱜᱟᱺᱦᱤᱨ ᱫᱷᱟᱨᱟ ᱜᱮ ᱵᱮᱢᱟᱨ ᱮ ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱥᱚᱨᱠᱟᱨ ᱫᱚ ᱩᱱᱤ ᱢᱚᱬᱮ ᱪᱟᱸᱫᱚ ᱫᱷᱟᱹᱨᱤᱡ ᱛᱤᱠᱪᱷᱟᱹᱭ ᱮᱢᱟ ᱟᱫᱮ ᱛᱟᱦᱮᱸᱫ ᱾ ᱮᱱ ᱦᱚᱸ ᱩᱱᱤᱭᱟᱜ ᱡᱤᱣᱤᱵᱟᱹᱛᱤ ᱫᱚ ᱙ ᱥᱮᱯᱴᱮᱢᱵᱚᱨ ᱑᱙᱘᱐ ᱨᱮ ᱦᱩᱭ ᱮᱱ ᱜᱮᱭᱟ ᱾
ᱡᱟᱢᱟᱫᱟᱨ ᱠᱤᱥᱠᱩ
ᱡᱟᱢᱟᱫᱟᱨ ᱠᱤᱥᱠᱩ ᱯᱚᱪᱷᱤᱢ ᱵᱟᱸᱜᱽᱞᱟ ᱠᱷᱚᱱ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ ᱠᱟᱱᱟ ᱾ ᱩᱱᱤᱫᱚ ᱒᱐᱑᱔ ᱨᱮ ᱥᱟᱶᱦᱮᱫ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱡᱤᱛᱠᱟᱹᱨ ᱟᱠᱟᱫᱼᱟ ᱾
ᱡᱟᱱᱟᱢ
ᱠᱤᱥᱠᱩ ᱟᱜ ᱡᱟᱱᱟᱢ ᱑᱙᱔᱙ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱠᱷᱮᱨᱣᱟᱞ ᱳᱯᱮᱨᱟ, ᱠᱚᱞᱠᱟᱛᱟ ᱨᱮ ᱥᱟᱱᱛᱟᱲᱤ ᱛᱮ ᱚᱱᱚᱞᱤᱭᱟᱹ, ᱮᱠᱴᱤᱝ ᱟᱨ ᱫᱤᱥᱟᱹ ᱩᱫᱩᱜᱟᱦ ᱠᱟᱹᱢᱤ ᱠᱟᱱᱟ ᱾ ᱚᱱᱟ ᱢᱤᱫ ᱥᱟᱱᱛᱟᱲᱤ ᱥᱟᱶᱦᱮᱫ ᱯᱟᱛᱷᱟᱢ, ᱴᱚᱯᱚᱞ ᱨᱮᱱᱟᱜ ᱥᱟᱯᱲᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱦᱩᱜᱽᱞᱤ ᱨᱮ ᱛᱟᱦᱮᱸᱱᱟ ᱾
ᱠᱤᱥᱠᱩ ᱫᱚ ᱟᱡᱟᱜ ᱜᱟᱭᱟᱱ ᱢᱟᱞᱟ ᱢᱩᱫᱟᱹᱢ ᱞᱟᱹᱜᱤᱫ ᱛᱮ ᱒᱐᱑᱔ ᱨᱮ ᱥᱟᱶᱦᱮᱫ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱠᱚ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱯᱟᱛᱨᱚᱥᱟᱭᱮᱨ ᱵᱚᱱᱚᱛ
ᱯᱟᱛᱨᱚᱥᱟᱭᱮᱨ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱵᱤᱥᱱᱩᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱟᱛᱨᱚᱥᱟᱭᱮᱨ 23.2167°N, 87.5167°W ᱨᱮ ᱢᱮᱱᱟᱜᱼᱟ ᱾
ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱫᱟᱢᱚᱫᱚᱨ ᱯᱟᱨᱚᱢ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱠᱷᱚᱱᱰᱚᱜᱷᱳᱥ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱤᱱᱫᱟᱥ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱤᱥᱱᱩᱯᱩᱨ ᱟᱨ ᱥᱳᱱᱟᱢᱩᱠᱷᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱟᱛᱨᱟᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱒᱒.᱖᱒ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱐ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱓᱔ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱖᱐ ᱜᱚᱴᱟᱝ ᱢᱚᱣᱡᱟ ᱟᱨ ᱑᱕᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱯᱟᱛᱨᱚᱥᱟᱭᱮᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱛᱨᱚᱥᱟᱭᱮᱨ ᱨᱮ ᱢᱮᱱᱟᱜᱼᱟ ᱾
ᱯᱟᱛᱨᱚᱥᱟᱭᱮᱨ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱢᱮᱱᱟᱜᱼᱟ: ᱵᱚᱞᱥᱤ ᱑, ᱵᱚᱞᱥᱤ ᱒, ᱵᱮᱞᱩᱛ ᱨᱚᱥᱩᱞᱯᱩᱨ, ᱵᱤᱨᱥᱤᱸᱜᱷᱟ, ᱵᱤᱣᱩᱨ ᱵᱮᱛᱩᱨ, ᱦᱚᱢᱤᱨᱯᱩᱨ, ᱡᱟᱢᱠᱩᱨᱤ, ᱠᱩᱥᱫᱤᱯ, ᱱᱟᱨᱟᱭᱚᱱᱯᱩᱨ ᱟᱨ ᱯᱟᱛᱨᱚᱥᱟᱭᱮᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱘᱔,᱐᱘᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱓,᱖᱑᱔ (᱕᱑%) ᱠᱚᱲᱟ ᱟᱨ ᱙᱐,᱖᱑᱔ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱑,᱒᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱘᱕,᱕᱐᱑ (᱔᱖.᱔᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱕,᱕᱓᱓ (᱓.᱐᱑%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱟᱛᱨᱟᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱟᱸᱴᱟᱵᱚᱱ (᱔,᱒᱐᱙), ᱯᱟᱛᱨᱚᱥᱟᱭᱮᱨ (᱑᱐,᱘᱔᱔), ᱪᱚᱠ ᱯᱟᱛᱨᱟ ᱥᱮᱨ (᱕,᱑᱐᱐), ᱵᱤᱣᱩᱨ (᱔,᱑᱐᱕) ᱟᱨ ᱵᱤᱨᱥᱤᱸᱦᱟ (᱕,᱑᱐᱐) ᱾
ᱯᱟᱥᱮᱱᱡᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱡᱚᱢᱠᱩᱨᱤ (᱓,᱓᱔᱘), ᱨᱚᱥᱩᱞᱯᱩᱨ (᱓,᱒᱖᱖), ᱵᱮᱞᱩᱛ (᱒,᱗᱘᱐), ᱦᱚᱢᱤᱨᱯᱩᱨ (᱒,᱖᱓᱕), ᱵᱟᱞᱥᱤ ᱯᱩᱨᱵᱟᱯᱟᱨᱟ (᱑,᱕᱑᱖), ᱵᱟᱞᱥᱤ ᱫᱚᱠᱷᱤᱱᱯᱟᱨᱟ (᱑,᱐᱐᱓), ᱡᱟᱢᱠᱩᱨᱤ (᱓,᱓᱔᱑), ᱠᱩᱥᱫᱤᱯ (᱑,᱙᱔᱓), ᱦᱚᱫᱚᱞ ᱱᱟᱨᱟᱭᱚᱬᱯᱩᱨ (᱔᱘᱗ + ᱑᱑᱔᱘) ᱟᱨ ᱯᱚᱛᱤᱛ ᱫᱳᱢᱚᱦᱚᱞ (᱓,᱙᱗᱑) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱐᱕,᱖᱒᱙ ᱜᱚᱴᱟᱝ (᱖᱔.᱘᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱐,᱗᱕᱕ (᱗᱓.᱔᱖%) ᱠᱚᱲᱟ ᱟᱨ ᱔᱔,᱘᱗᱔ (᱕᱖.᱐᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱗.᱔᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱗.᱔᱓᱖% ᱫᱚ ᱵᱟᱝᱞᱟ, ᱒.᱕᱕% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱵᱟᱸᱠᱩᱲᱟ-ᱢᱟᱥᱟᱜᱨᱟᱢ ᱞᱟᱭᱤᱱ ᱨᱮ ᱵᱟᱸᱠᱩᱲᱟ ᱟᱨ ᱢᱟᱥᱟᱜᱨᱟᱢ ᱛᱟᱞᱟ ᱨᱮ ᱰᱮᱢᱩ ᱥᱮᱵᱟ ᱢᱮᱱᱟᱜᱼᱟ ᱾ ᱠᱩᱢᱨᱩᱞ, ᱵᱮᱛᱩᱨ, ᱯᱟᱛᱨᱚᱥᱟᱭᱮᱨ ᱟᱨ ᱫᱷᱚᱜᱚᱨᱤᱭᱟ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱘ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱥᱟᱱᱛᱟᱲᱰᱤᱦ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱠᱷᱚᱱ ᱢᱚᱡᱷᱫᱤᱭᱟᱹ (ᱱᱟᱫᱤᱭᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱔᱓ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱕,᱒᱙᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱗ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱒᱕᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱩᱱᱩᱥᱩᱞ ᱟᱥᱲᱟ ᱨᱮ ᱓,᱘᱒᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱔ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱔,᱐᱒᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱕᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱑᱘ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱔ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱯᱟᱛᱨᱚᱥᱟᱭᱮᱨ ᱢᱟᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱕ ᱥᱟᱞ ᱨᱮ ᱯᱟᱛᱨᱚᱥᱟᱭᱮᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ ᱟᱨ ᱯᱮᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱕᱐ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱗ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱦᱟᱴ ᱠᱨᱤᱥᱱᱟᱱᱚᱜᱚᱨ ᱨᱮ ᱓᱐ ᱵᱮᱰ ᱟᱜ ᱯᱟᱛᱨᱚᱥᱟᱭᱮᱨ ᱫᱮᱦᱟᱛ ᱟᱥᱯᱟᱛᱟᱞ ᱫᱚ ᱯᱟᱛᱨᱚᱥᱟᱭᱮᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱯᱩᱨᱵᱟ ᱱᱚᱞᱰᱟᱸᱜᱟ (ᱨᱳᱞ) (᱖ ᱵᱮᱰ ᱟᱜ), ᱯᱟᱸᱰᱩᱣᱟ (ᱠᱩᱥᱫᱤᱯ) (ᱯᱩᱱᱭᱟᱹ ᱵᱮᱰ ᱟᱜ) ᱟᱨ ᱵᱟᱞᱥᱤ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱥᱟᱫᱷᱱᱟ ᱵᱚᱥ
ᱯᱷᱮᱰᱟᱛ ᱡᱤᱭᱚᱱ
ᱥᱟᱫᱷᱱᱟ ᱥᱮᱱ ᱟᱜ ᱡᱟᱱᱟᱢ ᱫᱚ ᱒᱐ ᱟᱯᱨᱤᱞ ᱑᱙᱑᱔ ᱥᱮᱨᱢᱟ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ, ᱟᱨ ᱟᱡᱟᱜ ᱜᱩᱨ ᱢᱟᱦᱟᱸ ᱓ ᱚᱠᱴᱚᱵᱟᱨ ᱑᱙᱗᱓ ᱥᱮᱨᱢᱟ ᱩᱢᱮᱨ ᱯᱩᱨᱟᱹᱣ ᱠᱟᱛᱮ ᱱᱚᱶᱟ ᱫᱷᱩᱲᱤ ᱫᱷᱟᱹᱨᱛᱤ ᱮ ᱵᱟᱹᱜᱤ ᱚᱴᱚ ᱟᱠᱟᱫᱟ᱾ ᱠᱮᱥᱟᱣ ᱪᱟᱸᱫᱽᱨᱟ ᱥᱮᱱ ᱨᱤᱱᱤᱡ ᱜᱚᱲᱚᱢ ᱠᱩᱲᱤ ᱛᱟᱭ ᱛᱟᱦᱮᱸ ᱠᱟᱱᱟ ᱢᱤᱫᱴᱟᱝ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱟᱨ ᱵᱨᱟᱦᱢᱚ ᱥᱟᱶᱛᱟ ᱨᱤᱱᱤᱡ ᱨᱟᱹᱥᱤᱭᱟᱹ ᱟᱨ ᱥᱟᱨᱟᱞ ᱥᱮᱱ ᱨᱤᱱ ᱦᱚᱯᱚᱱ ᱮᱨᱟ ᱮ ᱛᱟᱦᱮᱸ ᱠᱟᱱᱟ᱾ ᱤᱱᱟ ᱛᱟᱭᱚᱢ ᱯᱷᱤᱞᱢ ᱫᱤᱥᱟᱹ ᱩᱫᱩᱜᱤᱭᱟᱹ ᱢᱟᱫᱷᱩ ᱵᱚᱥ ᱥᱟᱶ ᱡᱩᱨᱤ ᱯᱟᱹᱨᱤ ᱨᱮᱱᱟᱝ ᱥᱟᱹᱜᱟᱹᱭ ᱛᱚᱱᱚᱞ ᱮ ᱫᱚᱦᱚ ᱠᱮᱫᱟ ᱡᱟᱭᱡᱩᱜᱽ ᱞᱟᱹᱜᱤᱫ᱾ ᱵᱨᱟᱢᱟᱠᱮᱥᱨᱤ ᱠᱮᱥᱚᱣ ᱪᱟᱸᱫᱽᱨᱟ ᱥᱮᱱ ᱨᱤᱱᱤᱡ ᱜᱚᱲᱚᱢ ᱢᱟᱹᱭ, ᱥᱟᱫᱷᱱᱟ ᱟᱜ ᱡᱟᱱᱟᱢ ᱫᱚ ᱢᱤᱫᱴᱟᱝ ᱥᱟᱢᱨᱤᱫᱷᱤ ᱵᱨᱟᱦᱢᱚ ᱜᱷᱟᱨᱚᱸᱡᱽ ᱨᱮ ᱦᱩᱭᱞᱮᱱ ᱛᱟᱦᱮᱱᱟ ᱟᱨ ᱩᱱᱤᱭᱟᱜ᱾ ᱩᱱᱤᱨᱮᱱ ᱵᱚᱭᱦᱟ ᱢᱟᱨᱟᱝ ᱫᱟᱹᱭ ᱵᱤᱱᱤᱛᱟ ᱟᱜ ᱵᱟᱯᱞᱟ ᱥᱟᱹᱜᱟᱹᱭ ᱛᱚᱱᱚᱞ ᱢᱤᱫᱴᱟᱝ ᱨᱚᱭᱟᱞ ᱜᱷᱟᱨᱚᱸᱡᱽ ᱨᱮ ᱦᱩᱭᱞᱮᱱ ᱛᱟᱦᱮᱱᱟ᱾ ᱪᱟᱴᱜᱟᱶ (ᱱᱤᱛᱚᱜ ᱵᱟᱝᱠᱟᱫᱮᱥ ᱨᱮ) ᱟᱨ ᱚᱲᱟᱜ ᱜᱷᱟᱨᱚᱸᱡᱽ ᱡᱤᱵᱚᱱ ᱨᱮ ᱵᱟᱥᱟ ᱮᱱᱟᱭ, ᱢᱮᱱᱠᱷᱟᱱ ᱟᱹᱰᱤ ᱠᱚᱢ ᱩᱢᱮᱨ ᱨᱮ ᱱᱤᱞᱤᱱᱟ ᱫᱚ ᱥᱤᱧᱚᱛᱤᱭᱟ ᱥᱟᱥᱛᱨᱤᱭᱚ ᱥᱮᱨᱮᱧ ᱨᱮ ᱟᱯᱱᱟᱨ ᱠᱮᱨᱤᱭᱟᱨ ᱵᱮᱱᱟᱣ ᱠᱮᱫᱟ᱾ᱢᱟᱫᱷᱩ ᱵᱚᱥ ᱥᱟᱶ ᱵᱟᱯᱞᱟ ᱮᱱᱟ ᱦᱩᱰᱤᱝ ᱩᱢᱮᱨ ᱨᱮ ᱟᱨ ᱛᱟᱭᱚᱢ ᱠᱚᱞᱠᱟᱛᱛᱟ ᱠᱟᱞᱟ ᱠᱷᱮᱞᱚᱹᱰᱤᱭᱟ ᱠᱚ ᱥᱟᱶᱛᱮ ᱢᱮᱥᱟ ᱮᱱᱟᱭ, ᱡᱟᱶᱟᱭ ᱢᱟᱫᱷᱩ ᱵᱚᱥ ᱟᱜ ᱱᱤᱡᱮ ᱟᱱᱟᱜ ᱢᱤᱫᱴᱟᱝ ᱱᱟᱴᱚᱠ ᱠᱚᱢᱯᱟᱱᱤ ᱟᱨ ᱭᱩᱱᱤᱴ ᱦᱚᱛᱮᱛᱮ ᱯᱨᱚᱰᱭᱩᱥ ᱱᱟᱴᱚᱠ ᱨᱮ ᱱᱟᱭᱤᱠᱟ ᱨᱮᱱᱟᱜ ᱨᱩᱯ ᱨᱮ ᱫᱟᱣ ᱦᱟᱢᱮᱴ ᱠᱮᱫᱟ᱾ ᱛᱟᱭᱚᱢ ᱛᱮ ᱥᱟᱫᱷᱱᱟ ᱯᱷᱤᱞᱢ ᱨᱮ ᱥᱮᱞᱮᱫ ᱮᱱᱟᱭ ᱟᱨ ᱟᱞᱤᱵᱟᱵᱟ (᱑᱙᱓᱗) ᱨᱮ ᱢᱟᱨᱡᱤᱱᱟ ᱠᱚᱨᱟᱣ ᱟᱠᱟᱫᱟ᱾ ᱱᱚᱶᱟ ᱯᱷᱤᱞᱢ ᱢᱤᱫᱴᱟᱝ ᱵᱷᱟᱜᱚᱲᱟ ᱦᱤᱴ ᱛᱟᱦᱮᱸ ᱠᱟᱱᱟ᱾ ᱤᱱᱟ ᱛᱟᱭᱚᱢ ᱟᱵᱷᱤᱱᱟᱭ (ᱵᱮᱝᱜᱚᱞᱤᱼ᱑᱙᱓᱘) ᱨᱮ ᱦᱩᱭᱞᱮᱱ ᱛᱟᱦᱮᱱᱟ᱾
ᱮᱨᱱᱟᱠᱩᱞᱚᱢ ᱦᱚᱱᱚᱛ
ᱮᱨᱱᱟᱠᱩᱞᱚᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱠᱮᱨᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱠᱟᱠᱠᱚᱱᱟᱰ ᱠᱟᱱᱟ ᱾
ᱠᱷᱟᱴᱚ ᱢᱟᱪᱷᱟ ᱛᱮ
ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱥᱤᱠᱷᱱᱟᱹᱛ ᱟᱱᱟᱜ ᱦᱚᱱᱚᱛ ᱠᱟᱱᱟ ᱡᱟᱦᱟᱸᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱥᱟᱭ ᱥᱟᱨᱠᱚᱨᱟ ᱢᱮᱱᱟᱜ-ᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱢᱮᱱᱟᱜ ᱠᱳᱪᱪᱤ ᱠᱮᱨᱚᱲ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱦᱟ ᱱᱟᱜᱟᱨᱤᱭᱟᱹ ᱴᱚᱴᱷᱟ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱟᱹᱴᱤᱧ ᱠᱟᱱᱟ ᱾ ᱱᱚᱣᱟ ᱫᱚ ᱠᱮᱨᱚᱲ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱨᱮᱵᱷᱮᱱᱤᱣ ᱟᱨᱡᱟᱣ ᱟᱠᱟᱫ ᱦᱚᱱᱚᱛ ᱦᱚᱸ ᱠᱟᱱᱟ ᱟᱨ ᱱᱚᱣᱟ ᱫᱚ ᱠᱮᱨᱚᱲ ᱨᱮᱱᱟᱜ ᱠᱟᱹᱣᱰᱤᱟᱹᱨᱚ ᱨᱟᱡᱽᱜᱟᱲ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜ-ᱟ ᱾ ᱱᱚᱣᱟ ᱫᱚ ᱩᱛᱚᱨ ᱨᱮ ᱛᱨᱤᱥᱩᱨ, ᱯᱩᱨᱩᱵᱽ ᱨᱮ ᱤᱫᱩᱠᱠᱤ, ᱫᱩᱠᱷᱤᱱ ᱨᱮ ᱟᱞᱯᱯᱩᱥᱟ ᱟᱨ ᱠᱳᱴᱴᱤᱭᱚᱢ ᱦᱚᱱᱚᱛ ᱟᱨ ᱯᱩᱪᱷᱤᱢ ᱨᱮ ᱟᱨᱚᱵᱽ ᱥᱟᱜᱚᱨ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱢᱚᱞᱭᱟᱞᱚᱢ ᱠᱟᱱᱟ ᱱᱚᱰᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱫᱚ, ᱛᱤᱱ ᱡᱚᱦᱚᱜ ᱤᱝᱞᱤᱥ, ᱛᱟᱢᱤᱞ ᱟᱨ ᱦᱤᱱᱫᱤ ᱯᱟᱹᱨᱥᱤ ᱛᱮᱦᱚᱸ ᱠᱚ ᱨᱚᱲᱟ ᱟᱨ ᱠᱚ ᱠᱩᱡᱷᱟ.ᱣ ᱫᱟᱲᱮᱭᱟᱜ-ᱟ ᱾ ᱮᱨᱱᱟᱠᱩᱞᱚᱢ ᱧᱩᱛᱩᱢ ᱨᱮᱱᱟᱜ ᱳᱰᱚᱠ ᱫᱚ ᱛᱟᱢᱤᱞ ᱟᱹᱲᱟᱹ ᱫᱚ ᱮᱨᱟᱭᱟᱬᱠᱩᱨᱞᱚᱢ ᱟᱹᱲᱟᱹ ᱠᱷᱚᱱ ᱦᱩᱭ ᱟᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱥᱤᱵᱽ ᱟᱜ ᱵᱟᱥᱟ ᱴᱷᱟᱶ ᱠᱟᱱᱟ ᱾
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱫᱤᱥᱚᱢ ᱨᱮ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱮᱨᱱᱟᱠᱤᱞᱮᱢ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱓,᱒᱘᱒,᱓᱘᱘ ᱢᱮᱱᱟᱜ ᱠᱚᱣᱟ ᱾ ᱡᱟᱦᱟᱸ ᱫᱚ ᱥᱩᱨ ᱥᱩᱯᱩᱨ ᱢᱟᱨᱤᱴᱟᱱᱤᱭᱟ ᱟᱨ ᱟᱢᱮᱨᱤᱠᱤᱭᱟᱹ ᱦᱚᱱᱚᱛ ᱟᱭᱳᱣᱟ ᱥᱟᱞᱟᱜ ᱵᱨᱟᱵᱟᱹᱨᱤ ᱜᱮᱭᱟ ᱾ ᱱᱚᱣᱟ ᱛᱮ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱑᱐᱔ ᱟᱱᱟᱜ ᱨᱮᱝᱠᱤᱝ ᱮ ᱟᱢᱮᱴᱟ (ᱡᱚᱛᱚ ᱛᱮ ᱖᱔᱐ ᱠᱷᱚᱱ) ᱾ ᱦᱚᱱᱚᱛ ᱨᱤᱱ ᱦᱚᱲ ᱮᱞᱮᱞ ᱫᱚ ᱑,᱐᱖᱙ ᱵᱚᱥᱠᱚᱫᱤᱭᱟᱹ ᱢᱤ-ᱢᱤᱫ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ (᱒,᱗᱗᱐/ ᱥᱠᱚᱭᱟᱨ ᱢᱤ.) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞᱟᱝ ᱨᱮ ᱱᱚᱣᱟ ᱨᱤᱱ ᱦᱚᱲ ᱮᱞᱮᱞ ᱨᱟᱱᱟᱠᱟᱵ ᱫᱚᱨ ᱫᱚ ᱕.᱖% ᱛᱟᱦᱮᱸ ᱠᱟᱱᱟ ᱾ ᱮᱨᱱᱟᱠᱩᱞᱚᱢ ᱨᱮᱫᱚ ᱦᱚᱲᱚ ᱑᱐᱐᱐ ᱠᱚᱲᱟ ᱦᱚᱯᱚᱱ ᱨᱮ ᱑᱐᱒᱘ ᱠᱩᱲᱤ ᱯᱚᱦᱚᱱᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜ-ᱟ ᱾ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱙᱕.᱖᱘% ᱢᱮᱱᱟᱜ-ᱟ ᱾
ᱱᱚᱣᱟ ᱦᱚᱱᱚᱛ ᱫᱚ ᱠᱮᱨᱚᱲ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱛᱱᱟᱹᱣ ᱟᱠᱟᱱ ᱦᱚᱱᱚᱛ ᱞᱮᱠᱟᱛᱮ ᱚᱞ-ᱛᱚᱞ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮ ᱒᱐᱐᱑ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱫᱚ ᱓,᱑᱐᱕,᱗᱙᱘ ᱦᱚᱲ ᱮᱞᱮᱞ ᱛᱟᱦᱮᱸ ᱠᱟᱱᱟ ᱾ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱩᱴ ᱞᱟᱹᱜᱤᱫ ᱫᱚ ᱦᱤᱱᱫᱩ (᱔᱖.᱕᱓) ᱤᱱᱟᱹ ᱛᱟᱭᱚᱢ ᱠᱮᱨᱮᱥᱛᱟᱱ (᱓᱘.᱗᱘ ᱡᱟᱦᱟᱸᱨᱮ ᱥᱤᱨᱤᱭᱟᱱ ᱟᱨ ᱞᱟᱴᱤᱱ) ᱟᱨ ᱛᱩᱲᱩᱠ (᱑᱔.᱕᱕) ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾ ᱡᱮᱭᱱ, ᱭᱚᱦᱩᱫᱤ ᱟᱨ ᱥᱤᱠᱷ ᱫᱷᱚᱨᱚᱢ ᱠᱚᱣᱟᱜ ᱠᱟᱹᱡ ᱮᱞᱮᱞ ᱜᱩᱴ ᱦᱚᱸ ᱠᱳᱪᱪᱤ ᱨᱮᱫᱚ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱥᱟᱶᱛᱮ ᱮᱨᱱᱟᱠᱩᱞᱚᱢ ᱦᱚᱱᱚᱛ ᱨᱚᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱮᱨᱮᱥᱛᱟᱱ ᱫᱷᱚᱨᱚᱢ ᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱟᱨᱟᱨᱤᱭᱟ
ᱟᱨᱟᱨᱤᱭᱟ ᱫᱚ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱟᱨᱟᱨᱤᱭᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱟᱨᱟᱨᱤᱭᱟ ᱵᱤᱦᱟᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱟᱨᱟᱨᱤᱭᱟ, ᱱᱚᱣᱟ ᱢᱟᱲᱟᱝ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ । ᱢᱤᱛᱷᱤᱞᱟ ᱯᱚᱱᱚᱛ (ᱚᱠᱟ ᱵᱤᱫᱮᱦ ᱟᱜ ᱥᱚᱢᱨᱟᱡᱽ ᱦᱚᱸ ᱠᱚ ᱢᱮᱛᱟᱜᱼᱟ) ᱴᱷᱟᱯᱚᱱᱤᱡ ᱤᱱᱰᱚᱼᱟᱨᱭᱟ ᱦᱚᱲ ᱤᱫᱤ ᱛᱮ ᱵᱟᱥᱟ ᱠᱟᱛᱮ ᱛᱟᱭᱚᱢ ᱢᱤᱛᱷᱤᱞᱟ ᱫᱚ ᱯᱩᱭᱞᱩ ᱫᱷᱟᱹᱣ ᱧᱩᱢᱮ ᱧᱟᱢ ᱠᱮᱫᱼᱟ ᱾
ᱦᱚᱱᱚᱛ ᱮᱞᱮᱞ
ᱟᱨᱟᱨᱤᱭᱟ ᱢᱩᱬ ᱞᱮᱠᱟᱛᱮ ᱢᱤᱫ ᱫᱮᱦᱟᱛ ᱦᱚᱱᱚᱛ ᱠᱟᱱᱟ; ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱙᱓% ᱫᱮᱦᱟᱛ ᱴᱚᱴᱷᱟ (᱗᱑᱓ ᱟᱹᱛᱩ) ᱨᱮ ᱠᱚ ᱛᱟᱦᱮᱱᱟ ᱾ ᱟᱨᱮ ᱛᱟᱦᱥᱤ; ᱠᱚ ᱢᱩᱫᱽ ᱨᱣ ᱵᱟᱨᱭᱟ ᱨᱮ ᱥᱚᱦᱨᱤ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱱᱚᱣᱟ ᱯᱷᱚᱨᱵᱽᱜᱚᱸᱡᱽ ᱟᱨ ᱟᱨᱟᱨᱤᱭᱟ (᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱨᱮ ᱛᱟᱞᱢᱟ ᱠᱟᱱᱟ ᱾
ᱚᱛᱱᱚᱜ
ᱟᱨᱟᱨᱤᱭᱟ 26.15°N, 87.52°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱔᱗ ᱢᱤᱴᱚᱨ (᱑᱕᱔ ᱯᱷᱤᱴ) ᱢᱮᱱᱟᱜᱼᱟ ᱾ ᱟᱨᱟᱨᱤᱭᱟ ᱵᱤᱦᱟᱨ ᱨᱮᱱᱟᱜ ᱯᱩᱱᱤᱭᱟ ᱟᱨ ᱢᱟᱫᱷᱮᱯᱩᱨᱟ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱟᱨᱟᱨᱤᱭᱟ ᱨᱮᱱᱟᱜ ᱥᱤᱢᱟᱹ ᱠᱚᱧᱮ ᱨᱮ ᱱᱮᱯᱟᱲ, ᱥᱟᱢᱟᱝ ᱥᱮᱦᱮᱫ ᱨᱮ ᱠᱤᱥᱟᱱᱜᱚᱸᱡᱽ ᱟᱨ ᱮᱛᱚᱢᱼᱯᱟᱪᱮ ᱨᱮ ᱥᱩᱯᱳᱞ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱑᱙᱐᱐ ᱨᱮᱱᱟᱜ ᱢᱚᱠᱚᱨ ᱥᱚᱸᱠᱨᱟᱸᱛᱤ ᱫᱤᱱ ᱯᱩᱱᱤᱭᱟ ᱦᱚᱱᱚᱛ ᱦᱟᱯᱟᱴᱤᱧ ᱠᱷᱚᱱ ᱱᱚᱣᱟ ᱦᱚᱱᱚᱛ ᱡᱤᱭᱚᱱ ᱨᱮ ᱦᱮᱡ ᱮᱱᱟ ᱾ ᱱᱚᱣᱟ ᱦᱚᱱᱚᱛ ᱥᱤᱧᱚᱛᱼᱱᱮᱯᱟᱞ ᱡᱮᱜᱮᱛᱟᱹᱨᱤ ᱥᱤᱢᱟᱹ ᱮ ᱦᱚᱸ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱯᱮᱭᱟ ᱫᱤᱥᱚᱢ: ᱱᱮᱯᱟᱲ, ᱵᱟᱝᱞᱟᱫᱮᱥ ᱟᱨ ᱵᱷᱩᱴᱟᱱ ᱟᱹᱰᱤ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱚᱱᱟ ᱞᱟᱹᱜᱤᱫ ᱛᱮ, ᱫᱩᱜ ᱵᱟᱧᱪᱟᱣ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱞᱟᱹᱠᱛᱤᱭᱟ ᱾ ᱡᱚᱜᱽᱵᱚᱱᱤ ᱟᱨᱟᱨᱤᱭᱟ ᱨᱮᱱᱟᱜ ᱢᱩᱽᱟᱸᱫ ᱴᱩᱰᱟᱸᱝ ᱢᱮᱱᱟᱜᱼᱟ ᱟᱨ ᱚᱱᱟ ᱛᱟᱭᱚᱢ, ᱱᱮᱯᱟᱞ ᱨᱮᱱᱟᱜ ᱢᱳᱨᱚᱝ ᱦᱚᱱᱚᱛ ᱮᱦᱚᱵᱚᱜᱼᱟ ᱾ ᱠᱚᱥᱤ ᱜᱟᱰᱟ ᱟᱨᱟᱨᱤᱭᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱛᱟᱦᱮᱸᱫ, ᱟᱫᱚ ᱟᱹᱰᱤ ᱢᱟᱲᱟᱝ ᱱᱤᱭᱟᱹ ᱟᱡᱟᱜ ᱰᱟᱦᱟᱨ ᱵᱚᱫᱚᱞ ᱞᱮᱱᱟ ᱛᱟᱦᱮᱸᱫ ᱾ ᱟᱹᱰᱤ ᱞᱟᱹᱠᱛᱤᱭᱟᱱ ᱜᱟᱰᱟ ᱯᱟᱱᱱᱟᱨ ᱠᱟᱱᱟ ᱾ ᱱᱤᱭᱟᱹ ᱜᱟᱰᱟ ᱫᱷᱟᱨᱮ ᱪᱟᱹᱥ ᱟᱨᱡᱟᱣᱚᱜᱼᱟ, ᱟᱫᱚ ᱱᱚᱣᱟ ᱵᱟᱲ ᱤᱫᱤ ᱛᱮ ᱫᱟᱜ ᱡᱟᱹᱲᱤ ᱨᱮ ᱵᱚᱛᱚᱨ ᱜᱮ ᱵᱩᱡᱷᱣᱜᱼᱟ ᱾ ᱟᱨᱟᱨᱤᱭᱟ ᱠᱷᱚᱱ ᱢᱤᱫᱴᱟᱝ ᱠᱮᱱᱟᱞ ᱦᱚᱸ ᱥᱮᱱᱚᱜᱼᱟ ᱾
ᱨᱮᱞᱣᱮ
ᱠᱟᱴᱤᱦᱟᱨ ᱰᱟᱦᱟᱨ ᱨᱮᱞᱣᱮ ᱤᱫᱤ ᱛᱮ ᱟᱨᱟᱨᱤᱭᱟ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱴᱷᱟᱶ ᱨᱮ ᱥᱮᱴᱮᱨᱚᱜᱼᱟ ᱾
ᱥᱩᱨ ᱨᱮᱱᱟᱜ ᱨᱮᱞᱣᱮ ᱟᱨᱟᱨᱤᱭᱟ ᱠᱚᱨᱴ ᱟᱨ ᱟᱨᱟᱨᱤᱭᱟ (R S) ᱠᱟᱱᱟ ᱾ ᱟᱨᱟᱨᱤᱭᱟ ᱠᱚᱨᱴ ᱨᱮᱞᱣᱮ ᱥᱴᱮᱥᱚᱱ ᱠᱟᱴᱤᱦᱟᱨᱼᱡᱚᱜᱽᱵᱚᱱᱤ ᱵᱨᱟᱝᱪ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱡᱚᱜᱽᱵᱚᱱᱤ, ᱯᱩᱨᱱᱤᱭᱟ, ᱠᱟᱴᱤᱦᱟᱨ, ᱠᱚᱞᱠᱟᱛᱟ, ᱵᱮᱜᱩᱥᱚᱨᱟᱭ, ᱯᱟᱴᱞᱤᱯᱩᱛᱨᱟ ᱡᱚᱸᱠᱥᱚᱱ, ᱟᱞᱞᱟᱦᱟᱵᱟᱫᱽ, ᱠᱟᱱᱯᱩᱨ, ᱫᱤᱞᱞᱤ ᱞᱟᱹᱜᱤᱫ ᱫᱤᱱᱟᱹᱢ ᱦᱤᱞᱚᱜ ᱟᱨ ᱦᱟᱯᱨᱟ ᱯᱤᱪᱷᱤ ᱴᱨᱮᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱗ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱰᱮᱦᱮᱨ ᱛᱮᱫ ᱦᱚᱱᱚᱛ ᱟᱨ ᱤᱱᱴᱟᱨᱱᱟᱞ ᱵᱚᱱᱚᱛ ᱞᱟᱹᱜᱤᱫ ᱛᱮ ᱵᱟᱥ ᱴᱟᱨᱢᱤᱱᱟᱞ ᱠᱷᱚᱱ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱩᱰᱟᱹᱱ ᱰᱟᱦᱟᱨ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱯᱩᱨᱱᱤᱭᱟ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱟᱫᱚ ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱠᱚᱢᱮᱨᱥᱤᱭᱟᱞ ᱫᱚ ᱵᱟᱝ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱵᱮᱯᱟᱨᱤ (commercial) ᱩᱰᱟᱹᱱ ᱰᱟᱹᱦᱤ ᱵᱟᱜᱽᱰᱚᱜᱽᱨᱟ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱢᱮᱥᱳᱯᱚᱴᱟᱢᱤᱭᱟ ᱥᱚᱥᱱᱚᱜ ᱨᱮ ᱟ.ᱫᱤᱢ
ᱢᱮᱥᱳᱯᱚᱴᱟᱢᱤᱭᱟ ᱥᱚᱥᱱᱚᱜ ᱨᱮ ᱟ.ᱫᱤᱢ-:ᱟ.ᱫᱤᱢ ᱠᱚᱫᱚ ᱟᱯᱷᱨᱤᱠᱟ ᱛᱟᱭᱱᱚᱢ ᱫᱚ ᱯᱟᱪᱮ ᱮᱥᱤᱭᱟ ᱛᱮᱠᱚ ᱦᱮᱡ ᱞᱮᱱᱟ ᱡᱟᱦᱟᱸᱭᱫᱚ ᱱᱤᱛᱟᱜ ᱡᱟᱭᱜᱟ ᱫᱚ Iraq,Kuwait ᱟᱨ ᱛᱤᱱᱟ.ᱝᱜᱟᱱ ᱡᱟᱭᱜᱟ ᱫᱚ ᱠᱚᱸᱧᱮ Saudi Arabia,ᱥᱟᱢᱟᱝ Syria,ᱮᱛᱚᱢ ᱥᱟᱢᱟᱝ Turkey,ᱚᱱᱟ ᱥᱟᱶᱛᱮ  Turkish-Syrian ᱟᱨ Iran-Iraq ᱨᱮᱱᱟᱜ ᱥᱤᱢᱟ. ᱡᱟᱭᱜᱟᱠᱚ ᱠᱟᱱᱟ|ᱚᱸᱰᱮ ᱛᱟᱦᱮᱸ ᱛᱟᱦᱮᱸᱛᱮ ᱟᱠᱚ ᱡᱟᱦᱟᱸ  ᱥᱚᱥᱱᱚᱜ  ᱠᱚ ᱵᱮᱱᱟᱣ ᱨᱟᱠᱟᱵ ᱞᱮᱫ-ᱟ,ᱚᱱᱟᱫᱚ ᱱᱤᱛᱚᱜ ᱢᱮᱥᱳᱯᱚᱴᱟᱢᱤᱭᱟ ᱥᱚᱥᱱᱚᱜ ᱧᱩᱛᱩᱢᱛᱮ ᱵᱟᱰᱟᱭᱚᱜ ᱠᱟᱱᱟ ᱡᱟᱦᱟᱸᱫᱚ 5000BC  ᱠᱷᱚᱱ 3500BC ᱨᱮᱱᱟᱜ ᱠᱟᱱ ᱛᱟᱦᱮᱸᱫᱚᱜ|ᱚᱱᱟ ᱥᱚᱥᱱᱚᱜ ᱫᱚ ᱵᱟᱨᱮᱭᱟ ᱱᱟᱺᱭ ᱛᱟᱞᱟᱨᱮ ᱵᱮᱱᱟᱣ ᱨᱟᱠᱟᱵ ᱞᱮᱱᱟ| ᱚᱱᱟ ᱱᱟ:ᱭ ᱠᱤᱱᱟᱜ ᱧᱩᱛᱩᱢ ᱫᱚ  Tigris ᱟᱨ Euphrates ᱡᱟᱦᱟᱸ ᱱᱟᱺᱭᱠᱤᱱ  ᱥᱟᱢᱟᱝ  Turkey  ᱠᱷᱚᱱᱟᱜ ᱩᱰᱩᱠ ᱠᱟᱛᱮ Iraq  ᱥᱮᱱᱛᱮ ᱞᱤᱝᱜᱤ ᱟᱠᱟᱱᱟ| Euphrates ᱱᱟᱺᱭ ᱫᱚ ᱠᱚᱸᱧᱮ Syria  ᱨᱮᱱᱟᱜ ᱟ.ᱰᱤᱜᱟᱱ ᱡᱟᱭᱜᱟᱭ ᱢᱟᱰᱟᱣ ᱟᱠᱟᱫ-ᱟ|ᱚᱱᱟᱛᱮ ᱱᱚᱶᱟ ᱡᱟᱭᱜᱟ ᱨᱮᱜᱮ ᱟ.ᱫᱤᱢ ᱠᱚᱫᱚ ᱯᱩᱭᱞᱩ ᱞᱮᱠᱟᱛᱮ ᱪᱟᱥ ᱠᱟ.ᱢᱤᱠᱚ ᱮᱛᱚᱦᱚᱵ ᱞᱮᱫ-ᱟ ᱟᱨ ᱟ.ᱰᱤ ᱵᱷᱟ.ᱜᱤ ᱪᱟᱥ ᱠᱟ.ᱢᱤᱠᱚ ᱦᱩᱭ ᱜᱟᱱ ᱦᱚᱪᱚ ᱫᱟᱲᱮᱭᱟᱫ ᱛᱟᱦᱮᱸᱫᱚᱜ|ᱢᱮᱥᱳᱯᱚᱴᱟᱢᱤᱭᱟ ᱨᱤᱱ ᱦᱚᱲ ᱩᱱ ᱡᱚᱠᱷᱮᱡ ᱫᱚ ᱥᱟᱱᱛᱟᱲᱤ ᱯᱟ.ᱨᱥᱤ ᱛᱮᱜᱮᱠᱚ ᱨᱚᱯᱚᱲ ᱠᱟᱱ ᱛᱟᱜᱮᱸᱫᱚᱜ,ᱪᱮᱫᱟᱜ ᱥᱮ ᱢᱮᱥᱳᱯᱚᱴᱟᱢᱤᱭᱟ ᱧᱩᱛᱩᱢ ᱫᱚ ᱥᱟᱱᱛᱟᱲᱤ ᱟ.ᱲᱟ. ᱥᱮ ᱥᱟᱱᱛᱟᱲᱤ ᱯᱟ.ᱨᱥᱤ ᱠᱟᱱᱟ ᱟᱨ ᱚᱱᱟᱨᱮᱱᱟᱜ ᱢᱮᱱᱮᱛ ᱫᱚ ᱚᱣᱚᱞᱤᱭᱟ. ᱢᱟ.ᱱ ᱯᱚᱨᱤᱢᱚᱲ ᱪᱚᱱᱫᱨᱚ ᱢᱤᱛᱨᱚ ,ᱟᱡᱟᱜ ᱚᱱᱚᱞ ᱯᱚᱛᱚᱵ Santali:The base of world language ᱨᱳ ᱱᱚᱜ-ᱚᱭ ᱱᱚᱝᱠᱟ ᱥᱟᱱᱛᱟᱲᱤ ᱛᱮ ᱢᱮᱱᱮᱛ ᱮ ᱚᱞ ᱥᱚᱫᱚᱨ ᱟᱠᱟᱫ-ᱟ|Mesopotamia=A sub -set of mixed Bakes,Tudu and pauria sect of people.[Mesao>Meso=Mixed+potom=A sub-sect of mixed Baske,Tudu and pauria sect of kol people+ia=partcle(this)]|ᱢᱮᱥᱟ ᱟᱨ ᱯᱚᱴᱚᱢ ᱨᱚᱲ ᱜᱮ ᱢᱤᱫᱛᱮ ᱨᱚᱲ ᱩᱪᱨᱟ.ᱣ ᱠᱟᱛᱷᱟᱜᱮ ᱢᱮᱥᱚᱯᱚᱴᱟᱢᱤᱭᱟ|ᱢᱮᱥᱟ ᱯᱚᱴᱤᱢ ᱠᱷᱚᱱᱟᱜ ᱜᱮ ᱢᱮᱥᱳᱯᱚᱴᱟᱢᱤᱭᱟ ᱫᱚ ᱦᱩᱭ ᱟᱠᱟᱱᱟ|ᱢᱮᱥᱟ ᱢᱮᱱ ᱞᱮᱠᱷᱟᱱ mixed ᱟᱨ ᱯᱚᱴᱚᱢ ᱢᱮᱱ ᱞᱮᱠᱷᱟᱱ ᱡᱮᱞᱮᱠᱟ ᱦᱟᱣ ᱯᱚᱴᱚᱢ|ᱦᱟᱣ ᱫᱚ ᱜᱚᱴᱟ ᱫᱟᱨᱮᱠᱚ ᱫᱟ.ᱲ ᱵᱟᱲᱟᱭ ᱨᱮᱦᱚᱸᱜᱮ ᱛᱟᱦᱮᱸᱱ ᱞᱟ.ᱜᱤᱫ ᱫᱚ ᱯᱚᱴᱚᱢ ᱠᱮ ᱵᱮᱱᱟᱣ ᱠᱟᱜ-ᱟ ᱟᱨ ᱚᱱᱟ ᱯᱚᱴᱚᱢ ᱵᱷᱤᱛᱨᱤ ᱨᱮᱜᱮ ᱡᱷᱚᱛᱚ ᱠᱚ ᱦᱟᱣ ᱠᱚ ᱛᱟᱦᱮᱸᱱᱟ|ᱚᱱᱠᱟᱜᱮ ᱵᱟᱥᱠᱮ,ᱴᱩᱰᱩ ᱟᱨ ᱯᱟ.ᱣᱨᱤᱭᱟ. ᱢᱮᱥᱟ ᱠᱟᱛᱮ ᱢᱤᱫ ᱥᱚᱥᱱᱚᱜ ᱧᱩᱛᱩᱢ ᱯᱚᱴᱚᱢ ᱠᱚ ᱵᱮᱱᱟᱣ ᱞᱮᱫ-ᱟ ᱟᱨ ᱚᱱᱟ ᱢᱮᱥᱟ ᱯᱚᱴᱚᱢ ᱥᱚᱥᱱᱚᱜ ᱨᱮ ᱟ.ᱰᱤ ᱟ.ᱰᱤ ᱥᱮᱨᱢᱟ ᱟ.ᱰᱤ ᱥᱩᱞᱩᱠ ᱨᱮᱠᱚ ᱛᱟᱦᱮᱸ ᱠᱟᱱᱟ|ᱱᱚᱣᱟ ᱢᱮᱥᱳᱯᱚᱴᱟᱢᱤᱭᱟ ᱥᱚᱥᱱᱚᱜ ᱨᱮ ᱛᱤᱱᱟ.ᱜ ᱜᱟᱱ ᱥᱚᱦᱚᱨ ᱵᱟᱡᱟᱨ ᱦᱚᱸ ᱵᱮᱱᱟᱣ ᱨᱟᱠᱟᱵ ᱞᱮᱱᱟ|ᱚᱱᱟᱠᱚ ᱢᱩᱫᱽᱨᱮ Babylon ᱢᱤᱫᱴᱟᱝ ᱡᱟᱦᱟᱸᱫᱚ Euphrates ᱱᱟᱺᱭ ᱨᱮᱱᱟᱜ ᱵᱟᱱᱟᱨ ᱯᱟᱦᱴᱟ ᱠᱟᱛᱟᱨᱮ ᱵᱮᱱᱟᱣ ᱨᱟᱠᱟᱵ ᱞᱮᱱᱟ|ᱱᱚᱣᱟ Babylon ᱟ.ᱲᱟ. ᱫᱚ ᱥᱟᱱᱛᱟᱲᱤ ᱟ.ᱲᱟ. ᱠᱟᱱᱟ ᱢᱮᱱᱛᱮ ᱚᱱᱚᱞᱤᱭᱟ. ᱯᱚᱨᱤᱢᱚᱲ ᱪᱚᱱᱫᱨᱚ ᱢᱤᱛᱨᱚ ᱫᱚ ᱟᱡᱟᱜ ᱚᱱᱚᱞ ᱯᱚᱛᱚᱵ Santali:The base of world language ᱨᱮ ᱱᱚᱜ-ᱚᱭ ᱱᱚᱝᱠᱟ ᱥᱟᱱᱛᱟᱲᱤ ᱛᱮ ᱢᱮᱱᱮᱛ ᱮ ᱚᱞ ᱥᱚᱫᱚᱨ ᱟᱠᱟᱜ-ᱟ-:Babylon =To impose contribution on traders.[Bab=To impse,to demand+ik'>i=Suffix+Lonbon>lon=A trader.]ᱵᱟ.ᱵᱽ +ᱤᱧ+ᱞᱳᱱ=Babylon.ᱱᱚᱣᱟᱨᱮ ᱯᱮᱭᱟ ᱥᱟᱱᱛᱟᱲᱤ ᱟ.ᱲᱟ.ᱢᱮᱥᱟ ᱠᱟᱛᱮ ᱢᱤᱫᱴᱟᱝ ᱵᱟᱡᱟᱨ ᱨᱮᱱᱟᱜ ᱧᱩᱛᱩᱢ ᱦᱩᱭ ᱟᱠᱟᱱᱟ| ᱟ.ᱰᱤ ᱟ.ᱰᱤ ᱥᱮᱨᱢᱟ ᱛᱟᱦᱮᱸ ᱛᱟᱦᱮᱸᱛᱮ ᱟᱫᱚᱢ ᱠᱚᱫᱚᱚᱸᱰᱮ ᱠᱷᱚᱱᱟᱜ ᱦᱟᱱᱛᱮ ᱱᱷᱟᱛᱮᱠᱚ ᱥᱟᱦᱟ ᱤᱫᱤᱭᱮᱱᱟ|ᱟᱫᱚᱢ ᱠᱚᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱠᱚ ᱦᱮᱡ ᱮᱱᱟ ᱠᱚᱢᱥᱮ ᱠᱚᱢ ᱛᱮᱦᱮᱸᱧ ᱠᱷᱚᱱᱟᱜ ᱢᱚᱬᱮ ᱞᱟᱠᱷ ᱥᱮᱨᱢᱟ ᱢᱟᱬᱟᱝᱨᱮ ᱢᱮᱱᱛᱮ ᱚᱱᱚᱞᱤᱭᱟ. ᱯᱚᱨᱤᱢᱚᱲ ᱪᱚᱱᱫᱨᱚ ᱢᱤᱛᱨᱚ ᱫᱚᱭ ᱚᱞ ᱥᱚᱫᱚᱨ ᱟᱠᱟᱫ-ᱟ|ᱦᱚᱭᱛᱚ ᱥᱚᱥᱱᱚᱜ ᱵᱮᱱᱟᱣ ᱨᱟᱠᱟᱵ ᱢᱟᱬᱟᱝ ᱨᱮ ᱟᱫᱚᱢᱠᱚᱫᱚ ᱥᱤᱧᱚᱛ ᱫᱤᱥᱚᱢ ᱫᱷᱟ.ᱵᱤᱡᱠᱚ ᱥᱮᱴᱮᱨ ᱦᱩᱭᱞᱮᱱ ᱛᱟᱦᱮᱸᱫᱚᱜ|[(ref:book-Nagam dahar re cha.igar,champa garh  ar sena hor)page-13-14]
ᱫᱮᱣᱜᱷᱚᱨ ᱠᱚᱞᱮᱡᱽ
ᱫᱮᱣᱜᱷᱚᱨ ᱠᱚᱞᱮᱡᱽ, ᱫᱚ ᱑᱙᱕᱑ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱮᱣᱜᱷᱚᱨ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱠᱚᱞᱮᱡᱽ ᱨᱮ ᱢᱤᱫ ᱦᱮᱞᱤᱯᱮᱰ ᱢᱮᱱᱟᱜᱼᱟ ᱟᱨ ᱫᱮᱣᱜᱷᱚᱨ ᱡᱚᱸᱠᱥᱚᱱ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ:ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ:ᱫᱮᱣᱜᱷᱚᱨ
ᱜᱟᱜᱟᱣᱩᱡᱽ ᱯᱟᱹᱨᱥᱤ
ᱜᱟᱜᱟᱣᱩᱡᱽ (Gagauz dili, Gagauzça) ᱫᱚ ᱢᱤᱫ ᱛᱩᱨᱠᱤᱠ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱫᱚ ᱢᱳᱞᱫᱳᱵᱷᱟ, ᱤᱣᱠᱨᱮᱱ, ᱨᱟᱥᱤᱭᱟ ᱟᱨ ᱛᱩᱨᱠᱤ ᱫᱤᱥᱚᱢ ᱨᱮᱱ ᱜᱟᱜᱟᱣᱩᱡᱽ ᱦᱚᱲ ᱠᱚᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱢᱳᱞᱫᱳᱵᱷᱟ ᱨᱮᱱᱟᱜ ᱜᱟᱜᱟᱣᱡᱤᱭᱟ ᱥᱟᱭᱚᱛᱛᱚᱥᱟᱥᱤᱛᱚ ᱴᱚᱴᱷᱟ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱜᱟᱜᱟᱣᱩᱡᱽ ᱯᱟᱹᱨᱥᱤ, ᱟᱡᱟᱨᱵᱟᱭᱡᱟᱱᱤ, ᱛᱩᱨᱠᱢᱮᱱ ᱟᱨ ᱛᱩᱨᱠᱤᱥ ᱯᱟᱹᱨᱥᱤ ᱥᱟᱶᱛᱮ ᱛᱩᱨᱠᱤᱠ ᱯᱟᱹᱨᱥᱤᱠᱚ ᱨᱮᱭᱟᱜ ᱳᱜᱷᱩᱡᱽ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ ᱾ ᱜᱟᱜᱟᱣᱩᱡᱽ ᱯᱟᱹᱨᱥᱤ ᱨᱮᱭᱟᱜ ᱵᱟᱨᱭᱟ ᱪᱟᱸᱜᱟ ᱯᱟᱹᱨᱥᱤ ᱢᱮᱱᱟᱜᱼᱟ, ᱵᱩᱞᱜᱟᱨ ᱜᱟᱜᱟᱣᱩᱡᱽ ᱟᱨ ᱢᱮᱨᱤᱴᱟᱭᱤᱢ ᱜᱟᱜᱟᱣᱩᱡᱽ ᱾ ᱜᱟᱜᱟᱣᱩᱡᱽ ᱯᱟᱹᱨᱥᱤ ᱫᱚ ᱵᱚᱞᱠᱟᱱ ᱜᱟᱜᱟᱣᱩᱡᱽ ᱛᱩᱨᱠᱤᱥ ᱠᱷᱚᱱ ᱵᱷᱤᱱᱟᱹ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱛᱩᱨᱠᱤᱠ ᱯᱟᱹᱨᱥᱤ ᱛᱷᱚᱠ: ᱳᱜᱷᱩᱡᱽ ᱯᱟᱹᱨᱥᱤ ᱛᱷᱚᱠ: ᱢᱳᱞᱫᱳᱵᱷᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱣᱠᱨᱮᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱛᱩᱨᱠᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ
ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ
ᱤᱱᱫᱤ-ᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ (ᱤᱱᱫᱳ-ᱤᱨᱟᱱᱤ ᱯᱟᱹᱨᱥᱤᱠᱚ ) ᱫᱚ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱱᱚᱶᱟ ᱫᱚ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱤᱫ ᱪᱟᱸᱜᱟ ᱜᱷᱟᱨᱚᱸᱡᱽ ᱠᱟᱱᱟ ᱾ ᱱᱚᱶᱟ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱚᱛᱮ ᱡᱮᱜᱮᱛ ᱨᱮᱱ ᱑᱕᱐ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱨᱚᱲᱼᱟ, ᱡᱟᱦᱟᱸ ᱫᱚ ᱤᱣᱨᱳᱯ (ᱨᱳᱢᱟᱱᱤ ᱯᱟᱹᱨᱥᱤ), ᱛᱩᱨᱠᱤ (ᱠᱩᱨᱫᱤᱥ ᱟᱨ ᱡᱟᱡᱟ-ᱜᱳᱨᱟᱱᱤ) ᱠᱚᱠᱮᱥᱟᱥ (ᱳᱥᱮᱴᱤᱭᱟᱱ) ᱠᱷᱚᱱ ᱮᱦᱚᱵ ᱠᱟᱛᱮᱡᱽ ᱥᱤᱱᱡᱤᱭᱟᱝ (ᱥᱟᱨᱤᱠᱳᱞᱤ) ᱟᱨ ᱟᱥᱟᱢ (ᱟᱥᱟᱢᱤᱥ) ᱥᱮᱫ ᱛᱮ ᱠᱚᱧᱮ ᱥᱮᱫ ᱥᱨᱤᱞᱚᱝᱠᱟ (ᱥᱤᱝᱦᱚᱞᱤ) ᱟᱨ ᱢᱟᱞᱫᱤᱯ (ᱢᱟᱞᱫᱤᱵᱷᱤᱭᱟᱱ) ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶ ᱥᱟᱶ ᱳᱥᱤᱭᱟᱱᱤᱭᱟ ᱨᱮᱱᱟᱜ ᱯᱷᱤᱡᱤ ᱦᱤᱱᱫᱤ ᱯᱟᱹᱨᱥᱤ ᱦᱚᱸ ᱾ ᱟᱨᱦᱚᱸ, ᱮᱛᱚᱢᱼᱯᱟᱪᱮ ᱤᱣᱨᱳᱯ (ᱥᱮᱞᱮᱫ ᱫᱤᱥᱟᱹᱢ), ᱮᱛᱚᱢ ᱟᱢᱮᱨᱤᱠᱟ (ᱥᱮᱞᱮᱫ ᱯᱚᱱᱚᱛ ᱟᱨ ᱠᱟᱱᱟᱰᱟ, ᱟᱨ ᱚᱥᱴᱨᱮᱞᱤᱭᱟ ᱨᱮ ᱟᱹᱰᱤᱜᱟᱱ ᱦᱚᱲ ᱤᱱᱫᱤ-ᱤᱨᱟᱱᱤᱭᱟᱱ ᱯᱟᱹᱨᱥᱤ ᱠᱚᱛᱮ ᱠᱚ ᱨᱚᱲᱼᱟ ᱾
thumb|ᱤᱣᱨᱮᱥᱤᱭᱟ ᱨᱮ ᱤᱱᱫᱳᱼᱤᱣᱨᱳᱯᱤᱭᱟᱱ ᱪᱟᱸᱜᱟ ᱯᱟᱹᱨᱥᱤᱠᱚ ᱨᱮᱱᱟᱜ ᱱᱮᱵᱮᱛᱟᱨ ᱪᱷᱮᱨ {{legend|#000080|ᱤᱱᱫᱳ-ᱤᱨᱟᱱᱤᱭᱟᱱ}}
ᱱᱚᱶᱟ ᱠᱚ ᱥᱟᱱᱟᱢ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱢᱟᱬᱮ ᱯᱟᱹᱨᱥᱤ ᱫᱚ ᱯᱨᱳᱴᱳᱼᱤᱱᱫᱳᱼᱤᱨᱟᱱᱤᱭᱟᱱ ᱠᱚ ᱢᱮᱛᱟᱜᱼᱟ, ᱡᱟᱦᱟ ᱫᱚ ᱟᱨᱡᱚ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ – ᱱᱚᱶᱟ ᱛᱮ ᱟᱢᱫᱟᱡᱽ 3rd millennium BC ᱞᱟᱦᱟ ᱠᱚ ᱨᱚᱲᱼᱮᱫ ᱠᱟᱱ ᱛᱟᱦᱮᱱᱟ ᱾ ᱱᱮᱵᱮᱛᱟᱨ ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱨᱮᱱᱟᱜ ᱯᱮᱭᱟ ᱪᱟᱸᱜᱟ ᱛᱷᱚᱠ ᱫᱚ ᱤᱱᱫᱳᱼᱟᱨᱡᱚ, ᱤᱨᱟᱱᱤᱭᱟᱱ ᱟᱨ ᱱᱩᱨᱤᱥᱛᱟᱱᱤ ᱾ ᱯᱩᱱᱟᱜ ᱯᱷᱩᱨᱜᱟᱹᱞ ᱪᱟᱸᱜᱟ ᱛᱷᱚᱠ ᱫᱟᱨᱫᱤᱠ ᱞᱟᱦᱟ ᱨᱮ ᱛᱟᱦᱮᱱ ᱠᱟᱱᱟ, ᱢᱮᱱᱠᱷᱟᱱ ᱱᱟᱦᱟᱜ ᱫᱤᱱ ᱱᱚᱶᱟ ᱫᱚ ᱤᱱᱫᱳᱼᱟᱨᱡᱚ ᱪᱟᱸᱜᱟ ᱛᱷᱚᱠ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾
ᱯᱟᱹᱨᱥᱤ ᱠᱚ
ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱯᱮᱭᱟ ᱜᱽᱨᱩᱯ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ:
ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱡᱮᱜᱮᱛ ᱨᱮ ᱑᱕᱐ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱨᱚᱲᱼᱟ ᱾ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱼᱮᱫ ᱠᱟᱱ ᱯᱟᱹᱨᱥᱤ ᱠᱚ ᱤᱱᱫᱳᱼᱟᱨᱡᱚ ᱪᱟᱸᱜᱟ ᱛᱷᱚᱠ ᱨᱮ ᱢᱮᱱᱟᱜᱼᱟ : ᱦᱤᱱᱫᱤ-ᱩᱨᱫᱩ (~᱕᱙᱐ ᱢᱤᱞᱤᱭᱚᱱ) ᱴᱚᱴᱷᱟᱠᱤᱭᱟᱹ ᱵᱷᱳᱡᱽᱯᱩᱨᱤ (᱔᱐ ᱢᱤᱞᱤᱭᱚᱱ) ᱥᱮᱞᱮᱫ ᱠᱟᱛᱮᱡᱽ, ᱚᱵᱷᱚᱫᱤ (᱔᱐ ᱢᱤᱞᱤᱭᱚᱱ), ᱢᱚᱭᱛᱷᱤᱞᱤ (᱓᱕ ᱢᱤᱞᱤᱭᱚᱱ), ᱢᱟᱨᱣᱟᱲᱤ (᱓᱐ ᱢᱤᱞᱤᱭᱚᱱ), ᱨᱟᱡᱚᱥᱛᱷᱟᱱᱤ (᱒᱐ ᱢᱤᱞᱤᱭᱚᱱ), ᱪᱷᱚᱛᱤᱜᱚᱲᱤ (᱑᱘ ᱢᱤᱞᱤᱭᱚᱱ), ᱵᱟᱝᱞᱟ (᱒᱐᱕ ᱢᱤᱞᱤᱭᱚᱱ), ᱯᱚᱧᱡᱟᱵᱤ (᱑᱐᱐ ᱢᱤᱞᱤᱭᱚᱱ), ᱢᱟᱨᱟᱴᱷᱤ (᱗᱕ ᱢᱤᱞᱤᱭᱚᱱ), ᱜᱩᱡᱽᱨᱟᱴᱤ (᱕᱐ ᱢᱤᱞᱤᱭᱚᱱ), ᱳᱰᱤᱭᱟ (᱓᱕ ᱢᱤᱞᱤᱭᱚᱱ), ᱥᱤᱱᱫᱷᱤ (᱒᱕ ᱢᱤᱞᱤᱭᱚᱱ), ᱟᱥᱟᱢᱤᱥ (᱒᱔ ᱢᱤᱞᱤᱭᱚᱱ), ᱥᱤᱝᱦᱚᱞᱤ (᱑᱙ ᱢᱤᱞᱤᱭᱚᱱ), ᱱᱮᱯᱟᱞᱤ (᱑᱗ ᱢᱤᱞᱤᱭᱚᱱ), ᱵᱤᱥᱱᱩᱯᱨᱤᱭᱟ (᱑᱒ ᱢᱤᱞᱤᱭᱚᱱ) ᱟᱨ ᱨᱚᱝᱯᱩᱨᱤ (᱑᱕ ᱢᱤᱞᱤᱭᱚᱱ) ᱮᱢᱟᱱ ᱾ ᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱪᱟᱸᱜᱟ ᱛᱷᱚᱠ ᱢᱩᱫ ᱨᱮ : ᱯᱷᱟᱨᱥᱤ (᱙᱐ ᱢᱤᱞᱤᱭᱚᱱ), ᱯᱟᱥᱛᱳ (ᱜᱚᱴᱟᱜᱩᱴᱤ ᱕᱐ ᱢᱤᱞᱤᱭᱚᱱ), ᱠᱩᱨᱫᱤᱥ (᱓᱕ ᱢᱤᱞᱤᱭᱚᱱ), ᱟᱨ ᱵᱟᱞᱩᱪᱤ (᱘ ᱢᱤᱞᱤᱭᱚᱱ) ᱾ ᱱᱚᱶᱟ ᱨᱮ ᱟᱨᱦᱚᱸ ᱟᱭᱢᱟ ᱦᱩᱰᱤᱝ ᱯᱟᱹᱨᱥᱤ ᱠᱚ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱨᱮᱱᱟᱜ ᱢᱤᱫ ᱢᱟᱬᱮ ᱯᱨᱳᱴᱳ-ᱯᱟᱹᱨᱥᱤ ᱫᱚ ᱯᱨᱳᱴᱳᱼᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟ ᱫᱚ ᱵᱮᱱᱟᱣ ᱨᱩᱣᱟᱹᱨ ᱦᱩᱭ ᱟᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱜᱷᱟᱨᱚᱸᱡᱽ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱯᱟᱹᱨᱥᱤ
ᱯᱩᱨᱱᱤ ᱫᱮᱵᱷᱤ ᱪᱚᱣᱫᱷᱩᱨᱤ ᱛᱤᱨᱞᱟᱹ ᱠᱚᱞᱮᱡᱽ
ᱯᱩᱨᱱᱤ ᱫᱮᱵᱷᱤ ᱪᱚᱣᱫᱷᱩᱨᱤ ᱛᱤᱨᱞᱟᱹ ᱠᱚᱞᱮᱡᱽ ᱵᱤᱨᱵᱷᱩᱢ ᱦᱚᱱᱚᱛ ᱵᱳᱞᱯᱩᱨ ᱥᱚᱦᱚᱨ ᱨᱮᱱᱟᱜ ᱢᱤᱫ ᱛᱤᱨᱞᱟᱹ ᱠᱚᱞᱮᱡᱽ ᱠᱟᱱᱟ ᱾ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱱᱰᱟᱨ ᱨᱮ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱒᱐᱐᱔ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾
ᱠᱩᱱᱫᱚᱱᱤᱠᱟ ᱠᱚᱯᱟᱰᱤᱭᱟ
ᱠᱩᱱᱫᱚᱱᱤᱠᱟ ᱠᱚᱯᱟᱰᱤᱭᱟ  (ᱡᱟᱱᱟᱢ- ᱑᱑ ᱡᱟᱱᱩᱣᱟᱨᱤ ᱑᱙᱒᱗) ᱫᱚ ᱜᱩᱡᱽᱨᱟᱴᱤ, ᱥᱤᱧᱚᱛᱤᱭᱟ. ᱜᱟᱢᱟᱢᱤᱭᱟ., ᱚᱱᱚᱞᱤᱭᱟ., ᱠᱷᱟᱴᱚ ᱠᱟ.ᱦᱱᱤ ᱚᱱᱚᱞᱤᱭᱟ. ᱠᱟᱱᱟᱭ ᱾
ᱡᱤᱭᱚᱱ ᱠᱟᱛᱷᱟ
ᱠᱚᱯᱟᱰᱤᱠᱟ ᱫᱚ ᱑᱑ ᱡᱟᱩᱣᱟᱨᱤ ᱑᱙᱒᱗ ᱥᱟᱞ,ᱞᱤᱢᱵᱤ ᱦᱚᱱᱚᱛ(en:Limbdi){ᱱᱤᱛᱚᱝ ᱥᱩᱨᱮᱱᱫᱨᱚᱱᱚᱜᱚᱨ ᱦᱚᱱᱚᱛ,ᱜᱩᱡᱽᱨᱟᱴ} ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱱᱚᱨᱳᱛᱛᱟᱢᱫᱟᱥ ᱠᱚᱯᱟᱰᱤᱭᱟ (Narottamdas Kapadia) ᱠᱟᱱᱟᱭ ᱾ ᱚᱸᱰᱮᱱ ᱜᱳᱫᱷᱨᱟ ᱠᱷᱚᱱ ᱯᱩᱭᱞᱩ ᱟᱥᱲᱟ ᱟᱨ ᱞᱟᱯᱷᱟᱝ ᱟᱥᱲᱟ ᱥᱤᱠᱷᱱᱟ.ᱛ ᱛᱟᱭᱮ ᱥᱟ.ᱛ ᱞᱮᱫᱟ ᱾ ᱑᱙᱔᱒ ᱥᱟᱞ ᱨᱮᱭᱟᱝ "ᱵᱷᱟᱨᱚᱛ ᱪᱷᱟᱰᱚ ᱟᱱᱫᱚᱲᱚᱱ" ᱨᱮᱦᱚᱸ ᱥᱚᱞᱮᱫ ᱞᱮᱱ ᱜᱮᱭᱟ ᱾᱑᱙᱔᱘ ᱥᱟᱞ ᱨᱮ,ᱥᱚᱱᱮᱨ(BA) ᱰᱤᱜᱽᱨᱤ ᱫᱚ ᱱᱟᱜᱟᱢ ᱟᱨ ᱨᱟᱡᱽᱟ.ᱨᱤ ᱥᱟᱛᱟᱢ ᱨᱮ ᱥᱚᱢᱚᱞᱫᱟᱥ ᱠᱚᱞᱮᱡᱽ,ᱵᱷᱟᱵᱽᱱᱚᱜᱚᱨ (Bhavnagar) ᱠᱷᱚᱱ ᱥᱟ.ᱛ ᱟᱠᱟᱫᱟᱭ,ᱡᱟᱦᱟᱸ ᱫᱚ ᱵᱚᱢᱵᱮ ᱡᱮᱜᱮᱛ-ᱵᱤᱨᱫᱟ.ᱜᱟᱲ (University of Bombay) ᱛᱟ.ᱨᱤᱨᱮ ᱛᱟᱦᱮᱸ ᱠᱟᱱᱟ ᱾ ᱤᱱᱟ. ᱛᱟᱭᱚᱢ ᱨᱟᱡᱽᱟ.ᱨᱤ ᱥᱟᱬᱮᱥ ᱨᱮ ᱟ.ᱠᱤᱞᱢᱟᱱ ᱯᱚᱲᱦᱚᱱᱚᱜ ᱞᱟ.ᱜᱤᱫ ᱢᱩᱢᱵᱟᱭ ᱥᱠᱩᱞ ᱳᱯᱷ ᱤᱠᱳᱱᱳᱢᱤᱠᱥ (Mumbai School of Economics) ᱨᱮ ᱵᱷᱩᱨᱛᱤ ᱞᱮᱱᱟᱭ,ᱤᱠᱷᱟ.ᱱ ᱵᱤᱱᱤᱰ ᱨᱮ ᱵᱟᱭ ᱫᱩᱲᱩᱵ ᱫᱟᱲᱮᱭᱟᱜ ᱛᱟᱦᱮᱸᱱ ᱾ ᱟᱡ ᱫᱚ ᱑᱙᱖᱘ ᱥᱟᱞ,ᱢᱩᱢᱵᱟᱭ ᱨᱮ ᱜᱩᱡᱽᱨᱟᱴᱤ ᱚᱱᱚᱬᱦᱤᱭᱟ. ᱢᱚᱠᱚᱨᱚᱱᱫᱽ ᱫᱟᱵᱷᱮ (Makarand Dave) ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱑᱙᱘᱕ ᱥᱟᱞ ᱨᱮ,ᱱᱚᱫᱤᱜᱨᱟᱢ ᱟᱥᱨᱚᱢ (Nadigram Ashram) ᱵᱷᱟᱱᱠᱟᱞ ᱟ.ᱛᱩ,ᱵᱷᱟᱞᱥᱟᱫᱽ (en:Valsad) ᱨᱮ ᱵᱮᱨᱮᱫ ᱟᱠᱟᱫᱟᱭ ᱾ ᱱᱚᱫᱤᱜᱨᱟᱢ ᱟᱥᱨᱚᱢ ᱨᱤᱱ ᱪᱮᱛᱮᱫᱤᱭᱟ. ᱠᱚᱫᱚ ᱤᱥᱟᱢᱟ (Ishama) ᱠᱚ ᱦᱚᱦᱚ ᱟᱭᱟ ᱾
ᱥᱤᱨᱯᱷᱟ.ᱠᱚ
ᱟᱡ ᱫᱚ ᱜᱩᱡᱽᱨᱟᱴ ᱥᱟᱦᱤᱛᱭᱚ ᱯᱚᱨᱤᱥᱚᱫᱽ ᱟᱨ ᱜᱩᱡᱽᱨᱟᱴᱤ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱠᱷᱚᱱ ᱢᱟ.ᱱᱟᱱ ᱥᱤᱨᱯᱷᱟ. ᱠᱚᱭ ᱟᱢᱮᱴ ᱟᱠᱟᱫᱟ ᱾ ᱟᱡᱟᱜ ᱪᱚᱱᱫᱨᱚ ᱛᱟᱨᱟ ᱵᱷᱨᱤᱠᱥ ᱵᱟᱫᱚᱞ  (Chandra Tara Vriksh Vadal) ''' ᱜᱩᱡᱽᱨᱟᱴᱤ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟ. ᱧᱟᱢ ᱟᱠᱟᱫᱟᱭ ᱾ ᱑᱙᱘᱕ ᱥᱟᱞ ᱨᱮ, ᱟᱡᱟᱜ ᱥᱚᱛ ᱯᱟᱜᱚᱞᱚ ᱟᱠᱟᱥᱚᱢ (Sat Pagala Akashma)  ᱠᱮᱱᱫᱨᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟ. ''' ᱜᱩᱡᱽᱨᱟᱴᱤ ᱯᱟ.ᱨᱥᱤ ᱛᱷᱚᱠ ᱨᱮ ᱧᱟᱢ ᱟᱠᱟᱫᱟᱭ ᱾ ᱑᱙᱘᱔ ᱥᱟᱞ ᱨᱮ, ᱫᱷᱚᱱᱡᱤ ᱠᱟᱱᱡᱤ ᱜᱟᱱᱫᱷᱤ ᱥᱩᱵᱚᱨᱱᱚ ᱪᱚᱱᱫᱨᱚᱠ (en:Dhanji Kanji Gandhi Suvarna Chandrak) ᱥᱤᱨᱯᱷᱟ. ᱦᱚᱸᱭ ᱧᱟᱢ ᱟᱠᱟᱫᱟ ᱾
ᱵᱟᱦᱨᱮ ᱡᱚᱱᱚᱲ
https://en.wikipedia.org/wiki/Kundanika_Kapadia
ᱨᱚᱵᱤᱞᱟᱞ ᱴᱩᱰᱩ
ᱨᱚᱵᱤᱞᱟᱞ ᱴᱩᱰᱩ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱤᱱᱤᱡ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱤᱱᱤᱡ ᱵᱮᱝᱠ ᱪᱟᱪᱞᱟᱣ ᱤᱡ ᱠᱟᱱᱟ᱾ ᱩᱱᱤᱫᱚ ᱒᱐᱑᱕ ᱨᱮ ᱟᱡᱟᱜ ᱯᱟᱹᱨᱥᱤ ᱠᱷᱟᱹᱛᱤᱨ ᱜᱟᱭᱟᱱ ᱞᱟᱹᱜᱤᱫ ᱥᱟᱶᱦᱮᱫ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱡᱤᱛᱠᱟᱹᱨ ᱟᱠᱟᱫᱼᱟ᱾
ᱮᱛᱚᱦᱚᱵ ᱡᱤᱭᱚᱱ
ᱴᱩᱰᱩ ᱟᱜ ᱡᱟᱱᱟᱢ ᱫᱚ ᱒᱑ ᱰᱤᱥᱮᱢᱵᱚᱨ ᱑᱙᱔᱙ ᱨᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱟᱞᱱᱟ ᱛᱷᱟᱱᱟ ᱨᱮᱭᱟᱜ ᱵᱳᱦᱟᱨᱠᱩᱞᱤ ᱰᱟᱠ ᱚᱲᱟᱜ ᱨᱮᱭᱟᱜ ᱱᱳᱣᱟᱲᱟ ᱟᱹᱛᱩ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ᱾ ᱟᱯᱟᱛ ᱧᱩᱛᱩᱢ ᱫᱚ ᱨᱟᱢᱮᱥᱥᱚᱨ ᱴᱩᱰᱩ ᱟᱨ ᱟᱭᱳ ᱫᱚ ᱵᱟᱥᱚᱱᱤ ᱴᱩᱰᱩ᱾
ᱚᱞᱚᱜ ᱯᱟᱲᱦᱟᱜ
ᱨᱚᱵᱤᱞᱟᱞ ᱟᱜ ᱚᱞᱚᱜ ᱯᱟᱲᱦᱟᱜ ᱫᱚ ᱟᱹᱛᱩ ᱤᱥᱠᱩᱞ ᱠᱷᱚᱱ ᱜᱮ ᱮᱦᱚᱵ ᱞᱮᱱᱟ᱾ ᱛᱟᱭᱚᱢ ᱛᱮ ᱵᱟᱫᱞᱟ ᱦᱟᱭ ᱤᱥᱠᱩᱞ ᱨᱮᱠᱚ ᱵᱷᱩᱨᱛᱤ ᱞᱮᱫᱮᱭᱟ᱾ ᱱᱚᱸᱰᱮ ᱠᱷᱚᱱ ᱜᱮ ᱩᱱᱤ ᱫᱚ ᱑᱙᱖᱙ ᱥᱮᱨᱢᱟ ᱨᱮ ᱥᱟᱬᱮᱥ ᱥᱟᱛᱟᱢ ᱨᱮ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱮ ᱯᱟᱥ ᱞᱮᱫᱟ᱾ ᱥᱟᱬᱮᱥ ᱨᱮ ᱞᱟᱥᱮᱨ ᱦᱟᱛᱟᱝ ᱯᱟᱹᱴᱷᱩᱣᱟᱹ ᱨᱚᱵᱤᱞᱟᱞ ᱫᱚ ᱑᱙᱗᱒ ᱥᱮᱨᱢᱟ ᱨᱮ ᱠᱟᱞᱱᱟ ᱠᱚᱞᱮᱡᱽ ᱠᱷᱚᱱ ᱵᱤ.ᱮᱥᱥᱤ ᱮ ᱯᱟᱥ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱟᱫᱚ ᱵᱟᱭ ᱯᱟᱲᱦᱟᱣ ᱫᱟᱲᱮ ᱟᱠᱟᱱᱟ᱾
ᱠᱟᱹᱢᱤ ᱡᱤᱭᱚᱱ
ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱮᱠᱟᱭᱩᱱᱴᱮᱱᱴ ᱡᱮᱱᱟᱨᱮᱞ ᱞᱮᱠᱟᱛᱮ ᱠᱟᱹᱢᱤ ᱡᱤᱭᱚᱱ ᱮᱦᱚᱵ ᱞᱮᱱ ᱛᱟᱭᱟ᱾ ᱛᱟᱭᱚᱢ ᱛᱮ ᱚᱱᱟ ᱠᱟᱹᱢᱤ ᱵᱟᱹᱜᱤ ᱠᱟᱛᱮ ᱵᱮᱝᱠ ᱠᱟᱹᱢᱤ ᱨᱮᱭ ᱵᱚᱞᱚ ᱮᱱᱟ᱾ ᱠᱟᱹᱢᱤ ᱤᱭᱟᱹ ᱛᱮᱜᱮ ᱠᱚᱞᱠᱟᱛᱟ ᱥᱟᱶ ᱟᱹᱰᱤ ᱫᱤᱱ ᱨᱮᱭᱟᱜ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱭᱟ᱾ ᱱᱚᱣᱟ ᱥᱟᱹᱜᱟᱹᱭ ᱜᱮ ᱟᱡᱟᱜ ᱥᱟᱶᱦᱮᱫ ᱪᱟᱨᱪᱟ ᱨᱮ ᱩᱥᱠᱩᱨ ᱨᱮᱭᱟᱜ ᱮ ᱠᱟᱹᱢᱤ ᱟᱠᱟᱫᱟ᱾ ᱛᱟᱭᱚᱢ ᱛᱮ ᱩᱪᱟᱹᱲ ᱠᱟᱛᱮ ᱵᱚᱨᱫᱷᱚᱢᱟᱱ ᱨᱮᱭ ᱦᱮᱡ ᱮᱱᱟ᱾
ᱥᱟᱶᱦᱮᱫ ᱪᱟᱨᱪᱟ
ᱵᱟᱫᱞᱟ ᱤᱥᱠᱩᱞ ᱨᱮ ᱯᱟᱲᱦᱟᱜ ᱚᱠᱛᱮ ᱠᱷᱚᱱ ᱜᱮ ᱥᱟᱶᱦᱮᱫ ᱪᱟᱨᱪᱟ ᱫᱚᱭ ᱮᱦᱚᱵ ᱞᱮᱫᱟ᱾ ᱵᱟᱰᱟᱭᱚᱜᱼᱟ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱮᱜᱟᱡᱤᱱ ᱨᱮ ᱟᱡᱟᱜ ᱵᱟᱝᱞᱟ ᱠᱟᱹᱦᱱᱤ ᱪᱷᱟᱯᱟ ᱞᱮᱱᱟ᱾ ᱟᱡᱟᱜ ᱥᱟᱶᱦᱮᱫ ᱫᱩᱞᱟᱹᱲ ᱫᱚ ᱵᱟᱹᱭᱻᱵᱟᱹᱭ ᱛᱮ ᱥᱟᱱᱛᱟᱞᱤ ᱯᱟᱹᱨᱥᱤ ᱨᱮ ᱩᱪᱟᱹᱲ ᱦᱮᱡ ᱮᱱᱟ᱾ ᱥᱟᱶᱦᱮᱫ ᱨᱮᱭᱟᱜ ᱜᱟᱭᱟᱱ ᱦᱟᱹᱴᱤᱧ ᱜᱮᱭ ᱵᱟᱪᱷᱟᱣ ᱞᱮᱫᱟ᱾ ᱪᱟᱞᱟᱣ ᱦᱤᱡᱩᱜ ᱠᱟᱱ ᱜᱟᱭᱟᱱ ᱚᱞ ᱦᱚᱨᱟ ᱠᱷᱚᱱ ᱥᱟᱦᱟ ᱠᱟᱛᱮ ᱵᱷᱮᱜᱟᱨ ᱫᱷᱟᱨᱟ ᱛᱮ ᱜᱟᱭᱟᱱ ᱚᱞ ᱮ ᱫᱷᱩᱨᱟᱹᱣ ᱮᱱᱟ᱾ ᱛᱟᱭᱚᱢ ᱛᱮ ᱟᱭᱢᱟ ᱜᱟᱭᱟᱱ, ᱢᱤᱫ ᱠᱤᱛᱟᱹ ᱜᱟᱭᱟᱱ, ᱨᱮᱰᱤᱭᱳ ᱜᱟᱭᱟᱱ ᱮ ᱚᱞ ᱟᱠᱟᱫᱟ᱾ ᱟᱡᱟᱜ ᱡᱟᱹᱥᱛᱤ ᱜᱟᱱ ᱜᱟᱭᱟᱱ ᱜᱮ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱡᱤᱭᱟᱹᱲ ᱡᱷᱟᱨᱱᱟ ᱜᱟᱭᱟᱱ ᱜᱟᱶᱛᱟ ᱦᱚᱛᱮᱛᱮ ᱩᱫᱩᱜ ᱟᱠᱟᱱᱟ᱾
ᱥᱟᱱᱛᱟᱞ ᱥᱟᱶᱛᱟ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱮᱴᱠᱮᱴᱚᱬᱮ, ᱥᱟᱱᱛᱟᱞ ᱠᱚᱣᱟᱜ ᱫᱟᱹᱵᱤ, ᱵᱤᱨᱩᱫᱽ ᱮᱢᱟᱱ ᱠᱚ ᱜᱟᱭᱟᱱ ᱨᱮ ᱥᱟᱵ ᱨᱟᱠᱟᱵ ᱛᱟᱞᱟ ᱛᱮ ᱥᱟᱱᱛᱟᱞ ᱠᱚ ᱪᱮᱸᱜᱷᱟᱣ ᱨᱮᱭᱟᱜ ᱮ ᱠᱩᱨᱩᱢᱩᱴᱩ ᱟᱠᱟᱫᱟ᱾ ᱥᱟᱱᱛᱟᱞ ᱥᱟᱶᱛᱮ ᱨᱮ ᱵᱮᱼᱥᱤᱠᱷᱱᱟᱹᱛ, ᱡᱤᱭᱚᱱ ᱨᱮᱭᱟᱜ ᱡᱟᱞᱟ ᱠᱚᱸᱭ ᱡᱷᱟᱞᱠᱟᱣ ᱨᱟᱠᱟᱵ ᱟᱠᱟᱫᱟ᱾ ᱟᱨᱦᱚᱸ ᱥᱚᱞᱦᱮ ᱨᱮᱭᱟᱜ ᱦᱚᱨ ᱰᱟᱦᱟᱨ ᱦᱚᱸᱭ ᱩᱫᱩᱜ ᱟᱠᱟᱫᱟ᱾ ᱨᱟᱡᱽᱟᱹᱨᱤ, ᱱᱟᱜᱟᱢ ᱟᱨ ᱫᱩᱞᱟᱹᱲᱼᱫᱩᱯᱩᱞᱟᱹᱲ ᱜᱟᱭᱟᱱ ᱛᱟᱞᱟ ᱛᱮ ᱦᱚᱸ ᱦᱚᱲ ᱠᱚᱸᱭ ᱢᱩᱦᱤᱛ ᱟᱠᱟᱫ ᱠᱚᱣᱟ᱾
ᱮᱴᱟᱜ ᱠᱟᱹᱢᱤ ᱠᱚ
ᱟᱡᱟᱜ ᱯᱟᱹᱨᱥᱤ ᱠᱷᱟᱹᱛᱤᱨ ᱜᱟᱭᱟᱱ ᱤᱫᱤ ᱠᱟᱛᱮ ᱵᱷᱤᱰᱤᱭᱳ ᱯᱷᱞᱤᱢ ᱦᱚᱸᱭ ᱵᱮᱱᱟᱣ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ ᱛᱷᱚᱠ: ᱚᱱᱚᱞᱤᱭᱟᱹ ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱱᱟᱦᱩᱨ
ᱱᱟᱦᱩᱨ (Canal) ᱫᱟᱜ ᱪᱟᱞᱟᱜ ᱥᱮ ᱫᱟᱜ ᱛᱚᱞ ᱯᱟᱨᱚᱢ ᱨᱮᱱᱟᱜ ᱢᱤᱫ ᱢᱟᱹᱱᱢᱤ ᱵᱟᱱᱟᱣᱟᱜ ᱠᱟᱱᱟ᱾ ᱱᱟᱦᱩᱨ ᱢᱮᱱ ᱫᱚ ᱫᱟᱜ ᱯᱟᱨᱚᱢ ᱪᱟᱞᱟᱜ ᱦᱚᱨ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱨᱤᱡ ᱟᱜ ᱵᱟᱝ ᱠᱟᱛᱮ, ᱢᱟᱹᱱᱢᱤ ᱵᱟᱱᱟᱣᱟᱜ ᱜᱮ ᱛᱟᱦᱮᱱ ᱠᱟᱱᱟ᱾ ᱟᱥᱚᱞ ᱫᱚ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱟᱨᱡᱟᱣ ᱮᱢᱟᱱ ᱠᱚ ᱞᱟᱹᱜᱤᱫ ᱫᱟᱜ ᱫᱚ ᱢᱤᱫ ᱡᱟᱭᱜᱟ ᱠᱷᱚᱱ ᱫᱚᱥᱟᱨ ᱡᱟᱭᱜᱟ ᱦᱟᱹᱵᱤᱡ ᱥᱮᱴᱮᱨ ᱞᱟᱹᱜᱤᱫ ᱛᱮ ᱦᱩᱭᱩᱜ ᱠᱟᱱᱟ᱾ ᱱᱟᱦᱩᱨ ᱨᱮᱱᱟᱜ ᱫᱟᱜ ᱜᱟᱰᱟ ᱠᱷᱚᱱ ᱫᱟᱜ ᱴᱚᱢᱵᱟ ᱠᱟᱛᱮ ᱥᱮ ᱢᱚᱥᱤᱱ ᱛᱮ ᱫᱟᱜ ᱨᱟᱠᱟᱵ ᱠᱟᱛᱮ ᱱᱟᱦᱩᱨ ᱵᱟᱱᱟᱣ ᱠᱟᱛᱮ ᱫᱟᱜ ᱪᱟᱞᱟᱜ ᱠᱟᱱᱟ᱾ ᱱᱚᱶᱟ ᱠᱷᱚᱱ ᱟᱨᱡᱟᱣ ᱟᱠᱟᱱ ᱱᱟᱦᱩᱨ ᱨᱮᱱᱟᱜ ᱫᱟᱜ ᱛᱮ ᱟᱭᱢᱟ ᱠᱮᱠᱟᱱ ᱟᱨᱡᱟᱣ ᱟᱠᱟᱱ ᱡᱤᱱᱤᱥ ᱠᱚ ᱫᱟᱜ ᱛᱮ ᱦᱟᱨᱟ ᱦᱟᱹᱨᱭᱟᱹᱲ ᱚᱪᱚᱭᱟ᱾ ᱟᱨ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱟᱹᱰᱤ ᱥᱮᱫᱟᱭ ᱠᱷᱚᱱ ᱜᱮ ᱦᱩᱭ ᱤᱫᱤ ᱟᱠᱱᱟ᱾
ᱫᱟᱜ ᱠᱚ ᱡᱟᱦᱟᱸ ᱥᱮᱫ ᱤᱫᱤ ᱞᱟᱹᱜᱤᱫ ᱟᱭᱢᱟ ᱜᱟᱱ ᱦᱟᱹᱴᱤᱧ ᱟᱠᱟᱱᱟ ᱱᱟᱞᱟ ᱮᱢᱟᱱ ᱠᱚ ᱚᱱᱟ ᱠᱷᱚᱱ ᱫᱟᱜ ᱫᱚ ᱟᱨ ᱮᱢᱟᱱ ᱡᱟᱭᱜᱟ ᱠᱚᱨᱮ ᱤᱫᱤ ᱫᱟᱲᱮᱭᱟᱜ-ᱟ᱾ ᱱᱟᱦᱩᱨ ᱨᱮᱱᱟᱜ ᱦᱚᱸ ᱟᱹᱰᱤ ᱫᱷᱮᱭᱟᱱ ᱮᱢ ᱟᱱ ᱫᱚᱥᱟ ᱨᱮ ᱟᱹᱰᱤ ᱜᱮ ᱠᱷᱮᱭᱟᱞ ᱫᱚᱦᱚ ᱦᱩᱭ ᱞᱟᱹᱠᱛᱤᱭᱟᱱ ᱠᱟᱱᱟ᱾ ᱚᱱᱟᱛᱮ ᱱᱟᱦᱩᱨ ᱫᱟᱜ ᱵᱤᱵᱷᱟᱜᱽ, ᱥᱤᱧᱚᱛ ᱡᱮᱞᱮᱠ ᱪᱟᱹᱲᱤ ᱯᱨᱟᱭᱤᱢ ᱫᱤᱥᱚᱢ ᱯᱨᱚᱥᱟᱥᱚᱱ ᱨᱮ ᱵᱤᱥᱮᱥ ᱴᱷᱟᱶ ᱛᱟᱦᱮᱱ ᱠᱟᱱᱟ᱾ ᱱᱟᱦᱩᱨ ᱨᱮᱱᱟᱜ ᱢᱤᱫ ᱵᱤᱥᱮᱥ ᱪᱟᱞᱟᱣ ᱟᱱ ᱵᱤᱥᱮᱥ ᱟᱹᱨᱤ ᱢᱮᱱᱟᱜ ᱡᱟᱦᱟᱸ ᱫᱚ ᱵᱟᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱚᱱᱟ ᱵᱷᱤᱛᱨᱤ ᱨᱮ ᱠᱟᱹᱢᱤ ᱮᱢᱟᱱ ᱠᱚ ᱪᱟᱞᱟᱜ ᱠᱟᱱᱟ᱾
ᱡᱟᱦᱟᱸᱴᱟᱜ ᱫᱤᱥᱚᱢ ᱨᱮᱜᱮ ᱱᱟᱦᱩᱨ ᱛᱮᱜᱮ ᱦᱟᱹᱛᱤ ᱥᱟᱫᱚᱢ ᱠᱚ ᱪᱟᱞᱟᱣ ᱟᱱ ᱥᱮ ᱪᱟᱹᱥᱤ ᱴᱷᱟᱶ ᱠᱚ ᱨᱮᱱᱟᱜ ᱠᱟᱹᱢᱤ ᱦᱚᱨᱟ ᱨᱮ ᱟᱹᱰᱤ ᱜᱮ ᱜᱚᱲᱚ ᱧᱟᱢᱚᱜ ᱠᱟᱱᱟ᱾ ᱡᱟᱦᱟᱸ ᱡᱟᱦᱟᱸ ᱫᱚ ᱢᱟᱨᱟᱝ ᱢᱟᱨᱟᱝ ᱴᱷᱟᱶ ᱮᱢᱟᱱ ᱨᱮᱱᱟᱜ ᱥᱟᱱᱟᱤ ᱛᱟᱦᱮᱱᱟ ᱟᱱ ᱪᱟᱞᱟᱜ ᱠᱟᱱ ᱱᱟᱦᱩᱨ ᱨᱮᱱᱟᱜ ᱪᱮᱛᱟᱱ ᱨᱮ ᱜᱮ ᱞᱟᱹᱭ ᱢᱮᱱᱟᱜ-ᱟ᱾ ᱱᱟᱯᱷᱟ ᱞᱮᱠᱟᱱ ᱫᱟᱜ ᱦᱚᱨ ᱨᱮᱱᱟᱜ ᱮᱴᱟᱜ ᱱᱟᱦᱩᱨ ᱨᱮᱱᱟᱜ ᱩᱳᱟᱫᱮᱭᱛᱟ, ᱠᱨᱤᱰᱟ ᱴᱷᱟᱶ ᱨᱮ ᱥᱮ ᱪᱟᱹᱥᱤ ᱠᱟᱹᱢᱤ ᱮᱢᱟᱱ ᱨᱮᱱᱟᱜ ᱵᱟᱲᱦᱟᱣ ᱮᱢᱟᱱ ᱠᱚ ᱨᱮᱱᱟᱜ ᱦᱚᱸ ᱟᱹᱰᱤ ᱜᱮ ᱢᱮᱱᱟᱜ-ᱟ᱾ ᱱᱚᱶᱟ ᱠᱷᱟᱹᱛᱤᱨ ᱛᱮ ᱢᱟᱨᱟᱝ ᱢᱟᱨᱟᱝ ᱠᱟᱨᱤᱭᱚ ᱨᱮ ᱱᱟᱦᱩᱨ ᱨᱮᱱᱟᱜ ᱵᱤᱥᱮᱥ ᱴᱷᱟᱶ ᱢᱮᱱᱟᱜ-ᱟ᱾
ᱯᱚᱨᱯᱳᱡᱽ
ᱱᱚᱶᱟ ᱨᱮᱱᱟᱜ ᱥᱨᱤᱡᱚᱱ ᱟᱥᱚᱞ ᱫᱚ ᱵᱟᱨᱭᱟ ᱯᱚᱨᱯᱳᱡᱽ ᱨᱮ ᱢᱮᱱᱟᱜ-ᱟ᱾ ᱢᱟᱲᱟᱝ ᱫᱚ ᱵᱟᱨᱭᱟ ᱥᱮ ᱚᱱᱟ ᱠᱷᱚᱱ ᱵᱟᱹᱲᱛᱤ ᱫᱟᱜ ᱪᱟᱞᱟᱜ ᱨᱮᱱᱟᱜ ᱦᱟᱹᱴᱤᱧ ᱥᱮ ᱜᱟᱰᱟ ᱠᱚ ᱢᱮᱥᱟ ᱪᱚ ᱞᱟᱹᱜᱤᱫ, ᱡᱟᱦᱟᱸ ᱫᱚ ᱚᱱᱟ ᱦᱚᱨᱟ ᱛᱮ ᱫᱟᱜ ᱦᱚᱨ ᱠᱷᱚᱱ ᱜᱟᱹᱰᱤ ᱦᱟᱹᱛᱤ ᱥᱟᱫᱚᱢ ᱮᱢᱟᱱ ᱠᱚ ᱨᱮᱱᱟᱜ ᱦᱚᱨ ᱰᱟᱦᱟᱨ ᱠᱚ ᱦᱩᱭ ᱫᱟᱲᱮᱭᱟᱜ-ᱟ - ᱱᱚᱶᱟ ᱜᱟᱹᱰᱤ ᱠᱚ ᱞᱟᱹᱜᱤᱫ ᱠᱟᱹᱴᱤᱡ ᱠᱟᱹᱴᱤᱡ ᱰᱷᱚᱝᱜᱟ ᱛᱮ ᱦᱩᱭᱩᱜ-ᱟ ᱥᱮ ᱢᱟᱨᱟᱝ ᱢᱟᱨᱟᱝ ᱡᱟᱦᱟᱡᱽ ᱠᱚ ᱛᱮ ᱫᱚᱥᱟᱨ ᱯᱚᱨᱯᱳᱡᱽ ᱛᱮ ᱫᱚ ᱜᱟᱰᱟ ᱠᱷᱚᱱ ᱫᱟᱜ ᱨᱟᱠᱟᱵ ᱠᱟᱛᱮ ᱚᱛ ᱨᱮ ᱫᱟᱜ ᱠᱚ ᱮᱢ ᱠᱟᱛᱮ ᱟᱨᱡᱟᱣ ᱮᱢᱟᱱ, ᱫᱟᱜ ᱥᱩᱵᱤᱥᱛᱟ ᱥᱮ ᱟᱨ ᱟᱭᱢᱟ ᱜᱟᱱ ᱞᱟᱹᱠᱛᱤᱭᱟᱱ ᱠᱚ ᱞᱟᱹᱜᱤᱫ ᱱᱟᱦᱩᱨ ᱨᱮᱱᱟᱜ ᱛᱮ ᱥᱟᱺᱜᱤᱱ ᱠᱷᱚᱱ ᱥᱟᱺᱜᱤᱱ ᱦᱟᱹᱵᱤᱡ ᱥᱮᱴᱮᱨᱚᱜ᱾
ᱫᱟᱥᱟᱸᱭ
ᱫᱟᱥᱟᱸᱭ ᱮᱱᱮᱡ ᱥᱮᱨᱮᱧ ᱦᱚᱸ ᱥᱟᱱᱛᱟᱲᱟᱜ ᱥᱮᱨᱼᱳᱭᱟ ᱥᱮ ᱞᱟᱭ ᱞᱟᱠᱪᱟᱨ ᱜᱮ ᱾ ᱢᱮᱱᱠᱷᱟᱱ ᱥᱟᱱᱛᱟᱲ ᱡᱟᱹᱛᱤ ᱠᱷᱮᱨᱣᱟᱲ ᱦᱚᱯᱚᱱᱟᱜ ᱢᱤᱫ ᱫᱩᱠ ᱨᱮᱭᱟᱜ ᱱᱟᱜᱟᱢ ᱫᱚ ᱫᱟᱥᱟᱸᱭ ᱵᱚᱸᱜᱟ ᱨᱮ ᱫᱟᱥᱟᱸᱭ ᱮᱱᱮᱡ ᱥᱮ ᱫᱟᱥᱟᱸᱭ ᱫᱚᱱ ᱾ ᱱᱤᱭᱟᱹ ᱫᱚ ᱫᱤᱠᱩ ᱟᱜ ᱫᱩᱨᱜᱟᱹ ᱯᱩᱡᱟᱹ ᱚᱠᱛᱮ ᱵᱮᱞ ᱵᱚᱨᱚᱱ ᱦᱤᱞᱳᱜ ᱠᱷᱚᱱ ᱵᱤᱡᱚᱭᱟ) ᱱᱤᱭᱟᱹ ᱠᱚ ᱫᱤᱱ ᱟᱹᱛᱩ ᱟᱹᱛᱩ ᱦᱟᱭ ᱦᱟᱭ ᱟᱲᱟᱝᱛᱮ ᱮᱱᱮᱡ ᱥᱮᱨᱮᱧ ᱛᱟᱞᱟᱛᱮ ᱫᱩᱣᱟᱹᱨ ᱫᱩᱣᱟᱹᱨ ᱠᱚ ᱠᱷᱚᱭ ᱟ ᱾ ᱱᱤᱣᱟ ᱨᱮᱭᱟᱜ ᱟᱭᱢᱟ ᱜᱟᱱ ᱠᱟᱹᱦᱤᱱᱤ ᱢᱮᱱᱟᱜ ᱜᱮᱭᱟ ᱾ ᱚᱠᱚᱭ ᱠᱚ ᱫᱚ ᱠᱚ ᱞᱟᱹᱭᱟ ᱦᱩᱫᱩᱬ ᱫᱩᱨᱜᱟᱹ ᱧᱩᱛᱩᱢᱟᱱ ᱢᱤᱫ ᱵᱤᱨ ᱨᱟᱡ ᱮ ᱛᱟᱦᱮ ᱠᱟᱱᱟ ᱥᱟᱱᱛᱟᱲ ᱡᱟᱹᱛᱤ ᱨᱮᱱ, ᱟᱨᱡᱚ ᱨᱮᱱ ᱫᱮᱵᱽᱨᱟᱡᱽ ᱤᱱᱫᱨᱚ ᱦᱟᱹᱵᱤᱡ ᱚᱠᱚᱭ ᱦᱚᱸ ᱵᱟᱠᱚ ᱫᱟᱲᱮᱜ ᱛᱟᱦᱮᱸᱫ, ᱩᱱᱤ ᱵᱤᱨ ᱨᱟᱡ ᱦᱩᱫᱩᱬ ᱫᱩᱨᱜᱟᱹ ᱥᱟᱶ ᱾ ᱵᱤᱨ ᱨᱟᱡᱽ ᱦᱩᱫᱩᱬ ᱫᱩᱨᱜᱟᱹ ᱠᱩᱲᱤ ᱦᱚᱯᱚᱱ ᱥᱟᱞᱟᱜ ᱵᱟᱭ ᱞᱟᱹᱲᱦᱟᱹᱭ ᱟ ᱱᱚᱣᱟ ᱠᱟᱛᱷᱟ ᱫᱤᱠᱩ ᱨᱮᱱ ᱫᱮᱵᱚᱛᱟ ᱠᱚ ᱵᱟᱰᱟᱭ ᱧᱟᱢ ᱠᱮᱫᱟ ᱟᱨ ᱫᱮᱵᱤ ᱢᱚᱦᱟᱢᱟᱭᱟ ᱥᱟᱞᱟᱜ ᱵᱟᱯᱞᱟ ᱠᱚ ᱴᱷᱟᱹᱠᱭᱟᱹᱞᱮᱫ ᱛᱟᱭᱟ ᱾ ᱟᱨ ᱢᱚᱦᱟᱢᱟᱭᱟ ᱠᱚ ᱢᱮᱛᱟᱫᱮᱭᱟ ᱩᱱᱤᱢ ᱜᱚᱡ ᱞᱮᱠᱷᱟᱱ ᱟᱨᱡᱚ ᱥᱚᱢᱟᱡ ᱨᱮ ᱯᱩᱡᱟᱹᱢ ᱧᱟᱢ ᱟ ᱾ ᱚᱱᱟ ᱛᱟᱭᱚᱢ ᱪᱷᱚᱞᱚᱱᱟ ᱠᱟᱛᱮ ᱵᱟᱯᱞᱟ ᱧᱩᱛᱩᱢ ᱛᱮ ᱮᱠᱞᱟ ᱨᱮ ᱤᱫᱤ ᱠᱟᱛᱮ ᱮ ᱜᱚᱡ ᱠᱮᱫᱮᱭᱟ, ᱥᱟᱱᱛᱟᱲ ᱦᱚᱲ ᱨᱮᱱ ᱵᱤᱨ ᱨᱟᱡᱽ ᱦᱩᱫᱩᱬ ᱫᱩᱨᱜᱟᱹ ᱾ ᱱᱚᱣᱟ ᱠᱟᱛᱷᱟ ᱵᱟᱠᱚ ᱵᱟᱲᱟᱭ ᱛᱟᱦᱮ ᱫᱟᱥᱟᱸᱭ ᱨᱮᱱ ᱜᱮᱞ ᱵᱟᱨ ᱜᱚᱴᱟᱝ ᱜᱩᱨᱩ ᱾ ᱩᱱᱠᱩ ᱜᱩᱨᱩᱣᱟᱜ ᱧᱩᱛᱩᱢ ᱫᱚ
᱑.ᱫᱷᱚᱨᱚᱢ ᱜᱩᱨᱩ
᱒.ᱠᱟᱨᱢᱩ ᱜᱩᱨᱩ
᱓.ᱵᱷᱩᱣᱟᱹᱝ ᱜᱩᱨᱩ
᱔.ᱥᱤᱫᱳ ᱜᱩᱨᱩ
᱕.ᱛᱩᱞᱥᱤ ᱜᱩᱨᱩ
᱖.ᱱᱟᱨᱥᱤᱝ ᱜᱩᱨᱩ
᱗.ᱜᱟᱱᱠᱳ ᱜᱩᱨᱩ
᱘.ᱵᱷᱟᱭᱨᱳ ᱜᱩᱨᱩ
᱙.ᱡᱤᱛᱩ ᱜᱩᱨᱩ
᱑᱐.ᱨᱳᱦᱚᱲ ᱜᱩᱨᱩ
᱑᱒.ᱜᱟᱱᱰᱳ ᱜᱩᱨᱩ ᱾ ᱱᱩᱠᱩ ᱜᱩᱨᱩ ᱜᱮ ᱯᱩᱭᱞᱩ ᱠᱩᱲᱤ ᱦᱚᱯᱚᱱᱟᱜ ᱥᱟᱡ ᱛᱮ ᱥᱟᱡᱟᱣ ᱠᱟᱛᱮ ᱟᱹᱛᱩ ᱟᱹᱛᱩ ᱫᱮᱥ ᱫᱤᱥᱚᱢ ᱵᱷᱩᱣᱟᱹᱝ ᱥᱟᱵ ᱠᱟᱛᱮ ᱦᱟᱭ ᱦᱟᱭ ᱟᱲᱟᱝ ᱛᱮ ᱠᱚ ᱯᱟᱸᱡᱟ ᱞᱮᱫᱮᱭᱟ, ᱟᱨ ᱱᱤᱛ ᱦᱟᱹᱵᱤᱡ ᱛᱮ ᱟᱵᱚ ᱦᱚᱵᱚ ᱯᱟᱸᱡᱟ ᱮ ᱠᱟᱱ ᱜᱮᱭᱟ ᱟᱵᱚ ᱟᱜ ᱫᱟᱸᱥᱟᱭ ᱫᱚᱱ ᱮᱱᱮᱡ ᱥᱮᱨᱮᱧ ᱛᱟᱞᱟ ᱛᱮ ᱾ ᱟᱨ ᱱᱤᱭᱟᱹ ᱜᱮ ᱥᱟᱱᱛᱟᱲ ᱡᱟᱹᱛᱤ ᱠᱷᱮᱨᱣᱟᱲ ᱦᱚᱯᱚᱱ ᱟᱵᱚ ᱟᱜ ᱥᱮᱨᱭᱟ ᱨᱮ ᱢᱮᱱᱟᱜ ᱜᱮᱭᱟ, ᱫᱟᱥᱟᱸᱭ ᱫᱟᱲᱟᱱ ᱥᱮ ᱫᱟᱥᱟᱸᱭ ᱮᱱᱮᱡ ᱾
ᱛᱷᱚᱠ:ᱵᱚᱝᱜᱟ ᱵᱩᱨᱩ ᱛᱷᱚᱠ:ᱯᱚᱨᱚᱵᱽ ᱯᱚᱨᱵᱟᱥ
ᱥᱟᱱᱛᱟᱲ ᱯᱟᱨᱜᱟᱱᱟ ᱛᱤᱨᱞᱟᱹ ᱠᱚᱞᱮᱡᱽ
ᱥᱟᱱᱛᱟᱲ ᱯᱟᱨᱜᱟᱱᱟ ᱛᱤᱨᱞᱟᱹ ᱠᱚᱞᱮᱡᱽ, ᱫᱚ ᱑᱙᱗᱔ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱩᱢᱠᱟᱹ ᱨᱮ ᱢᱮᱱᱟᱜ ᱢᱤᱫ ᱠᱩᱲᱤ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱢᱟᱹᱱ
ᱥᱟᱱᱛᱟᱲ ᱯᱟᱨᱜᱟᱱᱟ ᱛᱤᱨᱞᱟᱹ ᱠᱚᱞᱮᱡᱽ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱢᱚᱦᱟᱫᱮᱣ ᱵᱩᱨᱩ ᱢᱟᱞᱟ
ᱥᱤᱧᱚᱛᱤᱭᱟ. ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱭᱟᱜ ᱫᱩᱠᱷᱤᱱ ᱢᱚᱨᱟᱴᱷᱟᱵᱟᱰᱟ ᱡᱤᱞᱞᱟ.,ᱩᱛᱛᱚᱨ ᱟᱸᱫᱷᱨᱟ,ᱩᱛᱛᱚᱨ ᱠᱚᱨᱱᱟᱴᱚᱠ ᱡᱤᱞᱞᱟ.,ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱵᱟᱞᱟᱜᱷᱟᱴ ᱟᱨ ᱢᱚᱦᱟᱫᱮᱣ ᱵᱩᱨᱩ ᱢᱟᱞᱟ ᱦᱟ.ᱴᱤᱧ ᱠᱟᱱᱟ ।
ᱢᱚᱦᱟᱫᱮᱣ ᱵᱩᱨᱩ ᱢᱟᱞᱟ ᱫᱚ ᱥᱟᱛᱚᱯᱩᱨ ᱵᱩᱨᱩ ᱢᱟᱞᱟ ᱨᱮᱭᱟᱜ ᱢᱤᱫᱴᱟᱝ ᱠᱟᱱᱟ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱮᱱᱟᱜ-ᱟ ᱾ ᱱᱚᱶᱟ ᱫᱚ ᱥᱟᱛᱚᱯᱩᱨᱚ ᱨᱮᱧᱡᱚᱨ ᱠᱮᱸᱫᱽᱨᱟᱧᱪᱚᱲᱚ ᱠᱟᱱᱟ ᱾
ᱢᱚᱦᱟᱫᱮᱣ ᱢᱩᱸᱫᱽᱨᱤ
ᱱᱚᱨᱢᱚᱫᱟ ᱜᱟᱰᱟ ᱫᱷᱟᱨᱮᱨᱮ ᱥᱤᱵᱚᱼᱟᱜ ᱢᱩᱸᱫᱽᱨᱤ ᱢᱮᱱᱟᱜᱼᱟ ᱾ ᱦᱤᱱᱫᱩ ᱠᱟᱛᱷᱟ ᱞᱮᱠᱟᱛᱮ ᱱᱚᱨᱢᱚᱫᱟ ᱫᱚ ᱥᱤᱵᱚ ᱦᱚᱯᱚᱱ ᱮᱨᱟ ᱠᱟᱱᱟᱭ ।
ᱯᱩᱨᱩᱬᱤᱭᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱯᱩᱨᱩᱬᱤᱭᱟ (Purunia) ᱵᱟᱝᱢᱟ ᱯᱩᱨᱩᱬᱤᱭᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱙᱔ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱓᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱖᱗᱘ ᱜᱚᱴᱟᱝ ᱠᱚᱲᱟ ᱟᱨ ᱖᱖᱑ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱓᱓᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱗᱓ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱒ᱹ᱙᱒% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱖᱗᱘ ᱜᱚᱴᱟᱝ ᱠᱚᱲᱟ ᱟᱨ ᱖᱖᱑ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱗᱕, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱘᱙, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱓ᱹ᱗᱒ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱒ᱹ᱕᱙ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱔ᱹ᱖᱑ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱡᱚᱭᱯᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱡᱚᱭᱯᱩᱨ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱫᱩᱯᱪᱟᱪᱤᱭᱟ ᱩᱯᱚᱡᱮᱞᱟ
ᱫᱟᱩᱯᱪᱟᱪᱤᱭᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱵᱚᱜᱩᱲᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾ ᱥᱮᱫᱟᱭ ᱦᱚᱸ ᱱᱤᱭᱟᱸ ᱫᱚ ᱪᱤᱪᱥᱪᱤᱭᱟ ᱧᱩᱛᱩᱢ ᱛᱮᱜᱮ ᱵᱟᱰᱟᱭ ᱛᱟᱦᱮ ᱠᱟᱱᱟ᱾ ᱱᱤᱭᱟᱸ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱥᱚᱝᱥᱚᱫ ᱵᱚᱜᱩᱲᱟ-᱓ ᱠᱟᱱᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱫᱩᱯᱪᱟᱪᱤᱭᱟ ᱯᱳᱣᱨᱳᱥᱚᱵᱷᱟ ᱫᱚ ᱒᱐᱐᱐ ᱥᱮᱨᱢᱟ ᱨᱮ ᱦᱩᱭᱟᱠᱟᱱᱟ᱾ ᱦᱟᱦᱟᱸ ᱫᱚ ᱙ ᱜᱚᱴᱟᱝ ᱳᱣᱟᱨᱰ ᱟᱨ ᱓᱘ ᱜᱚᱴᱟᱝ ᱢᱚᱦᱚᱞᱞᱟ/ᱟᱛᱚ‌ ᱢᱮᱱᱟᱜ-ᱟ᱾ ᱫᱩᱯᱪᱟᱪᱤᱭᱟ ᱵᱮᱜᱚᱨ ᱦᱚᱸ ᱛᱟᱞᱳᱲ ᱯᱳᱣᱨᱳᱥᱚᱵᱷᱟ ᱧᱩᱛᱩᱢ ᱒᱐᱑᱒ ᱥᱮᱨᱢᱟ ᱨᱮ ᱢᱤᱫ ᱯᱳᱣᱨᱳᱥᱚᱵᱷᱟ ᱠᱚ ᱵᱮᱱᱟᱣ ᱟᱠᱟᱫᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱱᱤᱭᱟᱸ ᱩᱯᱚᱡᱮᱞᱟ ᱨᱮ ᱢᱮᱱᱟᱜ-ᱟ ᱖ ᱜᱚᱴᱟᱝ ᱤᱭᱩᱱᱤᱭᱚᱱ᱾ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
ᱦᱟᱡᱟᱨᱤᱵᱟᱜᱽ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
ᱦᱟᱡᱟᱨᱤᱵᱟᱜᱽ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱢᱮᱱᱟᱜᱼᱟ, ᱨᱟᱺᱪᱤ ᱠᱷᱚᱱ ᱕᱕ ᱢᱤᱞ (᱕᱕ ᱠᱤᱞᱚᱢᱤᱴᱚᱨ) ᱠᱚᱸᱭᱮ ᱨᱮ ᱢᱤᱫ ᱵᱤᱨᱡᱤᱵᱽ ᱡᱤᱭᱟᱹᱞᱤ ᱫᱟᱬᱟᱱ ᱱᱟᱜ ᱢᱮᱱᱟᱜ ᱾ ᱱᱚᱣᱟ ᱨᱮᱱᱟᱜ ᱴᱷᱟᱯᱚᱱ ᱫᱚ ᱑᱙᱕᱕ ᱥᱟᱞᱮ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱠᱚᱢ ᱵᱩᱨᱩ ᱴᱚᱴᱷᱟ ᱨᱮ, ᱖᱑᱕ ᱢᱤᱴᱚᱨ (᱒,᱐᱑᱘) ᱯᱷᱤᱴ ᱩᱥᱩᱞ ᱨᱮ ᱢᱮᱱᱟᱜᱼᱟ,ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱑᱘᱔ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱗᱑ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱟᱨ ᱡᱤᱞᱡᱷᱟᱝᱠᱟᱨ, ᱞᱤᱞᱜᱟᱹᱭ, ᱡᱤᱞ, ᱢᱟᱨᱟᱜ, ᱯᱟᱨᱠᱚᱢ ᱵᱟᱱᱟ, ᱦᱮᱸᱫᱮ ᱵᱟᱱᱟ, ᱦᱩᱸᱰᱟᱹᱨᱵᱟᱜᱽ ᱟᱨ ᱯᱟᱨᱣᱟ ᱟᱜ ᱚᱲᱟᱜ ᱢᱮᱱᱟᱜᱼᱟ ᱾
ᱢᱟᱬᱟᱝ ᱱᱚᱣᱟ ᱛᱟ.ᱨᱩᱵ, ᱥᱚᱱᱟ ᱪᱤᱛᱟᱹ ᱟᱨ ᱮᱢᱟᱱ ᱡᱤᱭᱟᱹᱞᱤ ᱟᱜ ᱚᱲᱟᱜ ᱛᱟᱦᱮᱸ ᱠᱟᱱᱟ, ᱟᱫᱚ ᱱᱤᱛᱚᱜ ᱦᱩᱭ ᱫᱟᱨᱮ ᱭᱟᱜ ᱟ ᱞᱤᱞᱜᱟᱹᱭ ᱟᱨ ᱦᱩᱰᱟᱹᱨᱵᱟᱜᱽ ᱥᱟᱶᱛᱮ ᱟᱹᱰᱤ ᱜᱟᱱ ᱡᱤᱭᱟᱹᱞᱤ ᱠᱚ ᱧᱮᱞᱚᱜ ᱟ ᱾ ᱱᱚᱣᱟ ᱵᱟᱰᱟᱭᱚ ᱟ ᱡᱮ ᱮᱢᱟᱱ ᱯᱚᱲᱥᱤ ᱫᱤᱥᱚᱢ ᱦᱚᱸ ᱡᱤᱣᱤᱫ ᱛᱟᱦᱮᱸᱱ ᱞᱟᱹᱜᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱚ ᱦᱤᱡᱩᱜ ᱠᱟᱱᱟ ᱠᱚ ᱛᱟᱦᱮᱸᱫ, ᱟᱫᱚ ᱥᱚᱨᱠᱟᱨᱟᱜ ᱤᱫᱤ ᱛᱮ ᱧᱮᱞ ᱵᱟᱨᱟ ᱠᱟᱹᱢᱤ ᱞᱟᱹᱜᱤᱫ ᱛᱮ ᱱᱚᱣᱟ ᱢᱤᱫ ᱵᱤᱨ ᱵᱮᱱᱟᱣ ᱮᱱᱟ ᱾ ᱱᱤᱛᱚᱜ ᱟᱹᱰᱤ ᱠᱚᱢ ᱧᱮᱞᱡᱚᱝ ᱴᱷᱟᱶ ᱧᱮᱧᱮᱞ ᱠᱚ ᱥᱮᱱᱚᱜ ᱠᱟᱱᱟ ᱠᱚ ᱾ ᱦᱟᱡᱟᱨᱤᱵᱟᱜᱽ, ᱱᱚᱣᱟ ᱢᱤᱫ ᱧᱮᱞᱡᱚᱝ ᱴᱷᱟᱶ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱛᱟᱦᱮᱸᱫ, ᱱᱤᱛ ᱟᱢᱟ ᱧᱩᱛᱩᱢ ᱟᱫ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Wildlife sanctuaries in Jharkhand ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱛᱷᱚᱡ:Chota Nagpur dry deciduous forests ᱛᱷᱚᱠ:Protected areas established in 1955 ᱛᱷᱚᱠ:1955 establishments in India
ᱯᱨᱚᱛᱤᱵᱷᱟ ᱯᱨᱚᱦᱞᱟᱫᱽ
ᱯᱨᱚᱛᱷᱤᱵᱜᱟ ᱯᱨᱚᱦᱞᱟᱫᱽ ᱢᱤᱫ ᱵᱷᱚᱨᱚᱛ ᱮᱱᱮᱡ, ᱠᱚᱨᱤᱭᱚᱜᱨᱟᱯᱷᱮ, ᱵᱟᱰᱚᱦᱤ ᱥᱟᱥᱟᱱᱟᱨ ᱚᱱᱚᱞ ᱢᱮᱱᱟᱜᱼᱟ ᱱᱟᱣᱟ ᱫᱤᱞᱞᱤ ᱡᱮᱡᱟᱹᱛᱤᱭᱟᱹᱨᱤ ᱵᱟᱰᱚᱦᱤ ᱯᱟᱨᱟᱵᱽ ᱨᱮᱱᱟᱜ ᱯᱷᱟᱝᱴᱟᱨ ᱨᱤᱱᱤᱡ ᱥᱟᱸᱛᱷᱟᱥᱯᱟᱠ ᱫᱤᱥᱟᱹ ᱩᱫᱩᱜᱤᱦ ᱛᱟᱦᱮᱸ ᱠᱟᱱᱟ ᱾
ᱯᱩᱭᱞᱩ ᱡᱤᱭᱚᱱ
ᱯᱨᱚᱛᱤᱵᱷᱟ ᱯᱨᱚᱦᱞᱟᱫᱽ ᱫᱚ ᱭᱩ.ᱮᱥ. ᱠᱨᱤᱥᱱᱟ ᱨᱟᱣ, ᱠᱟᱞᱟᱱᱤᱫᱷᱤ ᱱᱟᱨᱟᱭᱚᱬᱚᱱ ᱟᱨ ᱵᱷᱤ.ᱮᱥ. ᱢᱩᱛᱷᱩᱥᱣᱟᱢᱤ ᱯᱤᱞᱞᱟᱭ ᱟᱨ ᱠᱩᱪᱤᱯᱩᱲᱤ ᱨᱮ ᱵᱮᱢᱯᱚᱛᱛᱤ ᱪᱤᱱᱱᱟ ᱥᱟᱛᱭᱚᱢ ᱞᱮᱠᱟ ᱾ ᱛᱤᱥ ᱱᱩᱭ ᱒᱐ ᱥᱟᱞ ᱤᱡ ᱛᱟᱦᱮᱸ ᱡᱟᱱᱟ, ᱛᱤᱥ ᱫᱷᱟᱵᱤᱡ ᱱᱚᱣᱟ ᱢᱤᱫ ᱴᱷᱟᱯᱚᱱ ᱟᱥᱩᱞ ᱯᱟᱱᱛᱷᱟ ᱮᱱᱮᱡᱤᱜ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱵᱮᱯᱟᱨᱤ ᱫᱚ ᱩᱱᱤ ᱥᱤᱧᱚᱛ ᱡᱟᱠᱟᱛ ᱨᱮ ᱟᱨ ᱕᱐ ᱠᱷᱚᱱ ᱰᱮᱦᱮᱨ ᱫᱤᱥᱚᱢ ᱨᱮ ᱯᱟᱨᱟᱵᱽ ᱨᱮ ᱤᱫᱤ ᱟᱠᱟᱫᱮᱭᱟ ᱠᱚ ᱾
ᱯᱨᱚᱦᱞᱟᱫᱽ ᱯᱟᱥ ᱢᱟᱥ ᱠᱚᱢᱭᱭᱱᱤᱠᱮᱥᱚᱸᱥ ᱨᱮ ᱯᱚᱥᱴᱼᱜᱨᱮᱡᱩᱮᱴ ᱰᱤᱜᱽᱨᱤ ᱢᱮᱱᱟᱜ-ᱟ ᱟᱨ ᱠᱷᱚᱵᱚᱨ ᱥᱟᱶᱛᱮ ᱴᱮᱞᱤᱵᱤᱡᱟᱱ ᱥᱤᱨᱤᱭᱟᱹᱞ ᱵᱮᱱᱟᱣ, ᱫᱤᱥᱟᱹ ᱩᱫᱩᱜᱤᱦ ᱟᱨ ᱫᱮᱠᱷᱟᱣ ᱨᱮ ᱦᱚᱸ ᱟᱡᱟᱜ ᱠᱚᱝᱴᱨᱤᱵᱭᱩᱥᱚᱱ ᱮᱢᱚᱜ ᱠᱟᱱᱟ ᱾ ᱟᱡᱟᱜ ᱮᱱᱮᱡ ᱟᱨ ᱥᱟᱹᱜᱟᱹᱭᱟᱱ ᱥᱟᱛᱟᱢ ᱨᱮ ᱯᱚᱛᱥᱵ ᱦᱚᱸ ᱚᱞ ᱟᱠᱟᱫᱼᱟ ᱾
ᱠᱳᱛᱩᱞᱯᱩᱨ ᱵᱚᱱᱚᱛ
ᱠᱳᱛᱩᱞᱯᱩᱨ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱵᱤᱥᱱᱩᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱳᱛᱩᱞᱯᱩᱨ 23.0125°N, 87.59361°W ᱨᱮ ᱢᱮᱱᱟᱜᱼᱟ ᱾
ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱤᱱᱫᱟᱥ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱩᱜᱽᱞᱤ ᱦᱚᱱᱚᱛ ᱨᱮ ᱜᱳᱜᱷᱟᱴ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱮᱛᱚᱢ ᱨᱮ ᱯᱟᱪᱮ ᱨᱮ ᱡᱚᱭᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱕᱐.᱓᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱘ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱔᱑ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱗᱐ ᱜᱚᱴᱟᱝ ᱢᱚᱣᱡᱟ ᱟᱨ ᱑᱖᱕ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱳᱛᱩᱞᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱳᱛᱩᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱠᱳᱛᱩᱞᱯᱩᱨ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱢᱮᱱᱟᱜᱼᱟ: ᱫᱮᱥᱨᱟ ᱠᱳᱞᱯᱟᱨᱟ, ᱜᱳᱯᱤᱱᱟᱛᱷᱯᱩᱨ, ᱠᱳᱛᱩᱞᱯᱩᱨ, ᱞᱮᱜᱳ ᱡᱤᱯᱤ, ᱞᱳᱜᱨᱟᱢ, ᱢᱚᱫᱚᱱᱢᱳᱦᱚᱱᱯᱩᱨ, ᱢᱤᱨᱡᱟᱯᱩᱨ ᱟᱨ ᱥᱤᱦᱟᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱘᱘,᱗᱗᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱘᱐,᱒᱙᱒ ᱟᱹᱛᱩ ᱨᱮ ᱘,᱔᱘᱓ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱖,᱓᱙᱔ (᱕᱑%) ᱠᱚᱲᱟ ᱟᱨ ᱙᱒,᱓᱘᱑ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱐,᱔᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖᱖,᱗᱘᱐ (᱓᱕.᱓᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱖,᱒᱑᱑ (᱓.᱒᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱳᱛᱩᱞᱯᱩᱨ (᱘,᱔᱘᱓) ᱾
ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱤᱨᱡᱟᱯᱩᱨ (᱔,᱖᱕᱘), ᱢᱚᱫᱚᱱᱢᱳᱦᱚᱱᱯᱩᱨ (᱔,᱑᱘᱑), ᱞᱮᱜᱳ (᱔,᱙᱗᱘), ᱵᱚᱞᱤᱛᱷᱟ (᱔,᱗᱖᱐), ᱞᱳᱜᱨᱟᱢ (᱔,᱔᱖᱙), ᱥᱤᱨᱳᱢᱚᱬᱤᱯᱩᱨ (᱕,᱔᱗᱙), ᱠᱩᱶᱟᱨᱯᱩᱨ (᱔,᱔᱐᱓), ᱜᱳᱯᱤᱱᱟᱛᱷᱯᱩᱨ (᱔,᱓᱕᱗) ᱟᱨ ᱫᱮᱥᱨᱟ (᱗,᱖᱗᱑) ᱾
ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱤᱦᱟᱨ (᱒,᱑᱖᱔), ᱠᱳᱣᱟᱞᱯᱟᱨᱟ (᱒,᱓᱐᱕) ᱟᱨ ᱡᱚᱭᱨᱟᱢᱵᱟᱛᱤ (᱘᱖᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱓᱑,᱓᱒᱗ ᱜᱚᱴᱟᱝ (᱗᱘.᱐᱑%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱓,᱑᱓᱓ (᱘᱕.᱐᱐%) ᱠᱚᱲᱟ ᱟᱨ ᱕᱘,᱑᱙᱔ (᱗᱐.᱗᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱔.᱓᱐% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱐᱑% ᱫᱚ ᱵᱟᱝᱞᱟ, ᱑.᱘᱑% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱵᱟᱸᱠᱩᱲᱟ ᱠᱷᱚᱱ ᱢᱟᱞᱚᱸᱪᱟ (ᱠᱚᱧᱮ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱒ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱖᱕ ᱜᱚᱴᱟᱝ ᱟᱹᱛᱩ ᱠᱷᱚᱱ ᱒᱙ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱔᱘ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱕᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱒᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱠᱳᱛᱩᱞᱯᱩᱨ ᱨᱮ ᱖᱐ ᱵᱮᱰ ᱟᱜ ᱠᱳᱛᱩᱞᱯᱩᱨ ᱫᱮᱦᱟᱛ ᱟᱥᱯᱟᱛᱟᱞ ᱫᱚ ᱠᱳᱛᱩᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱜᱳᱯᱤᱱᱟᱛᱷᱯᱩᱨ (᱖ ᱵᱮᱰ ᱟᱜ), ᱞᱮᱜᱳ (᱑᱐ ᱵᱮᱰ ᱟᱜ), ᱞᱳᱜᱨᱟᱢ ᱠᱚᱨᱟᱠᱷᱮᱨᱤᱭᱟ (᱑᱐ ᱵᱮᱰ ᱟᱜ), ᱥᱤᱦᱟᱨ (᱑᱐ ᱵᱮᱰ ᱟᱜ), ᱢᱤᱨᱡᱟᱯᱩᱨ (᱔ ᱵᱮᱰ ᱟᱜ) ᱟᱨ ᱫᱮᱥᱨᱟ (ᱫᱮᱣᱯᱟᱨᱟ) (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱪᱟᱹᱢᱤ ᱢᱩᱨᱢᱩ
ᱪᱟᱹᱢᱤ ᱢᱩᱨᱢᱩ (ᱡᱟᱱᱟᱢ ᱑᱙᱗᱓) ᱫᱚ ᱥᱤᱧᱚᱛ ᱨᱮ ᱫᱟᱨᱮ ᱨᱚᱦᱚᱭ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱛᱤᱥ ᱩᱱᱤᱫᱚ ᱒᱐᱒᱐ ᱨᱮ ᱱᱟᱨᱤ ᱥᱟᱠᱛᱤ ᱥᱤᱨᱯᱷᱟᱹ ᱠᱷᱚᱱ ᱢᱟᱹᱱ ᱪᱟᱞ ᱟᱫᱮᱭᱟ ᱠᱚ ᱟᱨ ᱱᱚᱣᱟ ᱒,᱕᱐᱐,᱐᱐᱐ ᱫᱟᱨᱮ ᱨᱚᱦᱚᱭ ᱨᱮ ᱥᱮᱞᱮᱫ ᱛᱟᱦᱮᱸ ᱠᱟᱱᱟᱭ ᱾
ᱡᱟᱱᱟᱢ
ᱢᱩᱨᱢᱩ ᱟᱜ ᱡᱟᱱᱟᱢ ᱫᱚ ᱑᱙᱗᱓ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱱᱚᱜᱚᱨ ᱵᱚᱱᱚᱛ ᱨᱮᱱᱟᱜ ᱵᱟᱜᱽᱨᱟᱭᱥᱟᱹᱭ ᱟᱹᱛᱩ ᱨᱤᱱᱤᱡ ᱠᱟᱱᱟᱭ ᱾
ᱫᱷᱟᱨᱟᱼᱫᱷᱟᱨᱤ ᱑᱙᱙᱖ ᱥᱟᱞ ᱨᱮ, ᱢᱩᱨᱢᱩ ᱫᱚ ᱫᱟᱨᱮ ᱨᱚᱦᱚᱭ ᱮ ᱮᱦᱚᱵ ᱠᱮᱫᱼᱟ ᱾ ᱫᱚᱥᱟᱨ ᱒᱔ ᱥᱟᱞ ᱨᱮ ᱱᱚᱣᱟ ᱒.᱕ ᱢᱤᱞᱤᱭᱟᱱ ᱫᱟᱨᱮ ᱨᱚᱦᱚᱭ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱟᱨᱮ ᱟᱡᱟᱜ ᱟᱹᱛᱩ ᱨᱮᱱᱟᱜ ᱥᱩᱨᱼᱥᱩᱯᱩᱨ ᱫᱟᱨᱮ ᱢᱮᱱᱟᱜᱼᱟ ᱚᱠᱚᱭ "ᱢᱟᱯᱷᱤᱭᱟ" ᱤᱫᱤ ᱛᱮ ᱧᱩᱨ ᱮᱱᱟ ᱫᱟᱨᱮ ᱵᱚᱫᱚᱞ ᱞᱟᱹᱜᱤᱫ ᱛᱮ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱱᱚᱠᱥᱟᱞᱤ ᱥᱟᱶᱛᱮ ᱯᱟᱨᱮᱥᱟᱱ ᱨᱮᱱᱟᱜ ᱵᱤᱨᱚᱫᱽ ᱠᱟᱹᱢᱤ ᱠᱟᱱᱟ ᱠᱚ ᱾ ᱒᱐᱒᱐ ᱨᱮ ᱱᱚᱣᱟ ᱢᱤᱫ ᱵᱮᱵᱚᱥᱛᱟ, ᱥᱟᱦᱭᱚᱜᱤ ᱢᱟᱦᱤᱞᱟ ᱵᱟᱜᱽᱨᱟᱭᱥᱟᱹᱭ ᱨᱤᱱᱤᱡ ᱯᱟᱨᱥᱮᱛ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱟᱡᱟᱜ ᱠᱟᱹᱢᱤ ᱫᱚ ᱪᱮᱸᱯᱤᱭᱥᱱ ᱵᱮᱱᱟᱜᱼᱟ ᱟᱨ ᱱᱩᱠᱩ ᱓,᱐᱐᱐ ᱢᱮᱢᱵᱟᱨ ᱢᱮᱱᱟᱜ ᱠᱚᱣᱟ ᱾ ᱢᱟᱨᱪ ᱒᱐᱒᱐ ᱨᱮ ᱢᱩᱨᱢᱩ ᱡᱮᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱢᱟᱦᱟᱸ ᱨᱮ ᱱᱟᱶᱟ ᱫᱤᱞᱞᱤ ᱨᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱤᱥᱚᱢ ᱜᱚᱢᱠᱮ ᱠᱚᱵᱤᱸᱫᱽ ᱫᱚ ᱜᱮᱞᱵᱟᱨ ᱱᱟᱨᱤ ᱥᱟᱠᱛᱤ ᱥᱤᱨᱯᱷᱟᱹ ᱮᱢ ᱠᱮᱫᱼᱟ ᱟᱨ ᱢᱩᱨᱢᱩ ᱩᱱᱠᱩ ᱵᱟᱪᱷᱱᱟᱣ ᱦᱚᱲ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱪᱟᱸᱫᱚ ᱛᱟᱭᱚᱢ ᱢᱩᱨᱢᱩ ᱫᱚ ᱯᱟᱥᱱᱟᱣ ᱠᱮᱫᱼᱟ ᱟᱨ ᱡᱚᱢᱩᱱᱟ ᱴᱩᱰᱩ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱩᱨᱩ ᱫᱩᱜ ᱞᱟᱹᱜᱤᱫ ᱛᱮ ᱥᱮᱱᱟ ᱨᱮ ᱥᱮᱞᱮᱫᱚᱜᱼᱟ ᱾ ᱚᱱᱟ ᱫᱟᱵᱟᱣ ᱨᱮ "ᱫᱟ ᱞᱮᱰᱤ ᱴᱟᱨᱡᱟᱱ" ᱢᱮᱱ ᱱᱟᱠᱚ ᱛᱟᱦᱮᱸᱫ ᱾ ᱡᱚᱢᱩᱱᱟ ᱴᱩᱰᱩ ᱟᱜ ᱵᱮᱵᱚᱥᱛᱟ ᱨᱮ ᱓᱐᱐ ᱢᱮᱢᱵᱟᱨ ᱢᱮᱱᱟᱜ ᱠᱚᱣᱟ ᱟᱨ ᱥᱟᱶᱛᱮ ᱚᱱᱟ ᱟᱨ ᱰᱮᱦᱮᱨ ᱡᱩᱢᱤᱫᱽ ᱨᱤᱱᱤᱡ ᱮᱠᱥᱯᱮᱠᱴᱟᱥᱚᱱ (expectation) ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:᱑᱙᱗᱓ ᱡᱟᱱᱟᱢ ᱠᱚ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱤᱱ ᱦᱚᱲ ᱛᱷᱚᱠ:Recipients of the Nari Shakti Puraskar
ᱜᱚᱰᱰᱟ ᱠᱚᱞᱮᱡᱽ
ᱜᱚᱰᱰᱟ ᱠᱚᱞᱮᱡᱽ, ᱫᱚ ᱑᱙᱕᱔ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ, ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱚᱰᱰᱟ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱜᱚᱰᱰᱟ ᱦᱚᱱᱚᱛ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ:ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ:ᱜᱚᱰᱰᱟ ᱦᱚᱱᱚᱛ
ᱠᱟᱱᱪᱤᱯᱩᱨᱚᱢ ᱦᱚᱱᱚᱛ
ᱠᱟᱱᱪᱤᱯᱩᱨᱚᱢ ᱦᱚᱱᱚᱛ  ᱫᱚ ᱥᱤᱧᱚᱛ ᱫᱤᱥᱚᱢ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱤᱨᱟ. ᱟ.ᱢᱟ.ᱞᱤ ᱪᱟᱪᱞᱟᱣ ᱚᱯᱷᱤᱥ ᱫᱚ ᱠᱟᱱᱪᱤᱯᱩᱨᱚᱢ ᱨᱮ ᱢᱮᱱᱟᱜ ᱟᱠᱟᱫᱟ ᱾
ᱴᱷᱟ.ᱣᱠᱟ.ᱱ
ᱱᱚᱣᱟ ᱦᱚᱱᱚᱛ ᱫᱚ ᱛᱟᱢᱤᱞᱱᱟᱰᱩ ᱨᱮᱭᱟᱝ ᱮᱛᱚᱢ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱮᱛᱚᱢ ᱥᱮᱦᱮᱫ ᱨᱮ ᱛᱷᱤᱨᱩᱵᱷᱟᱞᱞᱩᱨ ᱟᱨ ᱪᱮᱱᱱᱟᱭ ᱦᱚᱱᱚᱛ,ᱥᱟᱢᱟᱝ  ᱥᱮᱦᱮᱫ ᱨᱮ ᱵᱚᱝᱜᱚᱯ ᱥᱟᱜᱚᱨ ᱥᱟ.ᱢᱩᱫᱽ ,ᱠᱚᱧᱮ ᱥᱮᱦᱮᱫ ᱨᱮ ᱵᱷᱩᱞᱯᱯᱩᱨᱚᱢ, ᱯᱟᱪᱮ-ᱠᱚᱧᱮ ᱨᱮ ᱛᱤᱨᱩᱵᱷᱟᱱᱱᱟᱢᱟᱞᱟᱭ (Tiruvannamalai) ᱦᱚᱱᱚᱛ ᱢᱮᱱᱟᱜ ᱟᱠᱟᱫᱟ ᱾ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱔,᱔᱓,᱒᱑᱐ ᱦᱮᱠᱴᱚᱨ ᱟᱨ ᱥᱟ.ᱢᱩᱫᱽ-ᱫᱷᱟᱨᱮ ᱡᱤᱞᱤᱧ ᱫᱚ ᱕᱗ ᱠᱤ.ᱢᱤ ᱢᱮᱱᱟᱜ-ᱟ ᱾ ᱦᱚᱱᱚᱛ ᱨᱮᱭᱟᱜ ᱒᱓,᱕᱘᱖ ᱦᱮᱠᱴᱚᱨ ᱮᱨᱤᱭᱟ ᱫᱚ ᱵᱤᱨᱵᱩᱨᱩᱛᱮ ᱜᱟᱡᱟᱲ ᱟᱠᱟᱱᱟ,ᱱᱚᱣᱟ ᱢᱩᱫᱽ ᱨᱮ ᱓᱖᱖.᱖᱗᱕ ᱦᱮᱠᱴᱚᱨ ᱮᱨᱤᱭᱟ ᱫᱚ ᱨᱟᱠᱷᱟ ᱫᱚᱦᱚ ᱟᱠᱟᱫᱟ  ᱾
ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱟᱱᱪᱤᱯᱩᱨᱚᱢ ᱦᱚᱱᱚᱛ ᱨᱮ ᱓,᱙᱙᱘,᱒᱕᱒ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱡᱟᱱᱟᱝ ᱨᱮᱥᱤᱳ, ᱑᱐᱐᱐ ᱠᱚᱲᱟ ᱦᱚᱯᱚᱱ ᱨᱮ ᱠᱩᱲᱤ ᱠᱚᱣᱟᱜ ᱮᱞᱮᱞ ᱫᱚ  ᱙᱘᱖ ᱜᱚᱴᱟᱝ ,ᱡᱟᱦᱟᱸ ᱫᱚ ᱡᱟᱛᱤᱭᱟ.ᱨᱤ ᱟᱵᱷᱨᱮᱡᱽ ᱙᱒᱙ ᱜᱚᱴᱟᱝ ᱠᱷᱚᱱ ᱵᱷᱮᱨ ᱜᱮᱭᱟ ᱠᱚ ᱾ ᱚᱱᱟ ᱢᱩᱫᱽ ᱠᱷᱚᱱ ᱔᱓᱑,᱕᱗᱔ ᱜᱚᱴᱟᱝ ᱫᱚ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱠᱟᱱᱟ ᱠᱚ ᱾                                             ᱾ ᱱᱚᱸᱰᱮᱱ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ  ᱫᱚ  ᱗᱕.᱓᱗%,ᱡᱟᱦᱟᱸ ᱫᱚ ᱡᱟ.ᱛᱤᱭᱟ.ᱨᱤ ᱥᱮᱪᱮᱫ ᱫᱚᱨ ᱗᱒.᱙᱙ % ᱠᱷᱚᱱ ᱱᱟᱥᱮ ᱵᱷᱮᱨ ᱜᱮᱭᱟ ᱾ ᱦᱚᱱᱚᱛ ᱨᱮ ᱑,᱐᱐᱖,᱒᱔᱕ ᱜᱚᱴᱟᱝ ᱚᱲᱟᱜ ᱢᱮᱱᱟᱜ-ᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾
ᱪᱟᱪᱞᱟᱣ
ᱢᱚᱱᱫᱤᱨ ᱱᱟᱜᱟᱨ,ᱠᱟᱱᱪᱤᱯᱩᱨᱚᱢ ᱫᱚ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱢᱚᱦᱠᱩᱢᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱯᱚᱱᱭᱟ  ᱥᱚᱵ-ᱰᱤᱷᱤᱡᱚᱱ ᱨᱮ ᱦᱟ.ᱴᱤᱧ ᱟᱠᱟᱫᱟᱠᱚ, ᱡᱟᱦᱟᱸ ᱨᱮ ᱑᱑ ᱜᱚᱴᱟᱝ ᱛᱟᱞᱩᱠ ᱟᱨ ᱑,᱒᱑᱔ ᱜᱚᱴᱟᱝ ᱟ.ᱛᱩ ᱢᱮᱱᱟᱜ ᱟᱠᱟᱫᱟ ᱾ ᱦᱚᱱᱚᱛ ᱨᱮᱭᱟᱝ ᱞᱟᱦᱟᱱᱛᱤ ᱫᱤᱥᱟ. ᱠᱟᱛᱮ ᱑᱓ ᱜᱚᱴᱟᱝ ᱵᱞᱚᱠ ᱟᱨ ᱖᱔᱘ ᱜᱚᱴᱟᱝ ᱯᱚᱱᱪᱟᱭᱚᱛ ᱨᱮᱠᱚ ᱦᱟ.ᱴᱤᱧ ᱟᱠᱟᱫᱟ ᱾ ᱦᱚᱱᱚᱛ ᱫᱚ ᱜᱮᱞ ᱜᱚᱴᱟᱝ ᱛᱟᱞᱩᱠ/ᱛᱚᱦᱥᱤᱞ ᱨᱮᱠᱚ ᱦᱟ.ᱴᱤᱧ ᱟᱠᱟᱫᱟ,ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ 1/ᱟᱞᱟᱱᱫᱩᱨ (Alandur) 2/ᱪᱮᱱᱜᱟᱞᱯᱟᱴᱴᱩ (Chengalpattu) 3/ᱥᱳᱞᱤᱱᱜᱟᱱᱟᱞᱞᱩᱨ (Sholinganallur) 4/ᱥᱨᱤᱯᱮᱨᱩᱢᱵᱩᱫᱩᱨ (Sriperumbudur) 5/ᱠᱟᱱᱪᱤᱯᱩᱨᱚᱢ (Kancheepuram) 6/ᱛᱟᱢᱵᱟᱨᱚᱢ (Tambaram) 7/ᱢᱚᱫᱩᱨᱟᱱᱛᱷᱟᱠᱚᱢ (Maduranthakam) 8/ᱪᱮᱭᱭᱩᱨ (Cheyyur) 9/ᱛᱤᱨᱩᱠᱟᱞᱩᱠᱩᱱ (Tirukalukundram) 10/ᱩᱛᱷᱤᱨᱟᱢᱮᱨᱩᱨ (Uthiramerur)
ᱱᱟᱜᱟᱢ
ᱯᱟ.ᱦᱤᱞ ᱱᱚᱣᱟ ᱫᱚ ᱪᱤᱱᱜᱞᱮᱯᱩᱴ (Chingleput) ᱦᱚᱱᱚᱛ ᱛᱟ.ᱨᱤ ᱨᱮ ᱛᱟᱦᱮᱸᱭᱟ ᱾᱑᱙᱙᱗ ᱥᱟ.ᱦᱤᱛ ᱨᱮ ᱱᱚᱣᱟ ᱦᱚᱱᱚᱛ ᱵᱷᱟᱜᱽ ᱠᱟᱛᱮᱫ ᱱᱤᱛᱚᱜᱟᱜ ᱠᱟᱱᱪᱤᱯᱩᱨᱚᱢ ᱟᱨ ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ ᱠᱚ ᱜᱚᱲᱦᱚᱱ ᱞᱮᱫᱟ ᱾ ᱮᱛᱚᱦᱚᱵ ᱪᱚᱲᱚ ᱥᱟᱥᱚᱱᱤᱭᱟ. ᱠᱚ ᱱᱚᱸᱰᱮ ᱨᱟᱡᱽᱜᱟᱲ ᱠᱚ ᱛᱷᱟᱯᱚᱱ ᱞᱮᱫᱟ ᱾ ᱱᱚᱸᱰᱮᱱᱟᱜ ᱯᱟ.ᱦᱤᱞ ᱥᱟ.ᱠᱷᱭᱟ.ᱛ ᱠᱚᱫᱚ ᱥᱟᱱᱥᱠᱨᱤᱴ ᱨᱚᱱᱚᱲᱤᱭᱟ. ᱯᱚᱛᱚᱱᱡᱚᱞᱤ ( Patanjali) ᱭᱟᱜ ᱯᱚᱛᱚᱵ ᱠᱚᱨᱮ ᱠᱷᱚᱱ ᱛᱩᱢᱟ.ᱞ ᱧᱟᱢ ᱟᱠᱟᱫᱟᱠᱚ,ᱡᱟᱦᱟᱸᱭ ᱫᱚ ᱓/ᱛᱮᱥᱟᱨ ᱟᱨᱵᱟᱝ ᱵᱟᱨ-ᱱᱟᱜ BCE ᱨᱮ ᱛᱟᱦᱮᱸ ᱞᱮᱱᱟᱭ ᱾
ᱠᱟ.ᱣᱰᱤ ᱟ.ᱨᱤ
ᱱᱚᱸᱰᱮᱱ ᱔᱗% ᱦᱚᱲ ᱠᱨᱤᱥᱤ ᱠᱟᱛᱮᱫ ᱠᱚ ᱟ.ᱥᱩᱞᱚᱜ ᱠᱟᱱᱟ ᱾ ᱦᱚᱱᱚᱛ ᱨᱮ ᱦᱳᱲᱳ ᱟᱱᱟᱡ ᱵᱤᱥᱛᱤ ᱠᱚ ᱪᱟᱥᱟ ᱾
ᱟᱥᱟᱱᱥᱳᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱟᱥᱟᱱᱥᱳᱞ ᱡᱚᱸᱠᱥᱚᱱ (ᱥᱴᱮᱥᱚᱱ ᱠᱳᱰ: ASN) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱟᱥᱟᱱᱥᱳᱞ ᱨᱮ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱟᱱᱯᱩᱨ ᱥᱮᱱᱴᱨᱟᱞ, ᱵᱤᱡᱚᱭᱣᱟᱰᱟ ᱡᱚᱸᱠᱥᱚᱱ, ᱫᱤᱞᱞᱤ ᱡᱚᱸᱠᱥᱚᱱ, ᱱᱟᱶᱟ ᱫᱤᱞᱞᱤ, ᱟᱢᱵᱟᱞᱟ ᱠᱮᱱᱴ, ᱦᱟᱵᱽᱲᱟ ᱟᱨ ᱯᱟᱴᱱᱟ ᱡᱚᱸᱠᱥᱚᱱ ᱛᱟᱭᱚᱢ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱤᱨᱟᱹᱞ ᱟᱱᱟᱜ ᱟᱹᱰᱤ ᱵᱤᱡᱤ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱑᱗᱑ ᱴᱨᱮᱱ ᱫᱤᱱᱟᱹᱢ ᱦᱤᱞᱚᱜ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱟᱥᱟᱱᱥᱳᱞ ᱟᱨ ᱥᱩᱨᱥᱩᱯᱩᱨ ᱴᱚᱴᱷᱟ ᱨᱮ ᱠᱟᱹᱢᱤᱭᱟ ᱾
ᱠᱷᱟᱫᱟᱱ-ᱠᱟᱹᱨᱜᱟᱲ ᱴᱚᱴᱷᱟ
"ᱫᱩᱨᱜᱟᱯᱩᱨ (ᱦᱟᱵᱽᱲᱟ ᱠᱷᱚᱱ ᱑᱕᱘ ᱠᱤᱞᱚᱢᱤᱴᱚᱨ) ᱟᱨ ᱫᱷᱟᱱᱵᱟᱫᱽ ᱟᱨ ᱚᱱᱟ ᱢᱟᱬᱟᱝ ᱫᱷᱟᱹᱨᱤᱡ ᱨᱮᱱᱟᱜ ᱯᱩᱨᱟᱹ ᱴᱚᱴᱷᱟ ᱫᱚ ᱤᱱᱰᱟᱥᱴᱨᱤᱭᱟᱞᱤᱡᱮᱰ ᱠᱟᱱᱟ ᱾ ᱠᱟᱹᱨᱠᱷᱟᱱᱟ ᱥᱟᱶᱛᱮ, ᱟᱹᱰᱤ ᱜᱟᱱ ᱠᱚᱭᱞᱟ ᱠᱷᱟᱫᱟᱱ ᱢᱮᱱᱟᱜᱼᱟ, ᱛᱟᱨᱟ ᱫᱚ ᱱᱤᱛᱚᱜ ᱵᱚᱸᱫᱽ ᱟᱠᱟᱱᱟ, ᱟᱨ ᱛᱟᱨᱟ ᱠᱷᱟᱫᱟᱱ ᱠᱚᱨᱮ ᱫᱚ ᱥᱮᱸᱜᱮᱞ ᱡᱩᱞ ᱟᱠᱟᱱᱟ ᱾ ᱠᱷᱟᱫᱟᱱ ᱴᱚᱴᱷᱟ ᱫᱚ ᱢᱤᱫᱴᱟᱹᱝ ᱢᱟᱨᱟᱝ ᱴᱚᱴᱷᱟ ᱞᱟᱹᱜᱤᱫ ᱯᱟᱥᱱᱟᱣ ᱟᱠᱟᱱᱟ,
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱟᱥᱟᱱᱥᱳᱞ ᱨᱮᱞᱣᱮ ᱠᱷᱚᱸᱰ
ᱵᱩᱱᱰᱩ ᱵᱚᱱᱚᱛ
ᱚᱛᱱᱚᱜ
ᱵᱩᱱᱰᱩ 23.18°N, 85.58°W ᱨᱮ ᱢᱮᱱᱟᱜᱼᱟ ᱾